മക്കളെ ഉപേക്ഷിച്ച് ഒരുവർഷംമുമ്പ് നാടുവിട്ട കമിതാക്കളെ രാജസ്ഥാനിൽ കണ്ടെത്തി | The lovers, who left their childrenayear ago, were found in Rajasthan | Madhyamam\nHomechevron_rightNewschevron_rightLocal Newschevron_rightKasargodchevron_rightമക്കളെ ഉപേക്ഷിച്ച്...\ndate_range 1 Sep 2021 5:16 AM GMT\nമക്കളെ ഉപേക്ഷിച്ച് ഒരുവർഷംമുമ്പ് നാടുവിട്ട കമിതാക്കളെ രാജസ്ഥാനിൽ കണ്ടെത്തി\nകാസർകോട്: മക്കളെ ഉപേക്ഷിച്ച് ഒരുവർഷം മുമ്പ് ഒളിച്ചോടിയ കമിതാക്കളെ രാജസ്ഥാനിൽ കണ്ടെത്തി. കാസർകോട് പൊലീസ് സ്റ്റേഷൻ പരിധിയിലെ 41കാരനേയും 38കാരിയെയുമാണ് പൊലീസ് കണ്ടെത്തിയത്. രാജസ്ഥാനിൽ ഒളിച്ചുതാമസിക്കുന്ന ഇരുവരെയും അടുത്ത ദിവസം നാട്ടിലെത്തിക്കുമെന്ന് പൊലീസ് അറിയിച്ചു.\nരണ്ട് പിഞ്ചുമക്കളും ഭർത്താവും അടങ്ങുന്നതാണ് യുവതിയുടെ കുടുംബം.ഭാര്യയും മൂന്ന് മക്കളും അടങ്ങുന്നതാണ് 41കാരെൻറ കുടുംബം. ഇരുവരും കുടുംബത്തെ ഉപേക്ഷിച്ചാണ് ഒന്നിച്ചുതാമസിക്കാൻ തീരുമാനിച്ചത്. ഇരുവരുടെയും ബന്ധുക്കൾ നൽകിയ പരാതിയിലാണ് കാസർകോട് പൊലീസ് അന്വേഷണം നടത്തിയത്.\nടവർ ലൊക്കേഷൻ കേന്ദ്രീകരിച്ച് നടത്തിയ അന്വേഷണത്തിൽ രാജസ്ഥാനിലെ ഗ്രാമത്തിൽ താമസിക്കുകയാണെന്ന് തിരിച്ചറിഞ്ഞു. ഇരുവർക്കുമെതിരെ പൊലീസ് കേസെടുത്തിട്ടുണ്ട്. നാട്ടിലെത്തിക്കാനുള്ള നടപടികളും പൂർത്തിയായി. കാസർകോട് എത്തിച്ചാൽ ഉടൻ കോടതിയിൽ ഹാജരാക്കും.\nNews Summary - The lovers, who left their childrenayear ago, were found in Rajasthan


ഭാഷാമിത്രം പുരസ്‌കാരം കാരൂര്‍സോമന് | Malayalam UK\nഭാഷാമിത്രം പുരസ്‌കാരം കാരൂര്‍സോമന്\nSeptember 20 07:50 2017 by News Desk 1\tPrint This Article\nചുനക്കര: ചാരുംമൂട് പബ്ലിക് ലൈബ്രറി പ്രസിഡന്റ് രാജു മോളേത്തിന്റെ അദ്ധ്യക്ഷതയില് ഓണാഘോഷ മത്സരത്തിനോടനുബന്ധിച്ച് നടന്ന സാംസ്‌കാരിക സമ്മേളനത്തില് കഴിഞ്ഞ നാലര പതിറ്റാണ്ടുകളായി ശാസ്ത്ര-സാഹിത്യ-കായിക രംഗത്ത് ഇംഗ്ലീഷടക്കം 51 ശ്രദ്ധേയങ്ങളായ കൃതികള് സമ്മാനിച്ച് വിദേശ-സ്വദേശ മാധ്യമങ്ങളില് നിരന്തരം എഴുതുന്ന, ഇരുപതു പുരസ്‌കാരങ്ങള് നേടിയിട്ടുള്ള ചാരുംമൂടിന്റെ അക്ഷരനായകന് കാരൂര്‍സോമന് ലൈബ്രറിയുടെ ഭാഷാമിത്ര പുരസ്‌കാരം ഭാഷാപണ്ഡിതനും, കേരള ഭാഷാ ഇന്‍സ്റ്റിറ്റിയുട്ട് മുന് ഡയറക്ടറുമായ ഡോ: എം.ആര്. തമ്പാന് സമ്മാനിച്ചു.\nകാരൂര് സോമന്റെ കാമനയുടെ സ്ത്രീപര്‍വ്വം (ചരിത്രകഥകള്) കടലിനക്കരെയിക്കരെ (യാത്രാവിവരണം), കാറ്റാടിപ്പൂക്കള് (ബാലനോവല്), ഇന്നലെ-ഇന്ന്-നാളെ (സിനിമ ചരിത്രം) ഡോ: എം.ആര്. തമ്പാന് – ഫ്രാന്‍സിസ് ടി.മാവേലിക്കര, ചുനക്കര ജനാര്‍ദ്ദനന് നായര്, ജോര്‍ജ് തഴക്കര, ശ്രീമതി എന്. ആര്.കൃഷ്ണകുമാരി എന്നിവര്‍ക്ക് നല്കി പ്രകാശനം ചെയ്തു. പുസ്തകങ്ങള് വള്ളികുന്നം രാജേന്ദ്രന് സദസ്സിന് പരിചയപ്പെടുത്തി. ഇലിപ്പക്കുളം രവീന്ദ്രന്, ജി. സാം, ഹബീബ് പാറയില് ആശംസകള് അര്‍പ്പിച്ചു. വളരുന്ന തലമുറ ചാനല് സംസ്‌കാരത്തിനടിമകളാകാതെ വായനയില് ശ്രദ്ധിക്കണമെന്നും മറിച്ചായാല് അത് ആപത്തിലേക്കുള്ള യാത്രയെന്നും ആശംസപ്രസംഗകര് മുന്നറിയിപ്പു നല്കി. ഇന്‍ഡ്യയില് ജനാധിപത്യത്തിന് പകരം ഏകാധിപതികള് വാഴുകയാണെന്നും പാവങ്ങളുടെ മോചനത്തിനായി ഒരു രക്തരഹിത വിപ്ലത്തിന് ജനങ്ങള് തയ്യാറാകണമെന്നും നന്ദി പ്രകാശിപ്പിച്ചുകൊണ്ട് കാരൂര് സോമന് അറിയിച്ചു. ജഗദീഷ് കരിമുളയ്ക്കല് കവിതാപാരായണവും ലൈബ്രറി സെക്രട്ടറി ഷൗക്കത്ത് കോട്ടുക്കലില് സ്വാഗതവും ശ്രീമതി സലീനസലീം നന്ദിയും പ്രകാശിപ്പിച്ചു.\nചരിത്രം തിരുത്തി ‘പാരസൈറ്റ്’ ഓസ്‌കര് ലഭിക്കുന്ന ആദ്യ കൊറിയന് ചിത്രം; ബ്രാഡ് പിറ്റ് മികച്ച സഹനടന്\nമലയാള സിനിമയ്ക്ക് അഭിമാന നേട്ടം. മരക്കാര് അറബിക്കടലിന്റെ സിംഹം ഉൾപ്പെടെ കരസ്ഥമാക്കിയത് നിരവധി പുരസ്‌കാരങ്ങൾ\nമഹാകവി അക്കിത്തം അച്യുതന് നമ്പൂതിരി അന്തരിച്ചു……\nവിഷു (ഷ) പച്ച : രാജു കാഞ്ഞിരങ്ങാട് എഴുതിയ കവിത . മലയാളംയുകെ വിഷു സ്പെഷ്യൽ 0\nസ്വർണ്ണനിറമുള്ള കണിക്കൊന്നപ്പൂക്കൾ പൂത്തുലഞ്ഞിരിക്കുന്നു : മെട്രിസ് ഫിലിപ്പ്. മലയാളംയുകെ വിഷു സ്പെഷ്യൽ 0\nബാംഗ്ലൂർ ഡേയ്‌സ് : ജോൺ കുറിഞ്ഞിരപ്പള്ളി എഴുതുന്ന നോവൽ അധ്യായം 19 0\nസ്കൈലാബ്: ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 61 0\nബാംഗ്ലൂർ ഡേയ്‌സ് : ജോൺ കുറിഞ്ഞിരപ്പള്ളി എഴുതുന്ന നോവൽ അധ്യായം 18 0\nകുരിശു മലയിലേക്കൊരു യാത്ര : ഐശ്വര്യ ലക്ഷ്മി. എസ്സ് എഴുതിയ കവിത 0\nഎൻറെ കൈ മുത്തുന്നവൾക്ക് : സുരേഷ് നാരായണൻ എഴുതിയ കവിത 0\nഉത്സവം : ഓർമ്മചെപ്പു തുറന്നപ്പോൾ . ഡോ.ഐഷ . വി. എഴുതുന്ന ഓർമ്മക്കുറിപ്പുകൾ – അധ്യായം 60 0\nബാംഗ്ലൂർ ഡേയ്‌സ് : ജോൺ കുറിഞ്ഞിരപ്പള്ളി എഴുതുന്ന നോവൽ അധ്യായം 17 0


Malayalam news || മണർകാട് കാലായിൽ ഈപ്പൻ (70) ന്യൂയോര്‍ക്കില് നിര്യാതനായി\nമണർകാട് കാലായിൽ ഈപ്പൻ (70) ന്യൂയോര്‍ക്കില് നിര്യാതനായി\nന്യൂയോര്‍ക്ക് :മണർകാട് കാലായിൽ ഈപ്പൻ (70) ജനുവരി 29- ബുധനാഴ്ച ന്യൂയോര്‍ക്കില് നിര്യാതനായി.\nഭാര്യ: പരേതയായ ഏലിയാമ്മ ഈപ്പൻ\nമക്കള് : ഷൈനി മാത്യു, ഷൈജു ഈപ്പൻ\nമരുമക്കള് : റെ മാത്യു, എമി ഈപ്പൻ\nപൊതുദര്‍ശനം: ഫെബ്രുവരി 1-ന് ശനിയാഴ്ച വൈകിട്ട്2മുതല് 8 വരെയും ഞായറാഴ്ച വൈകിട്ട്2മുതല്7വരെയും നടക്കും. Park Funeral Home,2175 Jericho Turnpike, Garden City Park, NY 11040.\nസംസ്‌കാരം: ഫെബ്രുവരി 3-ന് തിങ്കളാഴ്ച രാവിലെ 8 മണിക്ക് സെന്റ് ഗ്രിഗോറിയോസ് ഓര്‍ത്തഡോക്‌സ് ദേവാലയത്തിൽ ശുശ്രൂഷകള്‍ക്കും ശേഷം (St. Gregorios Orthodox Church of India, Queens\n987 Elmont Road, North Valley Stream, NY 11580) സംസ്‌കാരം നടത്തും.


ആ"ശ്വാസ'ത്തിൽ ഡൽഹി: കോവിഡ് കുറയുന്നു, ടിപിആർ 0.17 ശതമാനം | | Covid | Delhi | daily cases\nസംസ്ഥാനത്ത് കനത്ത മഴയ്ക്കു സാധ്യത...\nവാതക ചോർച്ച; അപ്പാർട്ട്മെന്‍റിന...\nപെഗാസസ്: പ്രധാനമന്ത്രി പാര്‍ലമ...\nഡൽഹിയിലെ മെട്രോ സ്റ്റേഷനിൽ ജീവ...\nതിരുവനന്തപുരത്ത് ക്രിമിനൽ കേസ...\nSunday, June 20, 2021 6:30 PM IST\nന്യൂഡൽഹി: രാജ്യതലസ്ഥാനത്ത് കോവിഡ് കുറയുന്നു. കഴിഞ്ഞ 24 മണിക്കൂറിനിടെ 124 പുതിയ കേസുകൾ മാത്രമാണ് റിപ്പോർട്ട് ചെയ്തത്. നാല് മാസത്തിനിടെ ഏറ്റവും കുറഞ്ഞ പ്രതിദിന കേസുകളാണ് ഇന്ന് റിപ്പോർട്ട് ചെയ്തിരിക്കുന്നത്. ഫെബ്രുവരി 16 ന് 97 പേർക്കാണ് രോഗം സ്ഥിരീകരിച്ചിരുന്നത്.\nതുടർച്ചയായ രണ്ടാം ദിവസമാണ് പ്രതിദിന കേസുകളുടെ എണ്ണം 150 ൽ താഴെ എത്തുന്നത്. ശനിയാഴ്ച 135 കേസുകളാണ് റിപ്പോർട്ട് ചെയ്തത്. ടെസ്റ്റ് പോസിറ്റിവിറ്റി നിരക്ക് 0.17 ശതമാനമായി കുറഞ്ഞപ്പോൾ രോഗമുക്തി നിരക്ക് 98.11 ശതമാനമായി വർധിച്ചതും ഡൽഹിക്ക് ആശ്വസമേകുന്നു.\nനിലവിൽ 2,091 സജീവകേസുകളാണ് സംസ്ഥാനത്തുള്ളത്. കഴിഞ്ഞ 24 മണിക്കൂറിനിടെ 398 പേർ രോഗമുക്തരായി. മരണ നിരക്കും കുറഞ്ഞു. ഞായറാഴ്ച റിപ്പോർട്ട് ചെയ്ത മരണ നിരക്ക് 1.74 ശതമാനമാണ്.


കോവിഡാനന്തര ചികിത്സയ്ക്കായി ജില്ലാ ഹോമിയോ ആശുപത്രിയില് പ്രത്യേക ഒ.പി - Newswayanad.in\nകോവിഡാനന്തര ചികിത്സയ്ക്കായി ജില്ലാ ഹോമിയോ ആശുപത്രിയില് പ്രത്യേക ഒ.പി\nMay 26, 2021 May 26, 2021 NewswayanadWayanad news\nഅഞ്ചുകുന്നിലെ ജില്ലാ ഹോമിയോ ആശുപത്രിയില് കോവിഡാനന്തര ചികിത്സയ്ക്കായി പ്രത്യേക ഒ.പി ആരംഭിച്ചു. കോവിഡ് ബാധിച്ച് ഭേദമയവരുടെ മറ്റ് തുടര് ചികിത്സക്കായാണ് പ്രത്യേക സൗകരമൊരുക്കിയത്. എല്ലാ ദിവസവും രാവിലെ ഒന്‍പത് മുതല് ഉച്ചക്ക് രണ്ടു വരെ ഒ.പി പ്രവര്‍ത്തിക്കും. ജില്ലയിലെ മറ്റ് സര്‍ക്കാര് ഹോമിയോ ഡിസ്പന്‍സറികളിലും ചൊവ്വ, വ്യാഴം ദിവസങ്ങളില് ഉച്ചക്ക് 12 മുതല് രണ്ടുവരെയും ഈ സൗകര്യം ലഭ്യമാവും.\nപദ്ധതിയുടെ ജില്ലാതല ഉദ്ഘാടനം ജില്ലാ ഹോമിയോ ആശുപത്രിയില് ജില്ലാ പഞ്ചായത്ത് പ്രസിഡന്റ് സംഷാദ് മരക്കാര് നിര്‍വഹിച്ചു. പൊതുജനങ്ങള് ഈ സൗകര്യം പരമാവധി ഉപയോഗപ്പെടുത്തണമെന്ന് അദ്ദേഹം അഭ്യര്‍ഥിച്ചു.\nജില്ലാ പഞ്ചായത്ത് വിദ്യാഭ്യാസ ആരോഗ്യ സ്റ്റാന്റിംഗ് കമ്മിറ്റി ചെയര്‍മാന് എം. മുഹമ്മദ് ബഷീര് അധ്യക്ഷനായി. ജില്ലാ പഞ്ചായത്തംഗം ബിന്ദു പ്രകാശ്, ഹോമിയോ ഡി.എം.ഒ ഡോ. കെ ഹരിലാല്, ഡി.പി.എം ഡോ അനീന ത്യാഗരാജന്, ആര് ജയന്തി, ഡോ. റീന, ഡോ. രമ്യ സംസാരിച്ചു.\nവാക്‌സിനേഷന്: ഫലപ്രാപ്തിയെക്കുറിച്ച് ആശങ്ക വേണ്ട


തടി കുറഞ്ഞവരിലും വയറ് ചാടുന്നോ,5തരത്തില് അറിയാം | Types of Belly That Are Not Caused By Excess Weight - Malayalam BoldSky\n| Published: Tuesday, May 26, 2020, 17:12 [IST]\nഅമിതവണ്ണത്തിനും തടിക്കും പരിഹാരം കാണുന്നതിന് വേണ്ടി നെട്ടോട്ടമോടുന്നവര് അറിഞ്ഞിരിക്കേണ്ട കാര്യമുണ്ട്. കാരണം അമിതവണ്ണവും തടിയും മാത്രമല്ല നിങ്ങളുടെ വയറു ചാടുന്നതിന് പുറകില് എന്നുള്ളത്. അമിതവണ്ണത്തെ ഇല്ലാതാക്കുന്നതിന് വേണ്ടി ശ്രമിക്കുമ്പോള് ശ്രദ്ധിക്കേണ്ടതായ ചില കാര്യങ്ങള് ഉണ്ട്. കാരണം പലപ്പോഴും വണ്ണമില്ലാത്തവരില് പോലും കുടവയര് ഉണ്ടാവുന്നുണ്ട്. എന്നാല് ഇത് പല തരത്തിലുണ്ട്. എന്തൊക്കെയാണ് നിങ്ങളില് ആരോഗ്യത്തിന് വേണ്ടി ശ്രമിക്കുന്നവര് അറിഞ്ഞിരിക്കേണ്ട ചിലതുണ്ട്.\nഅമിതവണ്ണത്തെ ഇല്ലാതാക്കുന്നതിന് വേണ്ടി ശ്രമിക്കുന്നവര് അല്‍പം ശ്രദ്ധിക്കേണ്ടതാണ്. കാരണം ഇവരില് ആര്‍ക്കാണ് അമിതവണ്ണം ഉണ്ടാവുന്നത് എന്നുള്ളതിനേക്കാള് വണ്ണമില്ലാത്തവരിലെ കുടവയറാണ് പ്രശ്‌നങ്ങള് ഉണ്ടാക്കുന്നത്. ആറ് വിധത്തിലുള്ള വയറാണ് ഉള്ളത്. ഇതില് ഏതാണ് നിങ്ങളുടെ എന്ന് നമുക്ക് നോക്കാവുന്നതാണ്. കൂടുതല് അറിയുന്നതിന് വേണ്ടി വായിക്കൂ.\nവശങ്ങളില് തലയിണ പോലെ വയറ് കാണപ്പെടുന്നതാണ് ഇത്. ഉദാസീനമായ ജീവിതശൈലി.\nഅമിതമായ മദ്യപാനം, നിങ്ങളുടെ ഭക്ഷണത്തില് ധാരാളം പഞ്ചസാരയും ശുദ്ധീകരിച്ച കാര്‍ബണുകളും (കുക്കികള്, ദോശ, വെളുത്ത റൊട്ടി) അല്ലെങ്കില് അന്നജം കാര്‍ബണുകള് (പാസ്തയും ചോറും) എന്നിവ അടങ്ങിയതെല്ലാം ഇത്തരത്തില് പ്രശ്‌നങ്ങള് ഉണ്ടാക്കുന്നുണ്ട്. എങ്ങനെ ഇതിനെ ഇല്ലാതാക്കും എന്ന് നോക്കാവുന്നതാണ്. മദ്യപാനം കുറക്കുക, ഡയറ്റിന്റെ കാര്യത്തില് ശ്രദ്ധിക്കുക, വ്യായാമം ചെയ്യുക എന്നുള്ളതാണ് ശ്രദ്ധിക്കേണ്ട കാര്യം.\nസ്‌ട്രെസ് ബെല്ലിയാണ് മറ്റൊന്ന്. ഇത് നിങ്ങളുടെ ആരോഗ്യത്തിന് വേണ്ടി വളരെയധികം പ്രതിസന്ധികള് ഉണ്ടാക്കുന്നുണ്ട്. ഇതില് കൊഴുപ്പ് പൊക്കിളിന്റെ അടുത്തായാണ് അടിഞ്ഞ് കൂടുന്നത്. മാനസിക സമ്മര്‍ദ്ദമാണ് ഇത്തരം അവസ്ഥകള് വര്‍ദ്ധിപ്പിക്കുന്നത്. ഇത് കൂടാതെ ഇത്തരത്തിലുള്ള വയറ് ശ്രദ്ധിക്കേണ്ടതാണ്. വിട്ടുമാറാത്ത സമ്മര്‍ദ്ദം (കോര്‍ട്ടിസോളിന്റെ ഉയര്‍ന്ന അളവ്). നിങ്ങള് ധാരാളം കാപ്പി കുടിക്കുന്നു. ഇടക്കിടെയുള്ള മലബന്ധം, അനാരോഗ്യകരമായ ഭക്ഷണം (ഉപ്പിട്ട പരിപ്പ്, ഉരുളക്കിഴങ്ങ് ചിപ്‌സ് മുതലായവ) എല്ലാം ഇത്തരം വയറ് കൂടുന്നതിന് കാരണമാകുന്നുണ്ട്.\nനേരത്തെ ഉറങ്ങാന് പോകുക. ഉറങ്ങുന്നതിനുമുമ്പ് വിശ്രമിക്കുക. ശ്വസന വ്യായാമങ്ങള്, ഒരു നീണ്ട കുളി, അല്ലെങ്കില് ധ്യാനം എന്നിവയെല്ലാം ഫലം ചെയ്യും. അത്തരം ഉപയോഗപ്രദമായ ശീലങ്ങള് നന്നായി ഉറങ്ങാന് നിങ്ങളെ സഹായിക്കും. നിങ്ങളുടെ രാത്രിയിലെ കോഫി ഉപഭോഗം പരിമിതപ്പെടുത്തുക. വ്യായാമത്തിലൂടെ നിങ്ങളുടെ ശരീരത്തെ അമിതമായി ഉപയോഗിക്കരുത്. അധിക കാര്‍ഡിയോ നിങ്ങളുടെ കോര്‍ട്ടിസോളിന്റെ അളവ് വര്‍ദ്ധിപ്പിക്കും. യോഗ ചെയ്യുക, ദീര്‍ഘനേരം നടക്കുക, ഒരു ജിം സെഷന് പോലും നിങ്ങളെ ശാന്തമാക്കും, അത് അമിതമാക്കരുത്.\nനിങ്ങളുടെ ഭക്ഷണത്തില് മഗ്‌നീഷ്യം ഉള്‍പ്പെടുത്തുക. ഇരുണ്ട പച്ച പച്ചക്കറികള്, പരിപ്പ്, ഗോതമ്പ് തവിട് എന്നിവയിലെല്ലാം ധാരാളം മഗ്നീഷ്യം അടങ്ങിയിട്ടുണ്ട്.\nനിങ്ങളുടെ വയറ് താഴ്ന്ന് വീര്‍ത്തിട്ടാണോ ഉള്ളത് എങ്കില് അതിന് കാരണം എന്തൊക്കെയെന്ന് നമുക്ക് നോക്കാവുന്നതാണ്. അടുത്ത കാലത്തായി പ്രസവിച്ചവര്, കൂടുതല് വ്യായാമം ചെയ്യുന്നവര്, മാറി്െക്കാണ്ടിരിക്കുന്ന ഡയറ്റ് എന്നിവയെല്ലാം ഇത്തരം വയറിന് കാരണമാകുന്നുണ്ട്. ആരോഗ്യകരമായ ഭക്ഷണ ശീലം, കൃത്യമായ വ്യായാമം, കൂടുതല് വെള്ളം കുടിക്കുക എന്നിവയെല്ലാം ഇത്തരത്തില് ഉള്ള വയറിനെ ഇല്ലാതാക്കുന്നതിന് സഹായിക്കുന്നതാണ്.\nഗര്‍ഭകാലത്തെ വയറ് പോലെ\nനിങ്ങളുടെ വയറ് ഗര്‍ഭകാലത്തെ വയറ് പോലെയാണോ എങ്കില് അതിന് കാരണം നിങ്ങള് അടുത്ത കാലത്ത് പ്രസവിച്ചതായിരിക്കാം. അല്ലാതെ ഇത്തരം വയറു വരുന്നതിനുള്ള ചില കാരണങ്ങള് ഉണ്ട്. പ്രസവ ശേഷം നിങ്ങളുടെ ആരോഗ്യത്തിന് വേണ്ടി സമയം കണ്ടെത്താതിരിക്കുമ്പോള്, നേരത്തേയുള്ള വ്യായാമം ചെയ്യല്, പെല്‍വിക് പേശികളുടെ ബലക്കുറവ് എല്ലാം ഇത്തരത്തിലുള്ള പ്രശ്‌നങ്ങള്‍ക്ക് കാരണമാകുന്നുണ്ട്. എങ്ങനെ പ്രതിരോധിക്കാം എന്നുള്ളതും ശ്രദ്ധിക്കേണ്ടതാണ്. ആരോഗ്യകരമായ കൊഴുപ്പ് കഴിക്കുന്നതും, കെഗല് വ്യായാമങ്ങള് ചെയ്യുന്നത്, ഫിഷ് ഓയില് ഡയറ്റില് ഉള്‍പ്പെടുത്തുന്നത്.\nപെട്ടെന്ന് വയറ് കൂടുന്നത്\nനിങ്ങള്‍ക്ക് രാവിലെ ഇല്ലാത്ത കുടവയര് വൈകുന്നേരമാവുമ്പോഴേക്ക് കൂടുന്നുവോ? എങ്കില് അല്‍പം ശ്രദ്ധിക്കണം. കാരണം ഇതിന് പിന്നില് ഭക്ഷണ അലര്‍ജിയാവാം, കുടലിലുണ്ടാവുന്ന ചെറിയ അസ്വസ്ഥതകള് എന്നിവയെല്ലാം ഇത്തരം പ്രതിസന്ധികള്‍ക്ക് കാരണമാകുന്നു. ശരീരത്തിന് ഒകെ അല്ലാത്ത ഭക്ഷണങ്ങള് പരമാവധി ഒഴിവാക്കാന് ശ്രദ്ധിക്കുക. ഫ്രഷ് വെജിറ്റബിള്‍സ് പോലുള്ളവ ഉപയോഗിക്കാന് ശ്രദ്ധിക്കുക, ബ്രേക്ക് ഫാസ്റ്റ് ഒഴിവാക്കാതിരിക്കുന്നതിന് ശ്രദ്ധിക്കുക. ഇത്തരം കാര്യങ്ങള് വളരെയധികം പ്രധാനപ്പെട്ടതാണ്.\nTypes of Belly That Are Not Caused By Excess Weight\nTop causes of unwanted growth around the waist. Take alook.\nStory first published: Tuesday, May 26, 2020, 17:12 [IST]


കാലനെത്താ ദേശങ്ങള്: ഇത് ഭൂമിയിലെ ബ്ലൂസോണുകള് - ഇ വാർത്ത | evartha\nകാലനെത്താ ദേശങ്ങള്: ഇത് ഭൂമിയിലെ ബ്ലൂസോണുകള്\nമരണം കടന്നു ചെല്ലാന് മടിക്കുന്ന ഭൂമിയിലെ ദേശങ്ങളാണ് ബ്ലൂസോണുകള്. ജപ്പാനിലെ ഓകിനാവാ, ഇറ്റലിയിലെ സാര്‍ദീനിയ, കോസ്റ്ററീക്കയിലെ നികോയ, ഗ്രീസിലെ ഇക്കാരിയാ, യു.എസ്.എ.യിലെ ലോമാലിന്‍ഡ, സാര്‍ദീനിയയിലെ ഓഗ്ലിയാസ്ട്രാ എന്നിവയാണ് പ്രമുഖ ബ്ലൂസോണുകള്.\nജപ്പാനിലെ ഓകിനാവയില് 400 ഓളം പേരാണ് 100 വയസു കവിഞ്ഞ പൗരന്മാര്. സ്ത്രീകള് കുറഞ്ഞത് 90 വയസുവരെ ജീവിച്ചിരിക്കുമ്പോള് പുരുഷന്മാരുടെ കുറഞ്ഞ ആയുസ് ഇവിടെ 84 ആണ്. ബ്ലൂസോണുകളില് ഏറ്റവുമധികം നൂറുവയസ്സുകഴിഞ്ഞ സ്ത്രീകള് ഓകിനാവായിലാണ്.\nകാന്‍സര്, ഹൃദയാഘാതം, വിഷാദരോഗം, രക്തസമ്മര്‍ദ്ദം എന്നിവ ലോകത്തിലെ മറ്റിടങ്ങളെ അപേക്ഷിച്ച് താരതമ്യേന ഇവിടെ കുറവാണെന്നു കാണാം. ഈ വൃദ്ധര് തങ്ങളുടെ സമയം മുഴുവന് പച്ചക്കറിത്തോട്ടത്തിലും ജപ്പാനിലെ തനത് വ്യായാമമുറയായ തായ്ചി പരിശീലനത്തിലും സൈക്കിള് സവാരിക്കുമായി ഉപയോഗിക്കുന്നു.\nപഴവര്‍ഗ്ഗങ്ങള്, പച്ചക്കറികള്, ഭക്ഷ്യയോഗ്യമായ കടല്‍പ്പായല്, ആട്ടിന്‍പാല്, പാല്‍ക്കട്ടി, പന്നിയിറച്ചി എന്നിവയാണ് ഇവരുടെ പ്രധാന ഭക്ഷണം. മറ്റൊരു ബ്ലൂസോണായ ഇക്കാരിയ ദ്വീപില് മൂന്നിലൊരാള് 90 വയസ്സു പിന്നിട്ടവരാണ്. 105 വയസുകഴിഞ്ഞവര് സ്വയം നൂല് നൂറ്റും തയ്യലിലേര്‍പ്പെട്ടും മറ്റും അവരവര്‍ക്കുള്ളത് സമ്പാദിക്കുന്നത് ഇവിടത്തെ സ്ഥിരം കാഴ്ചയാണ്.\nവാര്‍ധക്യത്തിലെ പേടിസ്വപ്നമായ ഡിമെന്‍ഷ്യ അഥവാ മറവിരോഗം ബാധിച്ച രോഗികള് ഇവിടെ അത്യപൂര്‍വമാണ്. സെഞ്ചുറിയന്‍മാരായ ആണുങ്ങളുടെ കാര്യത്തില് സാര്‍ദീനിയയിലെ ഓഗ്ലിയാസ്ട്രാ പ്രദേശമാണ് മുന്‍പില്.\nലോമാലിന്‍ഡയിലെ നിവാസികളാകട്ടെ മദ്യം, മയക്കുമരുന്ന്, പുകവലി ഇതെല്ലാം പടിക്കുപുറത്താക്കിയുള്ള ജീവിതമാണ് നയിക്കുന്നത്.\nവെള്ളവും പഴച്ചാറുമൊക്കെയാണ് അവരുടെ പാനീയം. നല്ലൊരു ശതമാനും സസ്യഭുക്കുകളും ഇവിടുണ്ട്. ആരോഗ്യം കാര്‍ന്നു തിന്നുന്ന പഞ്ചസാര ഇവര്‍ക്ക് നിഷിദ്ധമാണ്. ചിട്ടയായ ജീവിതശൈലിയും ആരോഗ്യകരമായ ഭക്ഷണശൈലിയുമാണ് ബ്ലൂസോണുകളിലെ ആയുസ്സിന്റെ ബലം


ജയരാജിന്റെ രൗദ്രം ഉടന് തിയറ്ററുകളിലേക്ക് | Ranji Panicker Ralks About Movie Roudram Release On October 18 - Malayalam Filmibeat\n| Updated: Tuesday, October 8, 2019, 14:40 [IST]\n2018 ല് കേരളത്തെ പിടിച്ച് കുലുക്കിയ പ്രളയം കേരളത്തെ ഒട്ടാകെ ഞെട്ടിച്ചിരുന്നു. ദിവസങ്ങളോളം പെയ്ത പേമാരി മലയാളികളെ ദുരിതത്തിലാക്കി. ഇപ്പോഴിതാ പ്രളയത്തെ ആസ്പദമാക്കി ജയരാജിന്റെ സംവിധാനത്തില് സിനിമ വരികയാണ്. രൗദ്രം എന്ന്‌ല പേരിട്ടിരിക്കുന്ന സിനിമയ്ക്ക് ജയരാജ് തന്നെയാണ് രചന നിര്‍വഹിച്ചിരിക്കുന്നതും.\nരഞ്ജി പണിക്കരും കെപിഎസി ലളിതയുമാണ് ചിത്രത്തിലെ കേന്ദ്രകഥാപാത്രങ്ങളെ അവതരിപ്പിക്കുന്നത്. നേരത്തെ ചിത്രത്തിലെ ഫസ്റ്റ് ലുക്ക് പോസ്റ്റര് പുറത്ത് വിട്ടിരുന്നു. ഇപ്പോഴിതാ രൗദ്രം റിലീസിനെത്തുന്നതിനെ കുറിച്ച് തുറന്ന് പറഞ്ഞിരിക്കുകയാണ് രഞ്ജി പണിക്കര്. ഫേസ്ബുക്കിലൂടെ പുറത്ത് വിട്ട കുറിപ്പിലാണ് താരം മനസ് തുറന്നത്.\nരഞ്ജി പണിക്കരുടെ വാക്കുകളിലേക്ക്...\nജയരാജിന്റെ രൗദ്രം 2018ല് ഞാന് എത്തുന്നത് നാരായണനായാണ്. ബൗദ്ധികമായി ഏറെ ഉന്നതിയിലായിരുന്ന ഒരു ഭൂതകാലത്തിനും ചെറിയ കുട്ടികള്‍ക്ക് വേണ്ടുന്നതിലേറെ ശ്രദ്ധ ആവശ്യമുള്ള വര്‍ത്തമാനകാലത്തിനും ഇടയിലെവിടെയോ കുടുങ്ങിക്കിടക്കുകയാണ് നാരായണന്റെ മനസ്. ശരീരം നേരിടുന്ന പ്രായത്തിന്റേതായും അല്ലാത്തതുമായ പരിമിതികളുമുണ്ട്.\nവിശപ്പോ മറ്റ് അസ്വസ്ഥതകളോ നേരിടുമ്പോഴും ഓര്‍മ്മകളുടെ അലോസരം ഉണ്ടാകുമ്പോഴും നാരായണന് ഭാര്യ മേരിക്കുട്ടിയെ അന്വേഷിക്കും. അല്ലാത്തപ്പോഴൊക്കെ സംഗീതം മാത്രമാണ് അയാള്‍ക്ക് വേണ്ടത്. അങ്ങനെയൊരാള് എങ്ങനെയാകും മഹാപ്രളയത്തെ നേരിട്ടിട്ടുണ്ടാവുക എന്നത് അവതരിപ്പിക്കുക അങ്ങേയറ്റം വെല്ലുവിളി നിറഞ്ഞതായിരുന്നു. രൗദ്രം 2018 ആ ശ്രമത്തിന്റെ കൂടി ഫലമാണ്. ഒക്റ്റോബര് 18ന് റിലീസിനെത്തുന്ന ചിത്രത്തിനും നാരായണനും നിങ്ങളുടെ ഏവരുടെയും പിന്തുണ ഉറപ്പായും ഉണ്ടാവണം\nRanji Panicker Ralks About Movie Roudram Release On October 18


ചൈനയിലെ ക്രിസ്ത്യൻ പള്ളി ; സുനില് ടിറ്റോയുടെ ചൈന യാത്രാനുഭവ പരമ്പര തുടരുന്നു … | Truevision News\nഒരു മലയാളിയുടെ ചൈനീസ് മാനിഫസ്റ്റോ ; സുനില് ടിറ്റോയുടെ ചൈന യാത്രാനുഭവ പരമ്പര തുടരുന്നു …..\nപഴമയുടെപാരമ്പര്യവും,ആധുനികനിര്മിതികളായ അംബരചുംബികളാലും നിറഞ്ഞ നഗരമാണ് ഷാങ്ങ്ഹായ്. അഞ്ചേക്കറോളമുള്ള, പതിനാറാം നൂറ്റാണ്ടിൽ മിങ് ഭരണ കാലത്ത് നിർമിക്കപ്പെട്ട യു ഗാർഡൻ, ഷാങ്ഹായിയിലെ പ്രധാനപ്പെട്ട വിനോദ സഞ്ചാര കേന്ദ്രങ്ങളിലൊന്നാണ് . കറുപ്പ് യുദ്ധ സമയത്ത് പല പ്രാവശ്യങ്ങളിലായി തകർക്കപ്പെട്ട യുവാൻ ഗാർഡൻ കോംപ്ലക്സിൽ, ചരിത്രത്തിന്റെ അവശേഷിപ്പുകളുമായി ഒരുപാട് കെട്ടിടങ്ങളുണ്ട്.\nഇരുനൂറു വർഷത്തിലധികം പഴക്കമുള്ള ടീ ഹൌസ്, ജയ്‌ഡ് റോക്ക് , നിരവധി വാണിജ്യ സ്ഥാപനങ്ങൾ ഭക്ഷണശാലകൾ എന്നിവയെല്ലാം ഈ കോംപ്ളക്സിനകത്തുണ്ട്. ഇതിനകത്തുള്ള ഇടനാഴിയുടെ രണ്ടു വശങ്ങളിലുമുള്ള കാഴ്‌ചകൾ കണ്ടുകൊണ്ടു നടന്നു നീങ്ങി. വഴിയരികിൽ, തുർക്കിഷ് ഐസ് ക്രീം കച്ചവടക്കാരൻ, വേഗമേറിയ ചലനങ്ങൾ കൊണ്ട് നൽകുന്ന ഐസ്ക്രീം കൊണ്ട് ചില പൊടിക്കൈകൾ കാണിക്കുന്നു. കോലിൽ കുത്തി നിരത്തി വെച്ചിരിക്കുന്ന കണവകളെ , ഓർഡറനുസരിച്ചെടുത്തു പാചകം ചെയ്യുന്ന വഴിയോര പാചകക്കാരൻ , പേരറിയാത്ത പേസ്റ്റ് പോലുള്ള സാധനം കുഴച്ചു ഉരുളകളാക്കി വെക്കുന്ന ചൈനീസ് ചേച്ചി – ചൈനീസ് ഭക്ഷണ വൈവിധ്യത്തിന്റെ ചെറിയൊരു മുഖം യുവാൻ ഗാർഡനകത്തു കൂടെയുള്ള നടപ്പിൽ കാണാൻ കഴിഞ്ഞു.\nആകാശം പതിയെ തെളിഞ്ഞു തുടങ്ങിയിരിക്കുന്നു. യുവാൻ ഗാർഡനിലെ കാഴ്ചകൾ കണ്ടു മതിയാക്കി ഞാൻ പുറത്തിറങ്ങി. അധികം അകലെയല്ലാതെ ഷാങ്ങ്ഹായ് ടവറും, ഓറിയന്റൽ പേരിൽ ടവറും കാണാം. ഹുയാങ്പോ നദിയുടെ തീരത്തോട് ചേർന്നു നീണ്ടു കിടക്കുന്ന പാരമ്പര്യത്തിന്റെ പ്രൗഢിയോതുന്ന വീഥിയാണ് ബണ്ട്.\nബുർജ് ഖലീഫ കഴിഞ്ഞാൽ രണ്ടാമത്തെ ഉയരം കൂടിയ ബിൽഡിംഗ് ആയ ഷാങ്ങ്ഹായ് ടവർ, (632 mtrs), ഷാങ്ങ്ഹായ് വേൾഡ് ഫിനാൻഷ്യൽ ടവർ (492 mtrs), ഓറിയന്റൽ പേൾ ടവർ (468 mtrs), ജിൻ മാവോ ടവർ (420mtrs) തുടങ്ങി അംബരചുംബികളാൽ നിറഞ്ഞ പ്രദേശമാണ് ബണ്ടിന് മറുകരയിലുള്ള ല്യൂജിയാസുയി ഫിനാൻഷ്യൽ ഡിസ്‌ട്രിക്‌ട്.\nബണ്ടിനോട് ചേർന്ന് വളരെ വിശാലമായ ടൂറിസ്റ്റ് ഇൻഫോർമേഷൻ സെന്റർ ഉണ്ട്. ഇനിയുള്ള നടത്തം, ഇവിടെ കയറി വിവരങ്ങൾ അന്വേഷിച്ചിട്ടു മതിയെന്ന് തീരുമാനിച്ചു. ഷാങ്ങ്ഹായെ പറ്റിയുള്ള എല്ലാ വിവരങ്ങളും , ടൂറിസ്റ്റ് മാപ്പും , മറ്റു ബുക്‌ലെറ്റുകളും ടൂറിസ്റ്റുകൾക്കായി ലഭ്യമാണ്. കിട്ടാവുന്നിടത്തോളം വിവരങ്ങളെല്ലാം അടങ്ങുന്ന ഡോക്യൂമെന്റുകൾ അവിടെ നിന്ന് ശേഖരിച്ചു.\nടൂറിസ്റ്റ് ഇൻഫോർമേഷൻ സെന്ററിൽ വിവരം നൽകാൻ നിൽക്കുന്നവർക്ക് പോലും ചൈനീസ് അല്ലാതെ മറ്റു ഭാഷകൾ വശമില്ല. പക്ഷെ കൈയിൽ ഒരു കിടു ട്രാൻസ്ലേറ്റർ ഡിവൈസ് ഉണ്ട്. എല്ലാ പ്രധാനപ്പെട്ട ഭാഷകളും കൃത്യതയോടെ പരിവർത്തനം ചെയ്തു നൽകും. ബണ്ടിലെ പ്രധാന ആകർഷണമായ നദിയിലൂടെ ഉള്ള ക്രൂയിസ് ടിക്കറ്റുകളും ഇവിടെ കിട്ടും 120 യുവാൻ ( 1300 ഇന്ത്യൻ രൂപ) ആണ് ചാർജ്. നദിയിലൂടെ, ബണ്ടിനിരുവശവും പ്രകാശ പ്രഭാ പൂരിതമായ കാഴ്ച നയന സുന്ദരമാണ് .\nമെയ് – 1 രാവിലെ തന്നെ കറങ്ങാൻ തുടങ്ങി .ഹോട്ടൽ ചെക്ക് ഔട്ട്ചെയ്തു. മുൻ നിച്ഛയ പ്രകാരം ഇന്ന് കൂടി ഷാങ്ഹായിൽ ആണ് താമസം; അതിനു ശേഷം സുഹൃത്തായ ഷിജുവിന്റെ തട്ടകത്തിലേക്ക്;ടെക്സ്റ്റൈൽ സിറ്റി എന്നറിയപ്പെടുന്ന ഷാവോക്സിങ് , ഷാങ്ഹായിയിൽ നിന്ന് ഇരുനൂറ്റി അൻപത് കിലോമീറ്ററുകൾ ദൂരമുണ്ട്\nപൊതു അവധി ദിനം ആയതുകൊണ്ട് തന്നെ ഹോട്ടലുകളിൽ എല്ലാം വൻ തിരക്കും , ഒടുക്കത്തെ ചാർജും. 2500 രൂപക്ക് തലേന്നു ബുക്ക് ചെയ്ത ഹോട്ടലിന് ഇന്ന് റേറ്റ് 7500 രൂപ !!!. തുടർന്നുള്ള താമസങ്ങൾ ഹോസ്റ്റലുകളിൽ ആക്കാൻ തീരുമാനിച്ചു. സോളോ യാത്രകൾക്ക് ഇപ്പോഴും ഏറ്റവും നല്ല ഓപ്‌ഷൻ ഹോസ്റ്റലുകൾ ആണ് .\nരാത്രിയിൽ തല ചായ്ക്കാനൊരിടം , മനോഹരമായ തീം ഉള്ള കഫ്റ്റീരിയകൾ ; വൈകിട്ട് അലച്ചിലുകൾ ഒക്കെ കഴിഞ്ഞു ഒരുബിയറും നുണഞ് ,വിവിധ രാജ്യങ്ങളിൽ നിന്നും വന്നു ചേരുന്ന യാത്രികരെ പരിചയപ്പെടാനും ഇടപഴകാനും പറ്റിയ സ്ഥലം, എല്ലാത്തിനുമുപരി തുച്ഛമായ ബഡ്ജറ്റ് – ഉറങ്ങാൻ തനിച്ചൊരു റൂം വേണം എന്ന് നിര്ബന്ധമില്ലാത്തവർക്ക് , ഹോസ്റ്റലുകളോളം സൗകര്യപ്രദവും കീശക്കൊതുങ്ങുന്നതുമായ ഓപ്‌ഷൻ വേറെയില്ല .\nഒരുപാട് തിരച്ചിലുകൾക്ക് ശേഷം എണ്ണൂറു രൂപക്ക് അത്യാവശ്യം നല്ല ഒരു ഹോസ്റ്റലിൽ താമസം ബുക്ക് ചെയ്തു. മെട്രോ ട്രെയിൻ സൗകര്യമുള്ള നഗരങ്ങളിൽ റൂം ബുക്ക് ചെയ്യുമ്പോൾ, സ്റ്റേഷനുകൾക്ക് അടുത്തുള്ള താമസം തെരഞ്ഞെടുത്താൽ , നഗരത്തിനകത്തുള്ള യാത്രകൾ വളരെ സൗകര്യപ്രദമായിരിക്കും. എന്നത്തേയും പോലെ , സിറ്റി സെന്ററിൽ നിന്നും കുറച്ചു ദൂരെയെങ്കിലും ത്സോക്സിങ് മെട്രോ സ്റ്റേഷനടുത്തുള്ള ഹോസ്റ്റലിൽ താമസം ബുക്ക് ചെയ്തു.\nബാഗുകൾ ഒക്കെ ഹോട്ടൽ ലോക്കറിൽ സൂക്ഷിച്ചു കറക്കം തുടങ്ങി.. നാൻജിങ് സ്ട്രീറ്റിൽ മുഴുവൻ തിരക്കായി കഴിഞ്ഞിരിക്കുന്നു. ഈസ്റ് നാൻജിങ് സ്ട്രീറ്റ് നേരെ രണ്ടു കിലോമീറ്ററുകളോളം നടന്നാൽ പീപ്പിൾസ് സ്ക്വായറിൽ എത്താം. ഷാങ്ങ്ഹായ് മ്യൂസിയം, പീപ്പിൾസ് പാർക് , ഷാങ്ങ്ഹായ് പീപ്പിൾസ് ഗവണ്മെന്റ് (മുനിസിപ്പൽ ഹെഡ് ഓഫീസ് എന്നും പറയാം ) അടങ്ങിയ അതിമനോഹരമായ ബൃഹത് സമുച്ചയമാണ് പീപ്പിൾസ് സ്‌ക്വയർ.\nചൈനയിലെ തന്നെ ഏറ്റവും വലിയ മ്യൂസിയമായ ഷാങ്ങ്ഹായ് മ്യൂസിയത്തിൽ കയറാൻ തീരുമാനിച്ചു. അവധി ദിനമായതിനാൽ വളരെ നീണ്ട ക്യൂ; ചൈനയിൽ രണ്ടു ദിവസമായി സെലിബ്രെറ്റി പരിവേഷമാണ് എനിക്ക് ( അല്ലെങ്കിൽ കോമാളി പരിവേഷമോ ?) – ചൈനക്കാരെക്കാളും വെത്യസ്തനായ മനുഷ്യനോടൊപ്പം നിന്ന് ഫോട്ടോ എടുക്കാൻ ഈ നടത്തത്തിനിടയിൽ പലപ്പോഴായി ആളുകൾ സമീപിച്ചു.\nഇംഗ്ലീഷ് ഒട്ടും വശമില്ലാത്ത മാതാ പിതാക്കൾ, താങ്കളുടെ കുട്ടികളുടെ ഇംഗ്ലീഷ് പരിജ്ഞാനം വർധിപ്പിക്കാൻ, എന്റെയടുത്തേക്ക് നിർബന്ധിച്ചു സംസാരിക്കാൻ പറഞ്ഞു വിടുന്നു . ഇംഗ്ലീഷ് സംസാരിക്കാൻ അറിയില്ല എന്നുള്ളത് ഒരു പോരായ്മായായി ചൈനീസ് ജനതക്ക് തോന്നുന്നുണ്ടെന്നു തോനുന്നു , വളർന്നു വരുന്ന കുട്ടികളെയെല്ലാം ഇംഗ്ലീഷ് നിർബന്ധമായും പഠിപ്പിക്കാൻ ശ്രേമിക്കുന്നുണ്ട്. ഹോസ്റ്റലിൽ വെച്ച് കണ്ട അയർലൻഡ് കാരിയായ , ചൈനയിൽ ജോലി വിസയിൽ വന്നു ഇംഗ്ലീഷ് പഠിപ്പിക്കുന്ന ടീച്ചറും ഇതേ അഭിപ്രായമാണ് പങ്കുവെച്ചത്.\nമ്യൂസിയത്തിന്റെ പുറത്തേക്കുള്ള വാതിലിനപ്പുറം, വിശാലമായ പീപ്പിൾസ് ഗവൺമെന്റ് സമുച്ചയവും, പീപ്പിൾസ് പാർക്കുമാണ്. പീപ്പിൾസ് പാർക്കിൽ കുറച്ചു സമയം ചെലവഴിക്കാൻ വേണ്ടി അകത്തേക്ക് കയറാൻ തുടങ്ങുമ്പോളാണ് , ചൈനയെ പറ്റി പുറത്തുള്ള മാധ്യമങ്ങളും മറ്റും പ്രചരിപ്പിക്കുന്ന നുണക്കഥയുടെ സത്യാവാസ്‌ഥ മനസ്സ്സിലാക്കുന്നൊരു കാഴ്ച കണ്ടത്.\nപാർക്കിന്റെ മെയിൻ ഗേറ്റിനു സമാന്തരമായുള്ള റോഡിൻറെ മറുവശത്തു ഒരു കെട്ടിടത്തിന് മുകളിൽ കുരിശ്..!!!. അതൊരു ക്രിസ്ത്യൻ പള്ളിയായിരുന്നു. മൂർ മെമ്മോറിയൽ ചർച് ആണെന്ന് പിന്നീട് അന്യോഷിച്ചപ്പോൾ മനസ്സിലായി . ആയിരത്തിലധികം വിശ്വാസികൾ കുർബാന കൂടുന്ന ക്രിസ്ത്യൻ പളളി ; രണ്ടു കോടിക്ക് മുകളിൽ ജനസംഖ്യ ഉള്ള ഷാങ്ഹായിൽ ക്രിസ്ത്യൻ മതത്തിൽ വിശ്വസിക്കുന്ന രണ്ടു ലക്ഷത്തോളം പേരുണ്ട്. മുപ്പതിലധികം ക്രിസ്ത്യൻ പള്ളികളും ഷാങ്ഹായി നഗരത്തിലുണ്ട് .\nഏഴായിരത്തോളം മുസ്‌ലിം മത വിശ്വാസികളും , ഏഴു മുസ്ലിം പള്ളികളും ഷാങ്ഹായി നഗരത്തിലുണ്ട്. കൂടാതെ , ചൈനയിലെ മത വൈവിധ്യത്തിന്റെ ഏറ്റവും വലിയ ഉദാഹരണമാണ് ഷിൻജിയാങ് പ്രവിശ്യ . 45 %ഓളം പേര് തുർക്കിയിൽ നിന്ന് കുടിയേറിയ മുസ്ലിം മതവിശ്വാസികളായ ഉയ്‌ഖുർ വംശജരാണ്.\nസിനിമാനടൻ ശ്രീനിവാസൻ പറഞ്ഞു വെച്ചിരിക്കുന്നപോലെ , ചൈനയിലെ കമ്മ്യൂണിസ്റ് അംഗ സംഖ്യ 45 ലക്ഷം അല്ല, പത്തു കോടിക്കടുത്താണെന്നും മനസ്സിലാക്കാൻ കഴിഞ്ഞു. മുതലാളിത്തവും, മതങ്ങളും ഒരുമിച്ചു സംയോജിപ്പിച്ചു നൂറ്റി നാല്പതു കോടിയോളം ജനങ്ങളെ ഭരിക്കുക എന്നത് ഒരു കമ്മ്യൂണിസ്റ് – സോഷ്യലിസ്റ് വ്യവസ്ഥിതിയിൽ ലോകത്തിനു കാണിച്ചു തരികയാണ് ചൈന – ഇവിടെ ഇനിയും ഒരുപാട് കാഴ്‌ചകൾ ബാക്കി…..\n← യെച്ചൂരിയും ഡി രാജയും ഗുഹയും അടക്കം കസ്റ്റഡിയില്; പൗരത്വ നിയമത്തിനെതിരെ പ്രതിഷേധം കനക്കുന്നു; രാജ്യവ്യാപകമായി കൂട്ട അറസ്റ്റ് → ഡല്‍ഹിയില് മൊബൈല് ഇന്‍റര്‍നെറ്റ് സേവനം റദ്ദാക്കി; റോഡുകള് അടച്ചു


എട്ടാം ക്ലാസ് വരെ സൗജന്യ യൂണിഫോം; കേരളത്തെ അറിവിന്റെ കേന്ദ്രമാക്കും. - RoundupKerala.com\nHome Education എട്ടാം ക്ലാസ് വരെ സൗജന്യ യൂണിഫോം; കേരളത്തെ അറിവിന്റെ കേന്ദ്രമാക്കും.\nഎട്ടാം ക്ലാസ് വരെ സൗജന്യ യൂണിഫോം; കേരളത്തെ അറിവിന്റെ കേന്ദ്രമാക്കും.\nതിരുവനന്തപുരം: ഒന്നു മുതല് എട്ട് വരെ ക്ലാസുകളിലെ വിദ്യാര്‍ത്ഥികള്‍ക്ക് സൗജന്യ യുണിഫോം വിതരണം ചെയ്യുമെന്ന് ബജറ്റില് പ്രഖ്യാപനം. ഓരോ മണ്ഡലത്തിലെയും ഒരു സ്‌കൂള് അന്താരാഷ്ട്ര നിലവാരത്തിലേക്ക് ഉയര്‍ത്തും. പദ്ധതിക്കായി 1000 കോടി രൂപ മാന്ദ്യവിരുദ്ധ പാക്കേജുകളില് ഉള്‍പ്പെടുത്തി പ്രഖ്യാപിച്ചു. കെട്ടിട നിര്‍മ്മാണ ചുമതല സര്‍ക്കാര് വഹിക്കും. മറ്റു ചിലവുകള് സന്നദ്ധ സംഘടനകളും വ്യക്തികളും വഹിക്കണം.5വര്‍ഷത്തിനകം ആയിരം ഹൈടെക് സ്‌കൂളുകള്.\nഹയര് സെക്കന്‍ഡറി/വൊക്കേഷണല് ഹയര് സെക്കന്‍ഡറി സ്‌കൂളുകള്‍ക്ക് ആസ്ഥാനമന്ദിരം പണിയാന് 20 കോടി. ഭിന്നശേഷിക്കാരായ അമ്പതിനായിരത്തോളം കുട്ടികളുടെ പുസ്തകങ്ങള്‍ക്കും സ്‌റ്റേഷനറിക്കും 250 രൂപ, യൂണിഫോമിന് 500 രൂപ, യാത്രാ ചെലവിന് 1000 രൂപ.\nകേരളത്തെ അറിവിന്റെ കേന്ദ്രമാക്കുമെന്നും ബജറ്റില് പ്രഖ്യാനമുണ്ട്. കേരള സര്‍വകലാശാലയ്ക്ക് 25, കാലിക്കറ്റ്, എം.ജി, കണ്ണുര് സര്‍വകലാശാലകള്‍ക്ക് 24 കോടി, മലയാളം സര്‍വകലാശാലയ്ക്ക്7കോടി എന്നിങ്ങനെ വകയിരുത്തി. സര്‍ക്കാര് ആര്‍്ട്‌സ് കോളജുകളും എഞ്ചിനിയറിംഗ് കോളജുകളും നവീകരിക്കാന് 250 കോടി രൂപപ അനുവദിച്ചു. രണ്ട് വര്‍ഷത്തിനകം നവീകരണം പൂര്‍ത്തിയാക്കും. വിദ്യാഭ്യാസ വായ്പാ കുടിശ്ശിക തീര്‍ക്കാന് നൂറ് കോടി രൂപ ബാങ്കുകള്‍ക്ക് നല്‍കും. 10 ഐ.ടി.ഐകള് അന്തര്‍ദേശിയ നിലവാരത്തിലേക്ക് ഉയര്‍ത്താന് 50 കോടി.\nPrevious articleബജറ്റ് അവതരണം തുടങ്ങി, ഓണത്തിനു ഒരു മാസത്തെ ശമ്പളം അഡ്വാന്‍സ്, രണ്ട് വര്‍ഷത്തേക്ക് പുതിയ തസ്തികയില്ല\nNext articleതിരുവനന്തപുരം മെഡിക്കല് കോളജിനെ എയിംസ് നിലവാരത്തിലേക്ക് ഉയര്‍ത്തും


പ്രിയ സെബാസ്റ്റ്യന് പോള്, പോക്കറ്റടിച്ചതിനോ ചെക്ക് മടങ്ങിയതിനോ അല്ല ദിലീപ് ജയിലില് കിടക്കുന്നത്, സെബാസ്റ്റ്യന് പോളിന് ഷാഹിനയുടെ തുറന്ന കത്ത് | DoolNews\nMonday, 11th September 2017, 6:15 pm\nദിലീപ് കുറ്റവാളിയാണ് എന്ന വാദം എനിക്കില്ല .അയാള് കുറ്റാരോപിതനാണ്. പക്ഷെ അയാള് നിരപരാധിയാണ് എന്ന് വരുത്തി തീര്‍ക്കാനുള്ള ഈ വ്യഗ്രത ആര്‍ക്കു വേണ്ടിയാണ് ? തെളിവുകളുടെ പിന്‍ബലമില്ലാത്ത വെറും തോന്നലുകള് ഇംഗ്ലീഷില് വിംസ് ആന്‍ഡ് ഫാന്‍സീസ് എന്ന് പറയുന്നത് തട്ടിവിടുന്ന ഏര്‍പ്പാടാണോ താങ്കള് നാളിതു വരെ വിദ്യാര്‍ത്ഥികളെ പഠിപ്പിച്ച ജേര്‍ണലിസം? അതോ ഒരു പ്രായം കഴിഞ്ഞാല് എഡിറ്റോറിയല് എന്ന പേരില് എന്ത് തോന്നലും എഴുതിവിടാമെന്നാണോ ? പല സീനിയര് പത്രപ്രവര്‍ത്തകരും വാര്‍ദ്ധക്യകാലത്ത് വങ്കത്തരങ്ങള് തട്ടിമൂളിക്കുന്നത് നമ്മള് കണ്ടിട്ടുള്ളതാണല്ലോ.\nതാങ്കള് എന്നെ പഠിപ്പിച്ചയാളാണ്. ഇതുവരെ സര് എന്നേ വിളിച്ചിട്ടുള്ളൂ. ഇപ്പോള് അങ്ങനെ വിളിക്കാന് തോന്നുന്നില്ല. മനസ്സില് ഒന്ന് തോന്നുകയും പുറമേക്ക് മറ്റൊന്ന് പ്രകടിപ്പിക്കുകയും ചെയ്യുന്ന ശീലമില്ലാത്തത് കൊണ്ട് തത്കാലം പേര് വിളിക്കാനേ കഴിയൂ. താങ്കളുടെ ലേഖനം പലരെയും ഞെട്ടിച്ചു. എന്നെയും.\nവീണ്ടും വീണ്ടും വായിച്ചപ്പോള് ഞെട്ടല് നിരാശക്കു വഴി മാറി. ഇത് വരെ നമ്മള് കണ്ട സെബാസ്റ്റ്യന് പോളല്ല, ആ ലേഖനത്തില് സംസാരിക്കുന്നത്. നിയമം പഠിച്ച, പ്രാക്ടീസ് ചെയ്യുന്ന ഒരാളുടെ ഭാഷയോ യുക്തിയോ അല്ല ആ എഴുത്തില് ഉള്ളത്. എന്തായാലും ഇങ്ങനെ എഴുതിയ സ്ഥിതിക്ക് താങ്കള് സംവാദത്തിന് തയ്യാറാവും എന്ന് പ്രതീക്ഷിക്കുന്നു . .\nനൂറു കണക്കിന് വിചാരണ തടവുകാരും റിമാന്‍ഡ് പ്രതികളും ജയിലില് കിടക്കുമ്പോള് വെറും 60 ദിവസം മാത്രം പിന്നിട്ട ഒരു പ്രത്യേക തടവുകാരന് വേണ്ടി താങ്കള് സംസാരിക്കുന്നതിന്റെ യുക്തി എന്താണ് ? പോക്കറ്റടിച്ചതിനോ ചെക്ക് മടങ്ങിയതിനോ അല്ല അയാള് ജയിലില് കിടക്കുന്നത്.\n“മാനവരാശിക്ക് നേരെയുള്ള കുറ്റകൃത്യം” എന്ന് വിശേഷിപ്പിക്കപ്പെടുന്ന , കൊലപാതകം കഴിഞ്ഞാല് ഇന്ത്യന് പീനല് കോഡിലെ ഏറ്റവും ഹീനമായ കുറ്റകൃത്യമായി കരുതപ്പെടുന്ന ബലാല്‍സംഗം എന്ന കുറ്റത്തിനാണ് അയാള് ജയിലില് കിടക്കുന്നത്. ഈ പ്രത്യേക പ്രതിക്ക് വേണ്ടി മാത്രം (ആ കേസില് തന്നെ പതിനാല് പ്രതികളുണ്ടല്ലോ ) ഇങ്ങനെ എഴുതാന് പ്രത്യേകിച്ചെന്തെങ്കിലും കാരണം ഉണ്ടോ ?\nരണ്ട്. “സ്ത്രീയെ ലൈംഗികമായി ആക്രമിക്കുന്ന പുരുഷന്റെ ഉദ്ദേശ്യമെന്തെന്ന് അന്വേഷിക്കേണ്ടതില്ല” എന്ന ആ പ്രസ്താവന കൊണ്ട് താങ്കള് എന്താണ് ഉദ്ദേശിച്ചത് എന്ന് വ്യക്തമാക്കാമോ ? ഇതിനു മുന്‍പ് റിപ്പോര്‍ട്ടര് ടിവിയില് നമ്മള് ഒരുമിച്ചു പങ്കെടുത്ത ഒരു ചര്‍ച്ചയില് താങ്കള് ഏതാണ്ട് ഇതിനു സമാനമായ ഒരു കാര്യം പറഞ്ഞിരുന്നു .\n“റേപ്പ് കൊട്ടേഷന് എന്ന് ആദ്യമായിട്ട് കേള്‍ക്കുകയാണ് .വളരെ വിചിത്രമായി തോന്നുന്നു . ബലാല്‍സംഗം ചെയ്യുന്നത് കാമസംപൂര്‍ത്തി വരുത്താനാണല്ലോ, റേപ്പ് കൊട്ടേഷന് കൊടുക്കുന്നത് കൊണ്ട് ആ ഉദ്ദേശം നടക്കില്ലല്ലോ “” ഇങ്ങനെയാണ് ആ ചര്‍ച്ചയില് താങ്കള് അന്ന് പറഞ്ഞത് . അന്ന് മറുപടി പറയാന് എനിക്ക് സമയം കിട്ടിയില്ല .\nസെബാസ്റ്റ്യന് പോള്, താങ്കള് എന്താണ് ധരിച്ചു വെച്ചിരിക്കുന്നത് ? ഗുജറാത്തിലെ സാഹിറ ഷെയ്ക്കിനെയും ബില്‍ക്കിസ് ഭാനുവിനെയും അറിയുമോ ? അവര് ബലാല്‍സംഗം ചെയ്യപ്പെട്ടത് കാമസംപൂര്‍ത്തിക്കായിരുന്നോ ? ബലാല്‍സംഗം ഒരു ലൈംഗികപ്രക്രിയയാണ് എന്ന തികഞ്ഞ അബദ്ധധാരണയാണ് താങ്കള് വെച്ച് പുലര്‍ത്തുന്നത് എന്നതില് ലജ്ജ തോന്നുന്നു .\nനിര്‍ഭയക്കേസിലെ പ്രതിയുടെ ഒരു വീഡിയോ പുറത്തു വന്നത് താങ്കള് കണ്ടിരുന്നോ ? അസമയത്ത് പുറത്തിറങ്ങി നടന്നതിന് പാഠം പഠിപ്പിക്കാനാണ് അത് ചെയ്തതെന്ന് അയാള് പറഞ്ഞത് കേട്ടിരുന്നോ ? മണിപ്പൂരില് പട്ടാളക്കാര് ബലാല്‍സംഗം ചെയ്ത് കൊന്ന മനോരമയെ ഓര്‍മ്മയുണ്ടോ ? അതില് നഗ്‌നരായി പ്രതിഷേധിച്ച വീട്ടമ്മമാരുടെ ചിത്രം ഓര്‍മ്മയുണ്ടോ ?\nനാളിതു വരെയുള്ള യുദ്ധങ്ങളുടെ, കലാപങ്ങളുടെ ചരിത്രം ഒന്ന് കൂടി വായിച്ചു വരാന് താങ്കളെ ഉപദേശിക്കേണ്ടി വന്നതില് അമ്പരപ്പ് തോന്നുന്നു . ഒരു ദേശത്തെ , വംശത്തെ , സമുദായത്തെ കീഴടക്കാന് , വംശീയവും വര്‍ഗീയവുമായ വെറുപ്പും വിദ്വേഷവും പ്രകടിപ്പിക്കാന് നാളിതു വരെ ഉപയോഗിച്ച് പോന്നിട്ടുള്ള ആയുധമാണ് ബലാല്‍സംഗം എന്ന് താങ്കളെ പഠിപ്പിക്കണോ ? പുരുഷാധിപത്യത്തിന്റെ ആയുധം. സ്ത്രീകളെ അടക്കി നിര്‍ത്താന്, അവരോടു പ്രതികാരം ചെയ്യാന് ഉപയോഗിക്കുന്ന ആയുധം. ഇതൊക്കെ താങ്കളെ പറഞ്ഞു മനസ്സിലാക്കേണ്ടി വരുന്നത് ഖേദകരമാണ് .\nമൂന്ന് പോലീസിനെ വിശ്വസിക്കരുത് എന്ന നിലപാടിനെ അംഗീകരിക്കുന്ന ആളാണ് ഞാന്. പക്ഷേ അപ്പോഴും എന്ത് കൊണ്ട് വിശ്വസിക്കുന്നില്ല എന്ന് ഓരോ കേസിലും കാര്യകാരണ സഹിതം സമര്‍ത്ഥിക്കേണ്ട ഉത്തരവാദിത്തം നമുക്കുണ്ടെന്നു ഞാന് കരുതുന്നു. മദനിയുടെ കേസിലും ജിഷയുടെ കേസിലും ഒക്കെ ഞാന് അതാണ് ചെയ്തത്. ഇവിടെ താങ്കള് പക്ഷേ വെറും പ്രസ്താവനകള് നടത്തുകയാണ്.\nഉദാഹരണത്തിന്, “ദിലീപിനുവേണ്ടി സംഘടനയുണ്ടാക്കുന്നില്ല. പക്ഷേ ദിലീപിനുവേണ്ടി സംസാരിക്കണം. കയറും കടിഞ്ഞാണുമില്ലാതെ മുന്നേറുന്ന പൊലീസിനെ നിയന്ത്രിക്കുന്നതിന് ആ സംസാരം ആവശ്യമുണ്ട്. അപ്രകാരം സംസാരിക്കുന്ന സുമനസുകള്‍ക്കൊപ്പം ഞാന് ചേരുന്നു..”\nഎന്താണ് ഈ പ്രസ്താവന കൊണ്ട് ഉദ്ദേശിച്ചത് ? താങ്കളെപ്പോലെ മുതിര്‍ന്ന ഒരു അഭിഭാഷകന് ചേരുന്ന ഭാഷയാണോ ഇത് ? ഈ വിഷയത്തില് പോലീസ് കയറും കടിഞ്ഞാണുമില്ലാതെ മുന്നേറുകയാണ് എന്ന വാദത്തെ സാധൂകരിക്കാന് താങ്കളുടെ കയ്യില് എന്ത് തെളിവാണുള്ളത് ? പോലീസിനെ നിയന്ത്രിക്കണം എന്ന് താങ്കള്‍ക്ക് തോന്നുന്നതെന്തു കൊണ്ടാണ് ?\nദിലീപിനെതിരെ പ്രഥമദൃഷ്ട്യാ തെളിവുണ്ടെന്ന ഹൈക്കോടതിയുടെ നിരീക്ഷണം താങ്കള് തള്ളിക്കളയുന്നുണ്ടോ ? ഉണ്ടെങ്കില് എന്ത് കൊണ്ട് ? അതിന് താങ്കളെ പ്രേരിപ്പിക്കുന്ന വസ്തുതകള് എന്തൊക്കെയാണ് ? വസ്തുതകളിലും തെളിവുകളിലും ഊന്നി സംസാരിക്കുന്നതല്ലേ, ഒരു അഭിഭാഷകനെന്ന നിലയിലും മാധ്യമ പ്രവര്‍ത്തകനെന്ന നിലയിലും താങ്കള് ചെയ്യേണ്ടിയിരുന്നത് ? അല്ലാതെ ക്രിസ്തുവിന്റെ പീഡാനുഭവവുമായി താരതമ്യപ്പെടുത്തി പതം പറഞ്ഞു കരയാന് താങ്കള് സുവിശേഷ പ്രാസംഗികനല്ലല്ലോ ?\nനാല് ദിലീപിന് ജാമ്യം നിഷേധിച്ചു കൊണ്ട് 24 / 07 ന് ഹൈക്കോടതി പുറപ്പെടുവിച്ച ഉത്തരവില് ജാമ്യം നിഷേധിക്കാനുള്ള കാരണങ്ങള് അക്കമിട്ടു പറയുന്നുണ്ട്. അവസാനത്തെ മൂന്ന് പാരഗ്രാഫുകള് (16 , 17 , 18 )താങ്കള് ഒന്ന് കൂടി വായിക്കണമെന്ന് അഭ്യര്‍ത്ഥിക്കുന്നു. കോടതി പറഞ്ഞ ആ കാരണങ്ങള് തള്ളിക്കളയാന് യുക്തിസഹമായ എന്തെങ്കിലും കാരണങ്ങള് താങ്കള്‍ക്കുണ്ടോ ? ഉണ്ടെങ്കില് അത് വെളിപ്പെടുത്തുകയല്ലേ വേണ്ടത് ?\nഅഞ്ച് ലേഖനത്തിന്റെ അവസാനഭാഗത്തേക്ക് വരുമ്പോള് ദിലീപിന് വേണ്ടിയുള്ള വെറും ഒരു കൂലിയെഴുത്തുകാരന്റെ നിലവാരത്തിലേക്ക് താങ്കള് അധഃപതിക്കുകയാണെന്ന് പറയേണ്ടി വന്നതില് ഖേദമുണ്ട്. ഈ കുറ്റകൃത്യത്തില് ഗൂഢാലോചനയില്ലെന്ന് തീര്‍പ്പു കല്‍പ്പിക്കുകയാണ് താങ്കള് ചെയ്യുന്നത്.\nതാങ്കള് ഇങ്ങനെ പറയുന്നു; “ദിലീപ് പ്രതിയാക്കപ്പെട്ട കേസിന് ആസ്പദമായ സംഭവത്തിന്റെ ആസൂത്രണം മുഖ്യപ്രതി സുനി നേരിട്ട് നടത്തിയതാകണം. അതിനുള്ള പ്രാപ്തിയും പരിചയവും അയാള്‍ക്കുണ്ട്. “വസ്തുതകളുടെയോ തെളിവുകളുടെയോ എന്തെങ്കിലും പിന്‍ബലമുണ്ടോ ഈ വാദത്തിന് ?\nദിലീപ് ഗൂഢാലോചന നടത്തിയെന്ന പ്രോസിക്യൂഷന്റെ വാദം തള്ളിക്കളയാന് എന്ത് തെളിവാണ് താങ്കളുടെ പക്കല് ഉള്ളത് ? പ്രോസിക്യൂഷന്റെ വാദങ്ങളില് പ്രഥമദൃഷ്ട്യാ കഴമ്പുണ്ടെന്ന് കോടതി കണ്ടെത്തിയത് കള്ളത്തരമാണ് എന്നാണോ താങ്കളുടെ വാദം ?\nആറ് ദിലീപ് കുറ്റവാളിയാണ് എന്ന വാദം എനിക്കില്ല .അയാള് കുറ്റാരോപിതനാണ്. പക്ഷെ അയാള് നിരപരാധിയാണ് എന്ന് വരുത്തി തീര്‍ക്കാനുള്ള ഈ വ്യഗ്രത ആര്‍ക്കു വേണ്ടിയാണ് ? തെളിവുകളുടെ പിന്‍ബലമില്ലാത്ത വെറും തോന്നലുകള് ഇംഗ്ലീഷില് വിംസ് ആന്‍ഡ് ഫാന്‍സീസ് എന്ന് പറയുന്നത് തട്ടിവിടുന്ന ഏര്‍പ്പാടാണോ താങ്കള് നാളിതു വരെ വിദ്യാര്‍ത്ഥികളെ പഠിപ്പിച്ച ജേര്‍ണലിസം? അതോ ഒരു പ്രായം കഴിഞ്ഞാല് എഡിറ്റോറിയല് എന്ന പേരില് എന്ത് തോന്നലും എഴുതിവിടാമെന്നാണോ ? പല സീനിയര് പത്രപ്രവര്‍ത്തകരും വാര്‍ദ്ധക്യകാലത്ത് വങ്കത്തരങ്ങള് തട്ടിമൂളിക്കുന്നത് നമ്മള് കണ്ടിട്ടുള്ളതാണല്ലോ.\nഏഴ് ഒരു അഭിഭാഷകന് ഒരിക്കലും പറഞ്ഞു കൂടാത്ത കാര്യങ്ങളാണ് ലേഖനത്തിന്റെ അവസാനഭാഗത്ത് താങ്കള് പറയുന്നത് .ഒരു ക്രിമിനല് കുറ്റം തെളിയിക്കാനുള്ള ഉത്തരവാദിത്തം ആ കേസിലെ സാക്ഷിക്കാണ് എന്നത് എത്ര മാത്രം തല തിരിഞ്ഞ വാദമാണ് ! ക്രിമിനല് ഗൂഢാലോചന ഉണ്ടെന്ന് പറഞ്ഞത് മഞ്ജുവാരിയര് ആണ്.\nമഞ്ജു പോലീസിനോട് പറഞ്ഞിട്ടുള്ള കാര്യങ്ങള് പൊതു സമൂഹത്തോട് വെളിപ്പെടുത്തണം എന്ന നിലപാട് അങ്ങേയറ്റത്തെ ധാര്‍ഷ്ട്യമല്ലാതെ മറ്റൊന്നുമല്ല . മഞ്ജു അങ്ങനെ പറഞ്ഞിട്ടുണ്ടോ എന്നൊക്കെ ചോദിക്കുമ്പോള് താങ്കള് വെറും ഖാപ് പഞ്ചായത്തിന്റെ നിലവാരത്തിലേക്ക് താഴുകയാണ് .\n“പ്രതിയുടെ സന്ദിഗ്ധത നിറഞ്ഞ വെളിപ്പെടുത്തലിന്റെയും തത്പരകക്ഷിയുടെ അവ്യക്തമായ ആരോപണത്തിന്റെയും അടിസ്ഥാനത്തില് പന്താടാനുള്ളതാണോ ഒരു വ്യക്തിയുടെ ജീവനും ജീവിതവു” മെന്ന താങ്കളുടെ ചോദ്യം തികഞ്ഞ അശ്ലീലമാണെന്നു പറയാതിരിക്കാന് വയ്യ . പ്രതിയുടെ വെളിപ്പെടുത്തലുകള് പോലീസ് അവഗണിക്കണമായിരുന്നു എന്നാണോ താങ്കള് പറയുന്നത്?\n“തല്പരകക്ഷി ” എന്ന വിശേഷണം കൊണ്ട് താങ്കള് എന്താണ് പറഞ്ഞു ഫലിപ്പിക്കാന് ശ്രമിക്കുന്നത് ? മാത്രമല്ല ,ജീവിതം പന്താടുകയാണ് എന്നൊക്കെ അതിവൈകാരിക പ്രകടനം നടത്താന് മാത്രം ഇവിടെ എന്തുണ്ടായി? ദിലീപ് എന്ന നടനെ ഗൂഢാലോചന കുറ്റത്തിന് അറസ്റ്റ് ചെയ്തതോ ? അറുപത് ദിവസം ജയിലില് കഴിഞ്ഞതോ ? ഇത്തരമൊരു കേസില് അറസ്റ്റ് ചെയ്തു അപ്പോള് തന്നെ ജാമ്യം കൊടുക്കണമായിരുന്നു എന്നാണോ അഭിഭാഷകനായ താങ്കള് പറയുന്നത് ?\nഏതു ബലാല്‍സംഗ ക്കേസിലാണ് പ്രതിക്ക് അങ്ങനെ ജാമ്യം കിട്ടിയിട്ടുള്ളത് ? അതോ ദിലീപിന്റെ കേസ് കോടതി സവിശേഷമായി പരിഗണിക്കണമായിരുന്നു എന്നാണോ ? ആ കേസിലെ മറ്റൊരു പ്രതിക്ക് വേണ്ടിയും താങ്കള് ഇത്ര വീറോടെ വാദിക്കുന്നില്ലല്ലോ ?\nഎട്ട് ആക്രമിക്കപ്പെട്ട നടിയോടൊപ്പം അസന്ദിഗ്ധമായി നിലയുറപ്പിച്ച പലരുമുണ്ട്.അവരില് ദീദി ദാമോദരനോട് മാത്രം ഇത്ര വിദ്വേഷം തോന്നാന് പ്രത്യേകിച്ചെന്തെങ്കിലും കാരണമുണ്ടോ ? ദീദിയുടെ അന്തരിച്ച പിതാവിനെ വരെ പരോക്ഷമായി നിന്ദിക്കുന്നത് അങ്ങേയറ്റം തരംതാണ പ്രവര്‍ത്തിയായിപ്പോയി എന്നൊരു വീണ്ടു വിചാരം താങ്കള്‍ക്കിപ്പോള് തോന്നുന്നുണ്ടോ ? ഇതൊക്ക താങ്കള് മറ്റാര്‍ക്കോ വേണ്ടി എഴുതുന്നതാണ് എന്ന് ആരെങ്കിലും സംശയിച്ചാല് തെറ്റ് പറയാന് കഴിയുമോ ?\nഒന്‍പത് തടവുകാരുടെ മനുഷ്യാവകാശമെന്ന മട്ടില് താങ്കള് ദിലീപിന് വേണ്ടി മുന്നോട്ടു വെക്കുന്ന ജാമ്യ ഹര്‍ജിയുടെ ഉദ്ദേശം മറയില്ലാതെ വെളിപ്പെടുത്തിയതിനു നന്ദി. അത്രയെങ്കിലും സത്യസന്ധത കാട്ടിയതിന് അഭിനന്ദനങ്ങള്. ഇനി ജാമ്യാപേക്ഷ കോടതിയില് വരുമ്പോള് പ്രോസിക്യൂഷന് എതിര്‍ക്കരുത്. മനസ്സിലായി . പക്ഷേ ഒന്ന് ചോദിച്ചോട്ടെ മിസ്റ്റര് സെബാസ്റ്റ്യന് പോള്, ജാമ്യം നല്‍കാതിരിക്കാന് കോടതി നിരീക്ഷിച്ച കാരണങ്ങള് അത് പോലെ നില നില്‍ക്കുകയാണല്ലോ .ആ സാഹചര്യത്തില് മാറ്റം വന്നിട്ടില്ലല്ലോ.\nപ്രതി സിനിമാവ്യവസായത്തില് വന് സ്വാധീനമുള്ള പ്രബലവ്യകതിയായതിനാല് ജാമ്യം നല്‍കി പുറത്തു വിടുന്നത് കേസിനെ ദോഷകരമായി ബാധിക്കും എന്ന പ്രോസിക്യൂഷന്റെ വാദം അംഗീകരിച്ചു കൊണ്ടാണല്ലോ കോടതി ജാമ്യം നിഷേധിച്ചത്. പ്രതി പുറത്തിറങ്ങുന്നത് ആക്രമിക്കപ്പെട്ട സ്ത്രീയുടെ ജീവന് ഭീഷണിയാണ് എന്നും കോടതി നിരീക്ഷിച്ചിട്ടുണ്ട് . ഈ നിരീക്ഷണങ്ങളെ താങ്കള് തള്ളിക്കളയുന്നുണ്ടോ ? ഉണ്ടെങ്കില് എന്ത് വസ്തുതകളുടെ പിന്‍ബലമാണ് താങ്കള്‍ക്കുള്ളത് ?\nപത്ത് അവസാനത്തെ ആ പ്രാക്കുണ്ടല്ലോ ,അത് ഗംഭീരമായി എന്ന് പറയാതിരിക്കാന് വയ്യ . “കുറ്റക്കാരനെന്നു കണ്ടാല് ദീദിക്കും കൂട്ടര്‍ക്കും മതിയാവോളം ദിലീപിനെ നമുക്ക് ശിക്ഷിക്കാമല്ലോ” എന്ന ആ വിരാമവാക്യമുണ്ടല്ലോ. അത് തകര്‍ത്തു . സമാനതകളില്ലാത്ത ഭരണകൂട ഭീകരത നേരിട്ട .മദനിയെയും സക്കറിയയെയുമൊക്ക കൂട്ട് പിടിച്ചു താങ്കള് പൊലിപ്പിച്ചെടുത്ത മനുഷ്യാവകാശത്തിന്റെ വര്‍ണക്കടലാസ് മുഴുവന് അവസാനം വെറും ചാരമായിപ്പോയി.\nതാങ്കളുടെ പ്രശ്‌നം, ദിലീപാണ്, ദിലീപ് മാത്രമാണ് എന്നത് മറ നീക്കി പുറത്തു വരുന്നു ആ അവസാന വാചകത്തില് . കുറ്റക്കാരനെന്ന് കണ്ടാല് ” ദീദിക്കും കൂട്ടര്‍ക്കും ” മതിയാവുന്ന ശിക്ഷ കൊടുക്കുന്ന ഒരു നിയമസംവിധാനമല്ല രാജ്യത്തുള്ളത് . മദനിയും സക്കറിയയും, നീതി നിഷേധിക്കപ്പെട്ട് ജയിലില് കിടക്കുന്ന മറ്റനേകം തടവുകാരുമൊന്നുമല്ല താങ്കളെ അലോസരപ്പെടുത്തുന്നത് എന്ന് വ്യക്തം. ദിലീപാണ്.\nദീദിയും കൂട്ടരുമാണ് എല്ലാ പ്രശ്‌നങ്ങള്‍ക്കും ഹേതു . ജോലി കഴിഞ്ഞു വീട്ടിലേക്കു മടങ്ങുന്ന ഒരു പെണ്‍കുട്ടിയെ നടുറോഡില് കൊല്ലാക്കൊല ചെയ്തത് ദീദിയുടെയും കൂട്ടരുടെയും മാത്രം ഉല്‍ക്കണ്ഠയാണ്. വേദനയാണ് ! അവള്‍ക്കു നീതി കിട്ടേണ്ടത് ദീദിയുടെയും കൂട്ടരുടെയും മാത്രം ആവശ്യവുമാണ് !\nതടവുകാരുടെ മനുഷ്യാവകാശം എന്ന മന്ത്രസ്ഥായിയില് തുടങ്ങി, ദിലീപിനെ വെറുതെ വിടൂ എന്ന ആക്രോശത്തില് വന്നവസാനിക്കുന്ന താങ്കളുടെ ഈ മുഖപ്രസംഗം മാധ്യമചരിത്രത്തില് ഇടം പിടിക്കും എന്ന കാര്യത്തില് സംശയമില്ല . ഒരു മാധ്യമപ്രവര്‍ത്തകന് എങ്ങനെയാവരുത് എന്ന് മാധ്യമ വിദ്യാര്‍ഥികള്‍ക്ക് പഠിക്കാനായി അതവിടെ തന്നെ ഉണ്ടാവണം .\nമനുഷ്യാവകാശത്തെ കുറിച്ചും മാധ്യമധര്‍മത്തെ കുറിച്ചുമൊക്ക പറയാനായി ഒരേ വേദിയില് നമ്മളിനി ഒരിക്കലും കണ്ടു മുട്ടാതിരിക്കട്ടെ. ഇന്നലെ വരെ എനിക്കറിയാമായിരുന്ന സെബാസ്റ്റ്യന് പോളിന് അദ്ദേഹം ഇന്നലെ വരെ ജീവിച്ച ജീവിതത്തിന് ആദരാജ്ഞലികള് .\nപ്രിയ സെബാസ്റ്റ്യന് പോള്, മനുഷ്യാവകാശത്തെ കുറിച്ചും മാധ്യമധര്‍മത്തെ കുറിച്ചുമൊക്ക പറയാനായി ഒരേ വേദിയില് നമ്മളിനി ഒരിക്കലും കണ്ടു മുട്ടാതിരിക്കട്ടെ.


അടിമാലി ഗ്രാമപഞ്ചായത്ത് - വിക്കിപീഡിയ\nഇതേ പേരിലുള്ള പട്ടണത്തിന്, ദയവായി അടിമാലി കാണുക.\nഭരണസ്ഥാപനങ്ങൾ അടിമാലി ഗ്രാമപഞ്ചായത്ത്\n' ഗ്രാമപഞ്ചായത്ത് പ്രസിഡൻറ്\nവിസ്തീർണ്ണം 272ചതുരശ്ര കിലോമീറ്റർ\nജനസംഖ്യ 36312(2001ലെ കാനേഷുമാരി പ്രകാരം)\nഇടുക്കി ജില്ലയിലെ ദേവികുളം താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് അടിമാലി ഗ്രാമപഞ്ചായത്ത്. 271.53 ചതുരശ്ര കിലോമീറ്റർ വിസ്തീർണ്ണമുള്ള ഈ പഞ്ചായത്ത് അടിമാലി ബ്ലോക്കിലെ മന്നാംകണ്ടം വില്ലേജ് പരിധിയിലാണ് സ്ഥിതി ചെയ്യുന്നത്. ഇടുക്കി ജില്ലയിലെ പ്രധാന വ്യാപാര കേന്ദ്രം കൂടിയായ ഈ പ്രദേശം ഗ്രാമീണ സവിശേഷതകൾ കാത്തു സൂക്ഷിച്ചുകൊണ്ടുള്ള നഗരമായി വളർന്നുകൊണ്ടിരിക്കുന്ന സ്ഥലമാണ്.\nപടിഞ്ഞാറ് - കുട്ടമ്പുഴ ഗ്രാമപഞ്ചായത്ത്\nകിഴക്ക് - വെള്ളത്തൂവൽ ഗ്രാമപഞ്ചായത്ത്\nവടക്ക് - മാങ്കുളം ഗ്രാമപഞ്ചായത്ത്\nതെക്ക് - പെരിയാർ നദി\nഇടുക്കി ജില്ലയിൽ ദേവികുളം താലൂക്കിൽ അടിമാലി ബ്ലോക്കിൽ, മന്നാംകണ്ടം വില്ലേജ് പരിധിയിൽ വരുന്ന അടിമാലി ഗ്രാമപഞ്ചായത്തിന് 271.53 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിൻറെ അതിർത്തികൾ പടിഞ്ഞാറ് കുട്ടമ്പുഴ ഗ്രാമപഞ്ചായത്ത്, കിഴക്ക് വെള്ളത്തൂവൽ പഞ്ചായത്ത്, വടക്ക് മാങ്കുളം ഗ്രാമപഞ്ചായത്ത്, തെക്ക് പെരിയാർ നദി എന്നിവയാണ്. ചരിത്രമുറങ്ങുന്ന മലയടിവാരത്ത് മന്നാൻ സമുദായക്കാരുടെ സങ്കേതമായിരുന്നു മന്നാംകണ്ടവും കുട്ടമ്പുഴയും. അടിമാലിയെന്നാൽ മന്നാൻ സമുദായക്കാരുടെ ഭാഷയിൽ “വെള്ളം വന്നു വീഴുന്ന സ്ഥലം” എന്നാണ് അർത്ഥം. ഒരു കാലത്ത് നിബിഡ വനമായിരുന്ന ഈ പ്രദേശം പൂഞ്ഞാർ തമ്പുരാക്കന്മാരുടെ വകയായിരുന്നു. കോട്ടയം ജില്ലയുടെ ഭാഗമായിരുന്ന ഈ പ്രദേശം കവളങ്ങാട് പഞ്ചായത്തിന്റെ ആറാം വാർഡിൽ ഉൾപ്പെട്ടതായിരുന്നു. 1955-ൽ ആദ്യത്തെ പഞ്ചായത്ത് തെരഞ്ഞെടുപ്പിൽ കുട്ടമ്പുഴ-മന്നാംകണ്ടം എന്നീ പ്രദേശങ്ങൾ കവളങ്ങാട് പഞ്ചായത്തിന്റെ ആറാം വാർഡ് ആയിരുന്നു. 1960 ൽ ആണ് മന്നാംകണ്ടം പഞ്ചായത്ത് രൂപീകരിച്ചത്. 1967-ൽ കുട്ടമ്പുഴ പഞ്ചായത്ത് രൂപീകരിച്ചപ്പോൾ മന്നാംകണ്ടം പഞ്ചായത്തിന്റെ രണ്ടു വാർഡുകൾ നഷ്ടപ്പെട്ട് ഇന്നത്തെ രൂപത്തിലായി. പിന്നീട് മന്നാംകണ്ടം അടിമാലി പഞ്ചായത്തെന്ന് പുനർനാമകരണം ചെയ്തു. സഹ്യന്റെ സാനുവിൽ മനോഹരമായ ഈ കൊച്ചുഗ്രാമത്തിന് തെക്ക് ഭാഗത്ത് പെരിയാറും, വടക്കു ഭാഗത്ത് അംബരചുംബികളായ കൊരങ്ങാട്ടി മലകളും കിഴക്ക് ഭാഗത്ത് കൂമ്പൻപാറ മലകളുടെ അടിവാരവും പടിഞ്ഞാറ് ഭാഗത്ത് സുപ്രസിദ്ധമായ നേര്യമംഗലം ആർച്ച് പാലവും അതിരിടുന്നു. എറണാകുളം ജില്ലയിൽ നിന്ന് അടിമാലി പഞ്ചായത്തിലേക്ക് പ്രവേശിക്കുന്ന റാണി ലക്ഷ്മിഭായി നിർമ്മിച്ച രാജകീയ പൊതുവഴി ഇന്ന് നാഷണൽ ഹൈവേ 49 ആയി സഞ്ചാരികളുടെ പറുദീസയായ മൂന്നാറിലേക്ക് കടന്നുപോകുന്നു. കൊടുംവനങ്ങളും നീർച്ചാലുകളും നിറഞ്ഞ ഈ പ്രദേശം കാട്ടുമൃഗങ്ങളുടെ താവളമായിരുന്നു. മലയുടെ അടിവാരങ്ങളിൽ പ്രധാനമായി കേന്ദ്രീകരിച്ചുകിടക്കുന്നതുകൊണ്ട് അടിമാലിയെന്ന ഓമനപ്പേരിൽ അറിയപ്പെടുന്നു. പ്രകൃതി മനോഹരമായ ഹരിത വനങ്ങളിലെ കരിമ്പാറക്കൂട്ടങ്ങളിലൂടെ കുതറിച്ചാടുന്ന ചീയപ്പാറ വെള്ളച്ചാട്ടവും വാളറ വെള്ളച്ചാട്ടവും നാഷണൽ ഹൈവേ 49-ലൂടെയുള്ള യാത്രയിൽ നയനാനന്ദകരമായ കാഴ്ചയാണ്. സമുദ്രനിരപ്പിൽ നിന്ന് ഉദ്ദേശം 4000 അടി ഉയരത്തിൽ സ്ഥിതി ചെയ്യുന്ന കുതിരകുത്തി മലയുടെ നെറുകയിൽ നിന്നാൽ, എറണാകുളം ടൌണിന്റെ ദൂരവീക്ഷണം ലഭിക്കും. താഴ്വാരത്തിൽ ലോവർ പെരിയാർ പദ്ധതി സ്ഥിതി ചെയ്യുന്നു. ഈ പഞ്ചായത്തിൽ 75 ശതമാനം കറുത്ത പശിമരാശി മണ്ണും 25 ശതമാനം ചെമ്മണ്ണും ആണ്. ആദിവാസികൾക്കും കുടിയേറ്റ കർഷകർക്കും കനകം സമ്മാനിക്കുന്ന ഈ സഹ്യന്റെ പുത്രി ഹൈറേഞ്ചിനഭിമാനമാണ്.\n"https://ml.wikipedia.org/w/index.php?title=അടിമാലി_ഗ്രാമപഞ്ചായത്ത്&oldid=3649883" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 22:28, 23 ഓഗസ്റ്റ് 2021.


പ്രതിപക്ഷ നേതാവും കെപിസിസി പ്രസിഡന്‍റും കണ്ണൂരില് നിന്നും വയനാട്ടിലേയ്ക്ക് പുറപ്പെട്ടു – Jaihind TV\nപ്രതിപക്ഷ നേതാവും കെപിസിസി പ്രസിഡന്‍റും കണ്ണൂരില് നിന്നും വയനാട്ടിലേയ്ക്ക് പുറപ്പെട്ടു\nപ്രതിപക്ഷ നേതാവ് രമേശ് ചെന്നിത്തലയും, കെപിസിസി പ്രസിഡന്‍റ് മുല്ലപ്പള്ളി രാമചന്ദ്രനും കണ്ണൂരിൽ നിന്ന് വയനാട്ടിലെ പ്രളയബാധിത പ്രദേശങ്ങൾ സന്ദർശിക്കാനായി യാത്ര തിരിച്ചു. തിരുവനന്തപുരത്ത് നിന്ന് കണ്ണൂർ വിമാനത്താവളത്തിൽ എത്തിയാണ് ഇവരും വയനാട്ടിലേക്ക് യാത്ര തിരിച്ചത്. എന്നാല് പ്രതികൂല കാലവസ്ഥ കാരണം പ്രതിപക്ഷ നേതാവിനെയും കെപിസിസി പ്രസിഡന്‍റിനേയും വയനാട് പോകാൻ പോലീസ് അനുവദിച്ചില്ല. നാളെ രാവിലെ 9.30 നു ഇരുവരും കൽപ്പറ്റയിൽ എത്തും.\nകണ്ണൂരിലെയും, വയനാടിലെയും പ്രളയബാധിത പ്രദേശങ്ങൾ സന്ദർശിക്കാനാണ് എത്തിയതെന്ന് പ്രതിപക്ഷ നേതാവ് രമേശ് ചെന്നിത്തല. രാഷ്ട്രീയം മറന്ന് എല്ലാവരും ഒറ്റകെട്ടായി നിൽക്കേണ്ട സാഹചര്യമാണ് കേരളത്തിലുള്ളതെന്നും കൂട്ടായി ഒന്നിച്ച് പ്രവർത്തിക്കാൻ സന്നദ്ധരാണെന്നും അദ്ദേഹം പറഞ്ഞു. വയനാട് ആദ്യം സന്ദർശിക്കും. പ്രളയവുമായി ബന്ധപ്പെട്ട് സ്വീകരിക്കേണ്ട നടപടികളെ സംബന്ധിച്ച് കെപിസിസി പ്രസിഡന്‍റുമായി ചർച്ച നടത്തി തയ്യാറാക്കിയ കത്ത് മുഖ്യമന്ത്രിക്ക് നൽകിട്ടുണ്ട്. അത് സർക്കാർ പരിഗണിക്കുമെന്നാണ് പ്രതീക്ഷിക്കുന്നതെന്നും പ്രതിപക്ഷ നേതാവ് കണ്ണൂർ വിമാനത്താവളത്തിൽ മാധ്യമ പ്രവർത്തകരോട് പറഞ്ഞു.\nഎം എൽ എ മാരുടെ നേതൃത്വത്തിൽ എല്ലാ നിയോജകമണ്ഡലങ്ങളിലും ജനപ്രതിനിധികളുടെയും ഉദ്യോഗസ്ഥരുടെയും യോഗം വിളിച്ചു ചേർക്കണമെന്നും ഡാമുകള് തുറക്കുന്നതിനുമുന്‍പ് അതീവജാഗ്രതാ നിര്‍ദേശം നല്‍കണമെന്ന് മുഖ്യമന്ത്രിക്ക് നൽകിയ ഒമ്പതിന നിർദേശങ്ങളിൽ പ്രതിപക്ഷ നേതാവ് ആവശ്യപ്പെട്ടിട്ടുണ്ട്. സമീപവാസികള്‍ക്ക് സുരക്ഷിതമായി ഒഴിഞ്ഞുപോകുന്നതിനുള്ള സാവകാശം ലഭിക്കുന്ന തരത്തില് ഇതുമായി ബന്ധപ്പെട്ട അറിയിപ്പുകള് പത്ര-ദൃശ്യ-ലോക്കല് അനൗന്‍സ്‌മെന്‍റ് മുഖേന നല്‍കണമെന്നും രമേശ് ചെന്നിത്തല ആവശ്യപ്പെട്ടു. ഡാം സുരക്ഷാ അതോറിറ്റിയുടേയും, ജല കമ്മീഷന്‍റേയും നിര്‍ദേശങ്ങള്‍ക്കും, മുന്നറിയിപ്പുകള്‍ക്കും അനുസൃതമായി ഡാമുകളുടെ ജലവിതാനം നിയന്ത്രിക്കുന്നതിനും, കൃത്യമായി റെഗുലേറ്റ് ചെയ്യുന്നതിനും നടപടി സ്വീകരിക്കണമെന്നും അദ്ദേഹം ആവശ്യപ്പെട്ടു.\nകേരള പൊലീസ് ജീര്‍ണ്ണതയുടെ പടുകുഴിയില്; പൊലീസിന് സ്വര്‍ണ്ണക്കള്ളക്കടത്ത്...\nഅന്വേഷണം മുഖ്യമന്ത്രിയുടെ ഓഫീസിലേക്കെത്തുന്നില്ല; ബി.ജെ.പിയ്ക്ക് മുഖ്യമന്ത്രി വിശുദ്ധ...


16 വർഷത്തിനപ്പുറവും അയാളിൽ ദിഗംബരൻ ഉണർന്നിരിക്കുന്നുണ്ട് | Boolokam\n16 വർഷത്തിനപ്പുറവും അയാളിൽ ദിഗംബരൻ ഉണർന്നിരിക്കുന്നുണ്ട്\nദിഗംബരൻ മലയാള സിനിമ കണ്ട മികച്ച കഥാപാത്ര സൃഷ്ടികളിൽ ഒന്നാണെന്ന അഭിപ്രായം എനിക്കുണ്ട്. മനോജ് k ജയൻ എന്ന നടന്റെ കയ്യൊപ്പ് പതിഞ്ഞ ദിഗംബരൻ സ്‌ക്രീനിൽ\nAjish Mundakkal ന്റെ കുറിപ്പ്\nദിഗംബരൻ മലയാള സിനിമ കണ്ട മികച്ച കഥാപാത്ര സൃഷ്ടികളിൽ ഒന്നാണെന്ന അഭിപ്രായം എനിക്കുണ്ട്. മനോജ് k ജയൻ എന്ന നടന്റെ കയ്യൊപ്പ് പതിഞ്ഞ ദിഗംബരൻ സ്‌ക്രീനിൽ തെളിഞ്ഞത് ഒരുപക്ഷെ സൃഷ്ടാവിന്റെ ഉൾക്കാഴ്ചകൾക്കും അപ്പുറമായിരിക്കും എന്ന് പോലും തോന്നുന്ന പ്രകടനം കാണാം ചിത്രത്തിൽ..എന്നാൽ പറയാൻ പോകുന്നത് മനോജ് k ജയൻ എന്ന നടൻ അത്ഭുതപ്പെടുത്തിയ മറ്റൊരു സന്ദർഭത്തെപ്പറ്റിയാണ്.\nഒരു സൗഹൃദ സംഭാഷണം നടക്കുകയാണ്. പെട്ടെന്ന് ചോദ്യകർത്താവ് മനോജ് k ജയനോട് ഒരു ആവശ്യം ഉന്നയിക്കുന്നു. താങ്കളിൽ ഇപ്പോ എനിക്ക് ദിഗംബരനെ കാണണം !ഒട്ടും അമാന്തിക്കാതെ തൊട്ടടുത്ത നിമിഷം ഇടി മുഴക്കം പോലെ ദിഗംബരന്റെ ശബ്ദം\n” ചെമ്പാ… !”\nസകല മുൻ ധാരണകളെയും തിരുത്തിക്കൊണ്ട്2മിനുട്ട് ദിഗംബരനായി മാറുന്ന നടൻ…!! അത്ര ചെറിയ ഒരു സമയ പരിധിയിൽ ആ ചെറിയ മുറി അയാളുടെ ആഭിചാര കേന്ദ്രമാവുന്നു..!! അയാൾക്ക് തൊട്ടുമുന്നിൽ ചെമ്പന്റെ മുഖം തെളിയുന്നു.. !! പിന്നീട് സംഭാഷണങ്ങളുടെ, ഭാവങ്ങളുടെ ഒഴുക്കായിരുന്നു.. !! ചുറ്റുമുള്ള ഒന്നും തന്നെ അയാളുടെ ഒഴുക്കിനെ ബാധിക്കുന്നില്ല. !\nഒരു നിമിഷം ഇയാളിതെന്തൊരു മനുഷ്യൻ എന്ന് തോന്നിപ്പിച്ച മുഹൂർത്തം…! ദിഗംബരനെ പാകപ്പെടുത്തിയെടുക്കാൻ എത്രത്തോളം efforts എത്രത്തോളം references എടുത്തിട്ടുണ്ടാവുമെന്ന് ചിന്തിച്ചിരുന്ന എന്റെ മുന്നിലേക്ക് ഞൊടിയിടയിൽ ദിഗംബരനായി മാറി ഞെട്ടിച്ച മനുഷ്യൻ . അയാൾ തന്നെ ഉണ്ടാക്കി വെച്ചിട്ടുള്ള ദിഗംബരൻ എന്ന കഥാപാത്രത്തിന്റെ ബെഞ്ച് മാർക്ക്2മിനുട്ടിൽ അയാൾ തന്നെ തകർത്തെറിയുന്ന പോലെ തോന്നിച്ചു.\nഅഭിനയിക്കാനുള്ള സാഹചര്യങ്ങൾ എങ്ങനെയാവണം കഥാപാത്രമായി മാറാൻ എന്തൊക്കെ ചെയ്യണം എന്നതിനെപറ്റിയെല്ലാം പലരും വാചാലരാവുന്നത് കണ്ടിട്ടുണ്ട്. എന്നാൽ എത്രയോ വർഷം മുന്നേ അഭിനയിച്ച ഒരു കഥാപാത്രത്തിന്റെ ഭാവവും ആഴവും അതേ പടി create ചെയ്ത് സംഭാഷണത്തിന്റെ ഒരംശം പോലും തെറ്റിക്കാതെ ഒരു നടൻ spontaneous ആയി അവതരിപ്പിക്കുക എന്നത് എന്റെ കാഴ്ച്ചയിൽ അയാളിലെ extraordinary potential തന്നെയാണ് കാണിക്കുന്നത് . ഒരിക്കലും ഉറവ വറ്റാത്ത ഒരു അഭിനേതാവിന്റെ കഴിവിന്റെ ഒരു ശതമാനത്തിൽ താഴെയാണ് ഇതെല്ലാം. അയാളൊരു അതുല്യ പ്രതിഭയാണ്. അയാളുടെ അവസരങ്ങൾ ഇപ്പോഴും ഒഴിഞ്ഞു തന്നെ കിടക്കുന്നുണ്ട് എന്നതാണ് സത്യം.\nRelated Topics:Aaron Judgeananthabhadramdigambaranmanoj k jayan


ലോകകപ്പിലെ വീഡിയോ അസിസ്റ്റ് : പിന്തുണയുമായി ജർമ്മനി | Fanport | Fifa World Cup News Malayalam\nSaturday, Mar 6, 2021 07:52 AM\nHome Football Fifa World Cup ലോകകപ്പിലെ വീഡിയോ അസിസ്റ്റ് : പിന്തുണയുമായി ജർമ്മനി\nഈ വർഷം റഷ്യയിൽ നടക്കാനിരിക്കുന്ന ലോകകപ്പിൽ വീഡിയോ അസിസ്റ്റൻസ് റെഫെറിയിങ്ങിനെ അനുകൂലിച്ച് കൊണ്ട് ജർമ്മൻ ഫുട്ബോൾ അസോസിയേഷനും ജർമ്മൻ ഫുട്ബോൾ ലീഗും രംഗത്തെത്തി. എന്നാൽ ഫുട്ബോൾ ആരാധകരും താരങ്ങളും ഒരേ സ്വരത്തിലാണ് വീഡിയോ റെഫെറിയിങ്ങിനെതിരെ രംഗത്തെത്തിയിരിക്കുന്നത് . ഒട്ടനവധി വിവാദങ്ങളാണ് വീഡിയോ അസിസ്റ്റൻസ് റെഫെറിയിങ്ങുമായി ബന്ധപ്പെട്ട് ഉയർന്നു വന്നിരിക്കുന്നത്. എതിർപ്പുന്നയിക്കുന്നവരുടെ പ്രധാന വാദം ഫുട്ബോൾ മത്സരത്തിന്റെ ആവേശവും ഫുട്ബോളിന്റെ ഒഴുക്കും VAR ഇടപെടൽ മൂലം നഷ്ടപ്പെടുന്നു എന്നാണു.\nഎന്നാൽ വീഡിയോ അസിസ്റ്റൻസ് റെഫെറിയിങ്ങിലൂടെ ഒട്ടേറെ തെറ്റായ റഫറിയുടെ തീരുമാനങ്ങൾ തിരുത്തപ്പെടാൻ ഇത് സഹായകമായി എന്നാണു ഡാറ്റയുടെ പിന്ബലത്തോട് കൂടി ജർമ്മൻ ഫുട്ബോൾ അസോസിയേഷൻ വാദിക്കുന്നത്. ജർമ്മൻ ലീഗായ ബുണ്ടസ് ലീഗയിലും പരീക്ഷണാടിസ്ഥാനത്തിൽ വീഡിയോ അസിസ്റ്റൻസ് റെഫെറിയിങ്ങിനെ ഉപയോഗപ്പെടുത്തിയിരുന്നു. ഫിഫ പ്രസിഡന്റ് ജിയാനി ഇന്ഫന്റിനോയുടെ ആവശ്യ പ്രകാരമാണ് ഒട്ടേറെ ലീഗുകളും സൗഹൃദ മത്സരങ്ങളിലും VAR ഉപയോഗിക്കപ്പെട്ടത്. മറഡോണ അടക്കമുള്ള ഫുട്ബോൾ ഇതിഹാസങ്ങളും VAR നെ അനുകൂലിച്ച് രംഗത്തെത്തിയിരുന്നു. അന്തിമമായ തീരുമാനം മാർച്ച് രണ്ടിന് അറിയാൻ കഴിയും.\nPrevious articleഗോവയ്ക്ക് കടിഞ്ഞാണിട്ട് കേരളം, ആസിഫിനു അഭിഷേകിനും മൂന്ന് വിക്കറ്റ്\nNext articleആരോസിനെതിരെ ജയം ആവർത്തിക്കാൻ ഗോകുലം ഇന്നിറങ്ങുന്നു


Kerala Congress Joseph Faction will demand to disqualify two MLA from Jose faction | ജോസിന് ഉഗ്രന് പണി കൊടുക്കാന് ജോസഫ്; കടുത്തുരുത്തി പൂതി നടക്കില്ല, തിങ്കളാഴ്ച നോട്ടീസ് നല്‍കും - Malayalam Oneindia\nPublished: September 26 2020, 13:28 [IST]\nകോട്ടയം: കെഎം മാണിയുടെ വിയോഗത്തോടെ രണ്ടു തട്ടിലായ കേരള കോണ്‍ഗ്രസി (എം) ലെ പുതിയ രാഷ്ട്രീയ നീക്കമാണ് കേരള രാഷ്ട്രീയത്തിലെ പ്രധാന ചര്‍ച്ചകളിലൊന്ന്. പിജെ ജോസഫ് വിഭാഗം യുഡിഎഫിനൊപ്പവും ജോസ് കെ മാണി വിഭാഗം എല്‍ഡിഎഫിനൊപ്പവും നില്‍ക്കാന് സാധ്യത തെളിഞ്ഞ പശ്ചാത്തലത്തില് പല നേതാക്കളും മറുകണ്ടം ചാടാനുള്ള ഒരുക്കത്തിലാണ്. ദില്ലിയില് കാര്‍ഷിക ബില്ലിനെതിരായ സമരത്തിനൊപ്പം ചേര്‍ന്ന ജോസിന്റെ നീക്കം ഇടതുപാളയത്തിലേക്കുള്ള യാത്രയുടെ തുടക്കമായി കണക്കാക്കപ്പെടുന്നു.\nഅതേസമയം, ജോസ് എല്‍ഡിഎഫിനൊപ്പം പോകുന്നുവെന്ന് അറിഞ്ഞ മുന് എംഎല്‍എ ജോസഫ് എം പുതുശേരി ജോസഫ് വിഭാഗത്തിലെത്തിയതിന് പിന്നാലെ വിപ്പ് ലംഘിച്ചവര്‍ക്ക് പണി കൊടുക്കാന് ജോസഫ് പക്ഷം നീക്കം തുടങ്ങി. തിങ്കളാഴ്ച സ്പീക്കര്‍ക്ക് നോട്ടീസ് നല്‍കാനാണ് തീരുമാനം....\nവിപ്പ് ലംഘിച്ച ജോസ് വിഭാഗം എംഎല്‍എമാരെ അയോഗ്യരാക്കണമെന്ന് ആവശ്യപ്പെട്ട് സ്്പീക്കര്‍ക്ക് നോട്ടീസ് നല്‍കാന് പിജെ ജോസഫ് തീരുമാനിച്ചു. തിങ്കളാഴ്ച നോട്ടീസ് നല്‍കും. ജോസഫ് എം പുതുശേരിയുമായുള്ള ചര്‍ച്ചയ്ക്ക് ശേഷമാണ് പിജെ ജോസഫ് ഇക്കാര്യം പറഞ്ഞത്. പാര്‍ലമെന്ററി പാര്‍ട്ടി ലീഡര് താനാണെന്ന കാര്യവും ജോസഫ് ചൂണ്ടിക്കാട്ടി.\nനിലപാട് അവരെ അറിയിച്ചു\nനിമയസഭയിലെ അവിശ്വാസ പ്രമേയത്തില് എന്ത് നിലപാട് എടുക്കണമെന്ന് എംഎല്‍എമാര്‍ക്ക് വിപ്പ് നല്‍കിയതാണ്. റോഷി അഗസ്റ്റിനും ജയരാജിനും ഇക്കാര്യത്തില് കത്ത് നല്‍കിയിരുന്നു. പക്ഷേ, അവര് വിപ്പ് ലംഘിച്ചു. ഈ കാരണം ചൂണ്ടിക്കാട്ടിയാണ് തിങ്കളാഴ്ച ഇരുവരെയും അയോഗ്യരാക്കണമെന്നാവശ്യപ്പെട്ട് സ്പീക്കര്‍ക്ക് കത്ത് നല്‍കുക എന്നും പിജെ ജോസഫ് പറഞ്ഞു.\nകൂടുതല് നേതാക്കള് തങ്ങള്‍ക്കൊപ്പം ചേരും\nജോസഫ് എം പുതുശേരി മാത്രമല്ല, ഒട്ടേറെ നേതാക്കള് ജോസ് പക്ഷത്ത് നിങ്ങള് തങ്ങള്‍ക്കൊപ്പം ചേരും. റോഷി അഗസ്റ്റിനും ജയരാജിനും അവരുടെ മണ്ഡലങ്ങളില് ജനപ്രീതി നഷ്ടമായിട്ടുണ്ട്. ഉപാധികളില്ലാതെ വന്നാല് അവരെയും തങ്ങള് സ്വീകരിക്കും. ജോസിനൊപ്പമുള്ളവര് കൂടുതല് കാലം അവിടെ നില്‍ക്കുമെന്ന് കരുതുന്നില്ലെന്നും പിജെ ജോസഫ് ഫ്‌ളാഷിനോട് പറഞ്ഞു.\nജോസ് വിഭാഗം അടുത്ത തിരഞ്ഞെടുപ്പില് വട്ടപ്പൂജ്യമാകും. ഒരു സീറ്റില് പോലും ജയിക്കാന് അവര്‍ക്ക് സാധിക്കില്ല. കടുത്തുരുത്തി സീറ്റാണ് ജോസ് വിഭാഗത്തിന്റെ ലക്ഷ്യം. പക്ഷേ അവിടെ മോന്‍സ് ജോസഫ് നിഷ്പ്രയാസം ജയിക്കും. തദ്ദേശ തിരഞഞെടുപ്പിനുള്ള ഒരുക്കത്തിലാണ് തങ്ങള്. സ്ഥാനാര്‍ഥികളെ കണ്ടെത്താന് ആരംഭിച്ചുവെന്നും പിജെ ജോസഫ് പറഞ്ഞു.\nയുഡിഎഫിന് ഒറ്റ നിലപാട്\nബാര് കോഴ വിഷയത്തില് യുഡിഎഫിന്റെ നിലപാട് അന്നും ഇന്നും ഒന്നാണ്. ബാര് കോഴ നടന്നിട്ടില്ല എന്നാണ് യുഡിഎഫ് എക്കാലത്തും പറഞ്ഞിട്ടുള്ളത്. പക്ഷേ, എല്‍ഡിഎഫ് അങ്ങനെ ആയിരുന്നില്ല. അവര് ഈ വിഷയത്തില് സെക്രട്ടറിയേറ്റ് വളയലും മറ്റു സമരങ്ങളും നടത്തി. നിയമസഭയില് മാണിയെ തടഞ്ഞത് അവരാണെന്നും പിജെ ജോസഫ് പറഞ്ഞു.\nkerala congress pj joseph jose k mani kerala congress m km mani ldf udf കേരള കോണ്‍ഗ്രസ് പിജെ ജോസഫ് ജോസ് കെ മാണി കേരള കോണ്‍ഗ്രസ് എം കെഎം മാണി എല്‍ഡിഎഫ് യുഡിഎഫ് politics\nKerala Congress Joseph Faction will demand to disqualify two MLA from Jose faction\nStory first published: Saturday, September 26, 2020, 13:28 [IST]


india china | ടിബറ്റിൽ കൃത്രിമ മഴ പെയ്യിച്ച് ജലക്ഷാമം പരിഹരിക്കാൻ ചൈന; അണകെട്ടുകൾ തുറന്ന് വിട്ട് നിരവധി ഇന്ത്യൻ സംസ്ഥാനങ്ങളെ മുക്കുമെന്ന് ഭയന്ന് ഇന്ത്യയും; മോദിയും ലീ പെങ്ങും ഇന്ന് കൂടി കാണുമ്പോൾ പ്രധാന ചർച്ചയാവുക വെള്ളപ്രശ്‌നം തന്നെ - MarunadanMalayali.com\nApril 27, 2018 | 07:56 AM IST | Permalink\nബെയ്ജിങ് : ദോക് ലായിലെ ചൈനീസ് കടന്നുകയറ്റമടക്കം ഒട്ടേറെ തർക്കവിഷയങ്ങൾ നിലനിൽക്കേ, ഇന്ത്യയും ചൈനയും തമ്മലിൽ പ്രതീക്ഷയുടെ ഉഭയകക്ഷി ചർച്ച.പ്രധാനമന്ത്രി നരേന്ദ്ര മോദിയും ചൈനിസ് പ്രസിഡന്റ് ഷി ചിൻപിങ്ങും തമ്മിലുള്ള കൂടിക്കാഴ്ച ഇന്നും നാളെയും വുഹാനിൽ നടക്കും. മാവോ സെദുങ്ങിന്റെ പ്രിയപ്പെട്ട അവധിക്കാല കേന്ദ്രമായിരുന്നു വുഹാൻ. രണ്ടു ദിവസവും അനൗപചാരികമായ സംഭാഷണങ്ങളാണ് ഇരുനേതാക്കളും തമ്മിലുള്ളത്. ബോട്ടുയാത്ര, പൂന്തോട്ടസഞ്ചാരം തുടങ്ങിയ പരിപാടികളിൽ പരിഭാഷകർ മാത്രമേ ഇവരോടൊപ്പമുണ്ടാകൂ. ഇവിടെ ജലവും ചർച്ചാ വിഷയമാകും. മറ്റ് രാജ്യങ്ങളിൽ മോദി ചർച്ചയാക്കുന്നത് തീവ്രവാദമാണ്. എന്നാൽ ചൈനയിൽ മറ്റൊരു നയതന്ത്രത്തിനാകും മോദി ശ്രമിക്കുക.\nഅതിർത്തിത്തർക്കം, വ്യാപാരം, പാക്കിസ്ഥാനുമായുള്ള ബന്ധം തുടങ്ങിയ വിഷയങ്ങൾ ചർച്ചയാകും. എന്നാൽ ഇതിന് മുകളിൽ ജല പ്രശ്‌നം സജീവമായി മോദി ഉയർത്തും. ചൈനയുടെ കൃത്രിമ മഴ ഭീഷണിയാണെന്ന തിരിച്ചറിവ് മോദിക്കുണ്ട്. ജലക്ഷാമം മറികടക്കാൻ തിബറ്റിലും സമീപ പ്രദേശങ്ങളിലും മഴ പെയ്യിച്ച് വെള്ളം ശേഖരിച്ചുവെക്കാനാണ് ചൈനീസ് പദ്ധതി. ഇത് സംബന്ധിച്ച് ഔദ്യോഗിക റിപ്പോർട്ട് ചൈന പുറത്തുവിട്ടിട്ടില്ലെങ്കിലും ഇന്ത്യയ്ക്ക് ഇതൊരു വൻ മുന്നറിയിപ്പ് തന്നെയാണ്. കൃത്രിമ മഴയിലൂടെ ഹിമാലയത്തിൽ നിന്നുള്ള നദികളും ഡാമുകളും നിറഞ്ഞാൽ അത് വൻ ദുരന്തമായി മാറും.\nഹിമാലയത്തിൽ നിന്ന് ഇന്ത്യയിലേക്ക് ഒഴുകുന്ന നദികളിലെ ജലനിരപ്പ് കൂടുകയോ ചൈനയുടെ അധീനതയിലുള്ള ഡാമുകൾ തുറന്നുവിടുകയോ തകരുകയോ ചെയ്താൽ നിമിഷങ്ങൾക്കുള്ളിൽ ഇന്ത്യയുടെ കിഴക്കൻ നഗരങ്ങൾ മുങ്ങും. അതിർത്തി തർക്കം രൂക്ഷമായതിനു ശേഷമാണ് ജലം, മഴ ബന്ധപ്പെട്ടുള്ള വിവരങ്ങൾ ചൈന ഇന്ത്യയ്ക്ക് കൈമാറാതെ വിട്ടുനിൽക്കാൻ തുടങ്ങിയത്. അവസാനമായി 2016 മേയിലാണ് ഹൈഡ്രോളജിക്കൽ ഡേറ്റ ഇന്ത്യയ്ക്ക് നൽകിയത്. എന്നാൽ ഇത് രണ്ടു രാജ്യങ്ങൾക്കും നല്ലതല്ലെന്നാണ് വിദഗ്ധരുടെ വിലയിരുത്തൽ.\nഹൈഡ്രോളജിക്കൽ ഡേറ്റ ലഭിക്കാതെ വന്നാൽ ചൈനയുടെ ഭാഗത്തുള്ള നദികളിലെ ജലത്തിന്റെ അളവ് കണക്കാക്കാൻ ഇന്ത്യയ്ക്ക് സാധിക്കില്ല. ഇത് കിഴക്കൻ സംസ്ഥാനങ്ങളിൽ വൻ പ്രളയത്തിനു വരെ കാരണമാകും. ഇന്ത്യയ്‌ക്കെതിരെ വാട്ടർ ബോംബ് തന്ത്രം പ്രയോഗിക്കാനാണ് ചൈന ശ്രമിക്കുന്നതെന്ന് പരിസ്ഥിതി ഗവേഷകർ നേരത്തെ തന്നെ ആരോപിച്ചിരുന്നു. ഇന്ത്യയുടെ ഭാഗത്തേക്ക് ഒഴുകുന്ന നിരവധി നദികളിൽ കൂടുതൽ വെള്ളം സംഭരിക്കാൻ ചൈന അനധികൃതമായി ഡാമുകളും ബണ്ടുകളും നിർമ്മിക്കുന്നുണ്ട്. വൻ ഡാമുകളാണ് ചൈന നിർമ്മിച്ചിരിക്കുന്നത്. ഈ ഡാമുകൾ പെട്ടെന്ന് തുറന്നു വിട്ടാൽ ഇന്ത്യയുടെ നിരവധി കിഴക്കൻ പ്രദേശങ്ങൾ വെള്ളത്തിലാകും. നിരവധി പേർ മരിക്കും. ഇതും മോദി നയതന്ത്ര ചർച്ചകളിൽ സജീവ ചർച്ചാവിഷയമാക്കും.\nവെള്ളി, ശനി ദിവസങ്ങളിലാണ് ചൈനയിലെ വുഹാനിൽവെച്ച് മോദിയും ഷിൻ ചിൻ പിങ്ങും അനൗദ്യോഗിക ഉച്ചകോടി നടത്തുന്നത്. അതിനായി മോദി വ്യാഴാഴ്ച വൈകീട്ട് വുഹാനിലേക്ക് തിരിച്ചു. 1988-ൽ അന്നത്തെ പ്രധാനമന്ത്രിയായിരുന്ന രാജീവ് ഗാന്ധിയുടെ ചൈനീസ് സന്ദർശനവുമായാണ് രാഷ്ട്രീയനിരീക്ഷകർ മോദിയുടെ സന്ദർശനത്തെ കാണുന്നത്. 1962-ലെ യുദ്ധത്തോടെ ഇന്ത്യ-ചൈന ബന്ധത്തിലുണ്ടായ വിള്ളൽ പരിഹരിക്കുന്നതിന്റെ ഭാഗമായായിരുന്നു കൂടിക്കാഴ്ച. ഡോക്ലാമിൽ ഇന്ത്യയുടെയും ചൈനയുടെയും സൈന്യങ്ങൾ പോരാട്ടസജ്ജമായി 73 ദിവസം തുടർച്ചയായി നിന്നതിനുശേഷം ഇപ്പോഴാണ് മോദി-ഷി കൂടിക്കാഴ്ച.\nകഴിഞ്ഞദിവസങ്ങളിൽ വിദേശകാര്യമന്ത്രി സുഷമാ സ്വരാജ്, പ്രതിരോധമന്ത്രി നിർമലാ സീതാരാമൻ എന്നിവർ ചൈനയിലെത്തിയിരുന്നു. ഷാങ്ഹായ് കോർപ്പറേഷൻ ഓർഗനൈസേഷനിലെ (എസ്.സി.ഒ.) വിദേശകാര്യമന്ത്രിമാരുടെയും പ്രതിരോധമന്ത്രിമാരുടെയും യോഗത്തിൽ പങ്കെടുക്കാനായിരുന്നു ഇത്.\nദൈവത്തിന്റെ സ്വന്തം നാട്ടിലേക്ക് പോകുന്നോ? ജാഗരൂകരാകണം..വലിയ ആൾക്കൂട്ടമുള്ള പൊതുസ്ഥലങ്ങളിൽ പോകരുത്; പൊലീസും പ്രതിഷേധക്കാരും തമ്മിൽ പലസ്ഥലത്തും സംഘർഷം; മാധ്യമ റിപ്പോർട്ടുകൾ നിരന്തരം നിരീക്ഷിക്കണം; കേരളത്തിലേക്ക് യാത്ര ചെയ്യുന്ന ടൂറിസ്റ്റുകൾക്ക് മുന്നറിയിപ്പ് നൽകി ബ്രിട്ടീഷ് സർക്കാർ


സര്‍ക്കാര് ആശുപത്രി ജീവനക്കാര്‍ക്ക് മാത്രമല്ല, സ്വകാര്യ ആശുപത്രി ജീവനക്കാര്‍ക്കും കൊവിഡ് 19 ഇന്‍ഷ്വറസ് ബാധകമാക്കണം: പ്രധാനമന്ത്രിക്ക് കത്തയച്ച് ഉമ്മന് ചാണ്ടി -\nHome KERALA സര്‍ക്കാര് ആശുപത്രി ജീവനക്കാര്‍ക്ക് മാത്രമല്ല, സ്വകാര്യ ആശുപത്രി ജീവനക്കാര്‍ക്കും കൊവിഡ് 19 ഇന്‍ഷ്വറസ് ബാധകമാക്കണം: പ്രധാനമന്ത്രിക്ക് കത്തയച്ച് ഉമ്മന് ചാണ്ടി\nതിരുവനന്തപുരം: കൊവിഡ് 19 ബാധിതരാകുന്ന ഗവ. ആശുപത്രി ജീവനക്കാര്‍ക്ക് കേന്ദ്രസര്‍ക്കാര് ഏര്‍പ്പെടുത്തിയ ഇന്‍ഷ്വറന്‍സ് കവറേജ് സ്വകാര്യ ആശുപത്രിയിലെ ജീവനക്കാര്‍ക്കും ബാധകമാക്കണമെന്ന് മുന്‍മുഖ്യമന്ത്രി ഉമ്മന് ചാണ്ടി. ഇതേതുടര്‍ന്ന് പ്രധാനമന്ത്രി നരേന്ദ്രമോദിക്ക് അദ്ദേഹം കത്തയച്ചു. ദുരന്തനിവാരണത്തില് ഏര്‍പ്പെട്ടിരിക്കുന്ന മുഴുവന് ജീവനക്കാരെയും കൂടി പദ്ധതിയില് ഉള്‍പ്പെടുത്തണമെന്നും അദ്ദേഹം കത്തില് ആവശ്യപ്പെട്ടു.\n50 ലക്ഷം രൂപയുടെ ഇന്‍ഷ്വറന്‍സ് കവറേജ് ആണ് സര്‍ക്കാര് ആശുപത്രി ജീവനക്കാര്‍ക്കായി കേന്ദ്രസര്‍ക്കാര് ഏര്‍പ്പെടുത്തിയിരിക്കുന്നത്. എന്നാല് ദുരന്തനിവാരണത്തില് ഏര്‍പ്പെട്ടിരിക്കുന്ന പൊലീസുകാരെയും അഗ്നിശമന സേനാംഗങ്ങള് ഉള്‍പ്പെടെയുള്ളവരെയും പദ്ധതിയില് ഉള്‍പ്പെടുത്തണമെന്നായിരുന്നു അദ്ദേഹം കത്തില് ഉന്നയിച്ചിരിക്കുന്നത്. ഇവര് കൊറോണയെന്ന മഹാമാരിക്കെതിരേ സ്വന്തം ജീവന് തൃണവത്കരിച്ചും പോരാട്ടത്തില് ഏര്‍പ്പെട്ടിരിക്കുന്നവരാണെന്നും അദ്ദേഹം കൂട്ടിച്ചേര്‍ത്തു.\nകൊറോണയ്‌ക്കെതിരേയുള്ള പോരാട്ടത്തില് പോലീസുകാര് 24 മണിക്കൂറും തെരുവുകളില് തന്നെയാണ്. പട്രോളിംഗിനും പരിശോധനയ്ക്കും ആളുകളെ ബോധവത്കരിക്കുന്നതിലും അവര് ഏര്‍പ്പെട്ടിരിക്കുന്നു. കേന്ദ്രസര്‍ക്കാര് പ്രഖ്യാപിച്ച 21 ദിവസത്തെ ലോക്ക് ഡൗണ് അവസരോചിതവും പ്രശംസനീയവുമാണെന്ന് ഉമ്മന് ചാണ്ടി വ്യക്തമാക്കി. നേരത്തെ കൊവിഡില് 1,70,000 കോടി രൂപയുടെ സാമ്പത്തിക പാക്കേജാണ് കേന്ദ്ര ധനമന്ത്രി നിര്‍മലാ സീതാരാമന് പ്രഖ്യാപിച്ചത്. പ്രധാനമന്ത്രിയുടെ ഗരീബ് കല്യാണ് അന്ന യോജന പദ്ധതി മുഖേനയാണ് പാക്കേജ്.\nമൂന്ന് മാസത്തേക്ക് അഞ്ച് കിലോ വീതം അരിയോ ഗോതമ്പോ സൗജന്യമായി നല്‍കും. നിലവില് ലഭിക്കുന്നത് കൂടാതെ5കിലോ ധാന്യം ലഭ്യമാക്കും. പലവ്യജ്ഞനങ്ങളും പയര്‍വര്‍ഗങ്ങളും ഒരു കിലോ വീതം മൂന്ന് മാസത്തേക്ക് സൗജന്യമായി നല്‍കും. രാജ്യത്തെ 80 കോടി ജനങ്ങള്‍ക്കാണ് ആനുകൂല്യം ലഭ്യമാക്കുക. ആരോഗ്യപ്രവര്‍ത്തകര്‍ക്ക് ഇന്‍ഷുറന്‍സ് പരിരക്ഷ ഉറപ്പാക്കും. 50 ലക്ഷം രൂപയുടെ ഇന്‍ഷൂറന്‍സ് പരിരക്ഷയാണ് ഉറപ്പാക്കുക. ആശാ വര്‍ക്കര്‍മാരും ശുചീകരണ തൊഴിലാളികളും ഇന്‍ഷൂറന്‍സ് പരിരക്ഷയില് ഉള്‍പ്പെടും.\nതൊഴിലുറപ്പു പദ്ധതി പ്രകാരം 2000 രൂപ നല്‍കും. വനിതാ ജന്‍ധന് ഉടമകള്‍ക്ക് 500 രൂപ വീതം മൂന്ന് മാസത്തേക്ക് നല്‍കും. 20 കോടി വനിതകള്‍ക്കാണ് തുക ലഭ്യമാകുക. രാജ്യത്തെ കര്‍ഷര്‍ക്ക് 2000 രൂപ വീതം കിസാന് സമ്മാന് നിധിയുടെ ആദ്യ ഗഡുവായി നല്‍കും. ഒമ്പത് കോടി കര്‍ഷകര്‍ക്ക് രണ്ടായിരം കോടി ലഭിക്കും.\nTags: COVID-19COVID-19 MEDICAL INSURANCEKERALA NEWSOommen chandy


പതിനൊന്നു വയസുകാരിയെ പീഡിപ്പിച്ച കേസിൽ വ്യാജ പൂജാരി അറസ്റ്റിൽ - EC Online TV\nHome Regional News പതിനൊന്നു വയസുകാരിയെ പീഡിപ്പിച്ച കേസിൽ വ്യാജ പൂജാരി അറസ്റ്റിൽ\nപതിനൊന്നു വയസുകാരിയെ പീഡിപ്പിച്ച കേസിൽ വ്യാജ പൂജാരി അറസ്റ്റിൽ\nEC Online Tv നവംബർ 20, 2020 Regional News,\nകിളിമാനൂരിൽ പതിനൊന്ന് വയസ്സുള്ള പെൺകുട്ടിയെ അമ്മയുടെ അറിവോടെ പീഡിപ്പിച്ച വ്യാജ പൂജാരി പിടിയിൽ. കൊല്ലം, ആലപ്പാട് ചെറിയഴിക്കൽ കക്കാത്തുരുത്ത് ഷാൻ നിവാസിൽ ഷാൻ (37) ആണ് അറസ്റ്റിലായത്. ഇയാൾ കുട്ടിയെ പീഡിപ്പിച്ചത് പെൺകുട്ടിയുടെ അമ്മയുടെ അറിവോടെയാണെന്ന് പോലീസ് പറഞ്ഞു. കിളിമാനൂർ സ്റ്റേഷൻ പരിധിയിലെ ഒരു ക്ഷേത്രത്തിൽ വ്യാജപേരിൽ പൂജാരിയായി കഴിയവെയാണ് പീഡനം.\n2018-ലാണ് കേസിനാസ്പദമായ സംഭവം നടന്നത്. വ്യാജപേരിൽ ക്ഷേത്രത്തിലെ പൂജാരിയായി എത്തിയ ഇയാൾ പരിസരവാസിയായ സ്ത്രീയുമായി പരിചയത്തിലാകുകയും തുടർന്ന് ഇവരുടെ വീട്ടിലെ നിത്യസന്ദർശനാകുകയും ചെയ്തു. സ്ത്രീയുടെ അറിവോടെ പതിനൊന്ന് വയസ്സുള്ള പെൺകുട്ടിയെ പീഡിപ്പിച്ചു. പീഡനവിവരം പുറത്തുപറഞ്ഞാൽ കൊന്നുകളയുമെന്ന് അമ്മയും പ്രതിയും ചേർന്ന് കുട്ടിയെ ഭീഷണിപ്പെടുത്തി. പെൺകുട്ടി വിവരങ്ങൾ അച്ഛനെ അറിയിക്കുകയും പോലീസിൽ പരാതി നൽകുകയുമായിരുന്നു. കോതമംഗലം വടാട്ടുപാറയിൽ നിന്നാണ് ഷാനെ കസ്റ്റഡിയിലെടുത്തത്. കരുനാഗപ്പള്ളി ഇടക്കുളങ്ങരയിലെ പ്രസിദ്ധമായ നമ്പൂതിരി കുടുംബത്തിന്റെ പേരിൽ വ്യാജരേഖയുണ്ടാക്കിയായിരുന്നു ഇയാൾ തെറ്റിദ്ധരിപ്പിച്ചത്. ശ്യാം എന്ന പേരിൽ ഇയാൾ വ്യാജ പൂജാരിയായി പല ക്ഷേത്രങ്ങളിലും പൂജ നടത്തി വരികയായിരുന്നു . ചെല്ലുന്നയിടങ്ങളിൽ സ്ത്രീകളുമായി സൗഹൃദത്തിലാകുകയും ലൈംഗികാതിക്രമങ്ങൾക്ക് ശേഷം മുങ്ങുന്നതും ഇയാളുടെ പതിവാണ്. ഇയാൾ സിം കാർഡുകൾ മാറി മാറി ഉപയോഗിച്ചിരുന്നു. നിരവധി സിം കാർഡുകളും വ്യാജരേഖകളും ഇയാളിൽനിന്ന് പിടിച്ചെടുത്തു.\nകിളിമാനൂർ സ്റ്റേഷൻ ഓഫീസർ കെ.ബി.മനോജ് കുമാറിന്റെ നേതൃത്വത്തിൽ എസ്.ഐ.ബിജുകുമാർ, എസ്.സി.പി.ഒ. മനോജ്, സി.പി.ഒ. സഞ്ജീവ്, വിനീഷ് എന്നിവർ ചേർന്നാണ് ഇയാളെ അറസ്റ്റ് ചെയ്തത്. പ്രതിയെ ആറ്റിങ്ങൽ കോടതിയിൽ ഹാജരാക്കി റിമാൻഡ് ചെയ്തു.


കേരളത്തിലെ കോഴിക്കോട് ജില്ലയിലെ ചരിത്രപ്രധാനമായ കടൽത്തീരം ആണ് കൊയിലാണ്ടിക്കടുത്തുള്ള കാപ്പാട് കടപ്പുറം . പോർച്ചുഗീസ് കപ്പിത്താനായ വാസ്കോ ഡ ഗാമയുടെ നേതൃത്വത്തിലുള്ള വാണിജ്യ സംഘം1498-ൽ ഇവിടെയെത്തി. വാസ്കോ ഡ ഗാമ ഇവിടെ കപ്പലിറങ്ങി എന്ന പേരിൽ ഈ തീരം പ്രസിദ്ധമായെങ്കിലും ഇവിടെനിന്ന് ഏതാനും നാഴിക വടക്കോട്ടുമാറി പന്തലായനി കടപ്പുറത്താണ് ഇറങ്ങിയതെന്നാണ് ചരിത്രകാരൻമാർ വിശ്വസിക്കുന്നത്. വിനോദസഞ്ചാരികളെ ആകർഷിക്കുന്ന കടൽത്തീരവും പാറക്കെട്ടുകളുംകൊണ്ട് പ്രസിദ്ധമാണിപ്പോൾ. തദ്ദേശീയർക്കിടയിൽ ഈ സ്ഥലം കപ്പക്കടവ് എന്നും അറിയപ്പെടുന്നു. 2020-ൽ പരിസ്ഥിതിസൗഹൃദ ബീച്ചുകൾക്ക് നൽകുന്ന രാജ്യാന്തര ബ്ലൂഫ്ളാഗ് സർട്ടിഫിക്കറ്റിന് രാജ്യത്തെ എട്ട് തീരങ്ങളോടൊപ്പം കാപ്പാട് തീരത്തെയും തിരഞ്ഞെടുത്തു.\nകാപ്പാടിനടുത്ത് തുവ്വപ്പാറയിൽ സ്ഥിതി ചെയ്യുന്ന അതിപുരാതന ക്ഷേത്രമാണ് ശ്രീ ഒറുപൊട്ടും കാവ് ഭഗവതി ക്ഷേത്രം. മൂന്നുവശവും കടലിനാൽ ചുറ്റപ്പെട്ട് കരിമ്പാറ പുറത്താണ് ക്ഷേത്രം സ്ഥിതി ചെയ്യുന്നത്\nദിനം പ്രതി നൂറുകണക്കിന് ആളുകൾ സന്ദർശിക്കുന്ന ഒരു പ്രധാന ടൂറിസ്റ്റ് കേന്ദ്രമാണ് കാപ്പാട്. മലബാറിലെ പ്രദേശങ്ങൾ സന്ദർശിക്കുന്ന സ്വദേശികളും വിദേശികളുമായ ടൂറിസ്റ്റുകൾ അവരുടെ സന്ദർശന പട്ടികയിലെ ഒരു പ്രധാന വിനോദസഞ്ചാര കേന്ദ്രമായി കാപ്പാടിനെ പരിഗണിക്കുന്നു. തദ്ദേശീയരും സമീപ പ്രദേശങ്ങളിലുള്ളവരും വൈകുന്നേരങ്ങളിലെ ഒരു വിശ്രമകേന്ദ്രമായി കാപ്പാടിനെ കണക്കാക്കുന്നു. സഞ്ചാരികളെ ആകർഷിക്കാൻ തക്ക സുന്ദരവും വിസ്തൃതവുമായ കടൽത്തീരം കൊണ്ട് അനുഗൃഹീതമാണ് കാപ്പാട്. വാസ്കോ ഡെ ഗാമയുടെ സ്മരണാർഥം ബീച്ചിന്റെ വടക്കെ അറ്റത്ത് കാപ്പാട് ബസാറിലേക്കുളള ജംഗ്ഷനിൽ ഒരു സ്മാരക സ്തൂപം സ്ഥാപിച്ചിട്ടുണ്ട്. ഇവിടെ ഒരു മ്യൂസിയവും സാംസ്കാരിക നിലയവും സ്ഥാപിക്കുമെന്ന് ടൂറിസം വകുപ്പ് ഈയിടെ പ്രഖ്യാപിക്കുകയുണ്ടായി. കാപ്പാട് ബീച്ചിന്റെ വടക്ക് ഭാഗത്ത് പാറക്കെട്ടുകളും അതിനോട് ചേർന്നുള്ള ശ്രീകുറുംബ ക്ഷേത്രവും സന്ദർശകർക്ക് അതീവ ഹൃദ്യമായ കാഴ്ചയാണ്. ഒറുപൊട്ടും കാവ് എന്നറിയപ്പെടുന്ന ഈ പുരാതന ക്ഷേത്രം തദ്ദേശീയരായ മുകയന്മാരുടെ പ്രധാന ആരാധനാ കേന്ദ്രമാണ്. തെക്കുഭാഗത്ത് കാറ്റാടി മരങ്ങൾ നിറഞ്ഞ കടൽത്തീരം വിനോദ സഞ്ചാരികൾക്ക് കടൽക്കാറ്റേറ്റ് വിശ്രമിക്കാനുള്ള സൗകര്യം നൽകുന്നു. കേരള ടൂറിസം ഡെവലപ്മെന്റ് കോർപ്പറേഷൻ പണികഴിപ്പിച്ച ഒരു റിസോർട്ട് ബീച്ചിന്റെ തെക്കുവശത്ത് പ്രവർത്തിക്കുന്നുണ്ട്. ചേരമാൻ റിസോർട്ട് എന്ന ഒരു സ്വകാര്യ റിസോർട്ടും പണി പൂർത്തിയായി വരുന്നുണ്ട്. വൈകുന്നേരങ്ങളിൽ പ്രത്യേകിച്ച് വാരന്ത്യങ്ങളിൽ ഈ ബീച്ചിൽ നല്ല തിരക്കനുഭവപ്പെടാറുണ്ട്. ഇപ്പോൾ സഞ്ചാരികളുടെ സുരക്ഷിതത്വത്തിനായി താൽക്കാലിക പോലീസ് സംവിധാനം ഏർപ്പെടുത്തിയിട്ടുണ്ട്.\nKappad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=കാപ്പാട്&oldid=3729214" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:35,6ഏപ്രിൽ 2022.


ദോശക്കും ഇഡ്ഡലിക്കും ഒപ്പം കിടിലൻ കോമ്പിനേഷൻ ആയ തൈരും തേങ്ങയും ചേർത്തിട്ടുള്ള ചട്ണി ഉണ്ടാക്കാം\nദോശക്കും ഇഡ്ഡലിക്കും ഒപ്പം കിടിലൻ കോമ്പിനേഷൻ ആയ തൈരും തേങ്ങയും ചേർത്തിട്ടുള്ള ചട്നി ഇതുവരെ കഴിച്ചിട്ടില്ലെങ്കിൽ ഒരു തവണയെങ്കിലും ഉണ്ടാക്കി കഴിച്ചു നോക്കണം, പിന്നെ ഈ ഒരു ചട്ടിണി അല്ലാതെ വേറെ ഒന്നും ഇവക്കൊപ്പം നിങൾ കഴിക്കില്ല, അത്രക്ക് രുചികരമാണ് ഇവ രണ്ടും കൂടി ചേരുമ്പോൾ. ഇതിനായി ആദ്യം തന്നെ മിക്സിയുടെ ജാറിലേക്ക് അരമുറി തേങ്ങ ചിരവിയത് ഒപ്പം മീഡിയം വലുപ്പത്തിലുള്ള ഇഞ്ചി ചീകിയത്, രണ്ട് പച്ചമുളക്, രണ്ട് സ്പൂൺ തൈര് ഒക്കെ ചേർത്ത് അരച്ചെടുക്കുക.\nഎന്നിട്ട് അതിലേക്ക് ആവശ്യത്തിന് ഉപ്പ്, അല്പം വെള്ളം മാത്രം ചേർത്ത് വീണ്ടും അടിച്ചെടുക്കാം. എന്നിട്ട് ചീനച്ചട്ടി അടുപ്പത്ത് വെച്ച് അതിലേക്കു വെളിച്ചെണ്ണ ഒഴിച്ച് കടുക് ഇട്ട് പൊട്ടി വരുമ്പോൾ അതിലേക്ക് രണ്ട് വറ്റൽമുളക് അല്പം അൽപ്പം കറിവേപ്പില ഇട്ട് അതൊന്നും മൊരിഞ്ഞു വരുമ്പോൾ തീ ഓഫ് ചെയ്യാം, എന്നിട്ട് അതിലേക്കു ചട്നി ഒഴിച്ച് മിക്സ് ചെയ്യാം, അപ്പോൾ ചീനചട്ടിയിൽ ചൂട് കൊണ്ടുതന്നെ ഇതൊന്നു ചൂടായി കിട്ടും, അങ്ങനെ നല്ല കിടിലൻ ചട്നി തയ്യാറാകുന്നതാണ്. തീർച്ചയായും റെസിപി നിങ്ങൾക്ക് എല്ലാവർക്കും ഇഷ്ടപ്പെടും.\nചോറിന് വളരെ പെട്ടെന്ന് ഏറിയാൽ 20 മിനിറ്റ് കൊണ്ട് ഉണ്ടാക്കുവാൻ പറ്റിയ തനി നാടൻ അയല മാങ്ങ കറി\nബിരിയാണി ഫ്രൈഡ് റൈസ് ഒക്കെ കഴിച്ചു മടുത്തെങ്കിൽ കിടിലൻ ദം സ്റ്റൈലിൽ മുട്ട പുലാവ് ഉണ്ടാക്കാം


ദോഹയിലിറങ്ങാന് അനുമതി ലഭിച്ചില്ല; പ്രവാസികളെ കൊണ്ടുവരാനുള്ള വിമാനം റദ്ദാക്കി - Samakalika Malayalam\nദോഹയിലിറങ്ങാന് അനുമതി ലഭിച്ചില്ല; പ്രവാസികളെ കൊണ്ടുവരാനുള്ള വിമാനം റദ്ദാക്കി\nBy സമകാലിക മലയാളം ഡെസ്‌ക് | Published: 10th May 2020 04:48 PM |\nLast Updated: 10th May 2020 05:04 PM | A+A A- |\nതിരുവനന്തപുരം: ദോഹയില് നിന്ന് പ്രവാസികളുമായി ഇന്ന് തിരുവനന്തപുരത്ത് എത്തേണ്ട വിമാനം റദ്ദാക്കി. ഇന്ന് രാത്രി എത്തേണ്ട വിമാനമാണ് റദ്ദാക്കിയത്. ഇത് സംബന്ധിച്ച് അറിയിപ്പ് തിരുവനന്തപുരം വിമാനത്താവളത്തില് ലഭിച്ചു. എയര് ഇന്ത്യ എക്‌സ്പ്രസിന് ദോഹയില് ഇറങ്ങാന് അനുമതി കിട്ടിയില്ല. ഈ സാഹചര്യത്തിലാണ് സര്‍വീസ് റദ്ദാക്കിയത്.\nകോഴിക്കോട് വിമാനത്താവളത്തിൽനിന്ന് ഇന്ന് ഉച്ചയ്ക്കു ഒരു മണിക്കാണു വിമാനം പുറപ്പെടേണ്ടിയിരുന്നത്. എന്നാൽ വൈകിട്ട് മൂന്നു മണിക്കു ശേഷവും വിമാനം പുറപ്പെട്ടിരുന്നില്ല. ഇതിനു പിന്നാലെയാണ് വിമാനം റദ്ദാക്കിയതായി അറിയിപ്പ് എത്തിയത്. പുതുക്കിയ ഷെഡ്യൂൾ പിന്നീട് അറിയിക്കും.\nദോഹയില് നിന്നുളള 182 പ്രവാസികളുമായുള്ള എയര് ഇന്ത്യയുടെ യാത്രാവിമാനം രാത്രി 10.45 ഓടെ തിരുവനന്തപുരത്ത് എത്തുമെന്നായിരുന്നു റിപ്പോര്‍ട്ട്. ഖത്തറില് നിന്ന് പ്രവാസികളുമായുള്ള ആദ്യ വിമാനം ഇന്ന് പുലര്‍ച്ചെ കൊച്ചിയില് എത്തിയിരുന്നു. കേരളത്തിലെ നാല് ജില്ലകളില് നിന്നുള്ളവരും തമിഴ്‌നാട്ടിലെ കന്യാകുമാരി ജില്ലയില് നിന്നുള്ളവരുമാണ് വിമാനത്തിലെ യാത്രക്കാര്.\nപ്രവാസി വിമാനം റദ്ദാക്കി ദോഹ


മീറ്റ് ദ ലീഡേഴ്സ് നാളെ മുതൽ പ്രസ്ക്ലബിൽ – Mangalam News Online\nമീറ്റ് ദ ലീഡേഴ്സ് നാളെ മുതൽ പ്രസ്ക്ലബിൽ\nPosted On - January 10, 2021\nപെരുമ്പാവൂർ>>>തദ്ദേശ സ്ഥാപന മേധാവികൾക്ക് അവരുടെ വികസന ആശ യങ്ങളും സങ്കൽപ്പങ്ങളും പ ങ്കുവയ്ക്കാൻ പ്രസ് ക്ലബ്ബ് പെരുമ്പാവൂർ ഒരുക്കുന്ന ‘മീറ്റ് ദ ലീഡേഴ്സ്’ പരിപാടി നാ ളെ മുതൽ. എല്ലാ ദിവസവും രാവിലെ 11.30മുത ൽ 12.30 വരെ പ്രസ് ക്ലബ്ബി ലാണ് പരിപാടി. പെരുമ്പാവൂർ നഗരസഭ, കൂവപ്പടി, വാഴക്കുളം ബ്ളോക്ക് പഞ്ചായത്തുകൾ, മുടക്കുഴ, അശമന്നൂർ,വേങ്ങൂർ, രായമംഗലം, കൂവപ്പടി,ഒ ക്കൽ, വെങ്ങോല, വാഴക്കു ളം പഞ്ചായത്തുകൾ എന്നി വയുടെ സാരഥികളും അംഗ ങ്ങളും പങ്കെടുക്കും. ജില്ലാ പഞ്ചായത്ത് അംഗങ്ങളും പരിപാടിയിൽ പങ്കെടുക്കും.\nTaggedമീറ്റ് ദ ലീഡേഴ്സ് നാളെ മുതൽ പ്രസ്ക്ലബിൽ\nPrevious Article വേങ്ങൂരിന്റെ കാര്‍ഷിക മേഖല വന് തകര്‍ച്ചയില്\nNext Article അനധികൃത കെട്ടിടം ക്രമവൽ ക്കരിച്ചു നൽകാൻ നഗരസഭാ അധികൃതർ പണം ചോദിച്ചു;ആക്ഷേപം തെറ്റെന്ന് മുൻ ഭരണസമിതി


ജനവിധി അംഗീകരിക്കുന്നു, പരാജയം പരിശോധിക്കും, കെജ്രിവാളിനെ അഭിനന്ദിച്ച് മനോജ് തിവാരി | Delhi assembly elections 2020: Manjo Tiwari Congratulates Kejriwal - Malayalam Oneindia\nജനവിധി അംഗീകരിക്കുന്നു, പരാജയം പരിശോധിക്കും, കെജ്രിവാളിനെ അഭിനന്ദിച്ച് മനോജ് തിവാരി\nPublished: February 11 2020, 19:17 [IST]\nദില്ലി: ദില്ലി നിയമസഭാ തിരഞ്ഞെടുപ്പിൽ ഹാട്രിക് വിജയം നേടിയ അരവിന്ദ് കെജ്രിവാളിന് അഭിനന്ദനം അറിയിച്ച് ദില്ലി ബിജെപി അധ്യക്ഷൻ മനോജ് തിവാരി. ജനവിധി അംഗീകരിക്കുന്നുവെന്നും എന്നാൽ ഇത് സമ്പൂർണ പരാജയമായി കാണുന്നില്ലെന്നും മനോജ് തിവാരി പ്രതികരിച്ചു.\n' ഞങ്ങൾക്ക് മികച്ച പ്രകടനം കാഴ്ചവയ്ക്കാൻ സാധിച്ചില്ല. തിരഞ്ഞെടുപ്പ് ഫലം വിലയിരുത്തും. ഫലം പ്രതീക്ഷകൾക്കനുസൃതമല്ലാത്തപ്പോൾ നമ്മൾ നിരുത്സാഹപ്പെട്ടേക്കാം. പക്ഷേ നിരാശപ്പെടരുതെന്നാണ് പ്രവർത്തകരോട് പറയാൻ ആഗ്രഹിക്കുന്നു. 2015നെ അപേക്ഷിച്ച് നമ്മുടെ വോട്ട് വിഹിതം വർദ്ധിച്ചിട്ടുണ്ട്- മനോജ് തിവാരി പ്രതികരിച്ചു. ബിജെപിയുടെ വോട്ട് വിഹിതം 32 ശതമാനത്തിൽ നിന്നും 38 ശതമാനമായി ഉയർന്നിട്ടുണ്ടെന്നും അദ്ദേഹം കൂട്ടിച്ചേർത്തു.\n' ഞാൻ ജനവിധി അംഗീകരിക്കുന്നു, അരവിന്ദ് കെജ്രിവാളിനെ അഭിനന്ദിക്കുന്നു. ദില്ലിയിലെ ജനങ്ങളുടെ പ്രതീക്ഷകൾക്ക് അനുസരിച്ച് പ്രവർത്തിക്കാൻ അദ്ദേഹത്തിന് സാധിക്കട്ടെയെന്ന് പ്രതീക്ഷിക്കുന്നു'- മനോജ് തിവാരി പ്രതികരിച്ചു. നിലവിൽ ആം ആദ്മി 63 സീറ്റുകളിലും ബിജെപി7സീറ്റുകളിലും മുന്നിട്ട് നിൽക്കുകയാണ്.\nപരാജയത്തിന്റെ ഉത്തരവാദിത്തം ഏറ്റെടുത്ത് രാജി സമർപ്പിക്കുമോയെന്ന ചോദ്യത്തിന് അത് പാർട്ടിയുടെ ആഭ്യന്തര കാര്യമാണെന്നായിരുന്നു മനോജ് തിവാരിയുടെ പ്രതികരണം. എക്സിറ്റ് പോൾ ഫലങ്ങൾ നിഷ്ഫലമാക്കി ദില്ലിയിൽ ബിജെപി മുന്നേറുമെന്ന് ആറാം ഇന്ദ്രിയത്തിലൂടെ കണ്ടിരുന്നതായി ശനിയാഴ്ച മനോജ് തിവാരി പ്രതികരിച്ചിരുന്നു.\nDelhi assembly elections 2020: Manjo Tiwari Congratulates Kejriwal\nStory first published: Tuesday, February 11, 2020, 19:17 [IST]


മോദിയുടെ പ്രസംഗം കേള്‍ക്കാനെത്തിയ ബിജെപി നേതാക്കളെ വളഞ്ഞ് കര്‍ഷകര്; മാപ്പപേക്ഷിച്ച് നേതാക്കള് | Ex-Minister's Apology After Haryana Farmers Hold Him Hostage In Temple\nNov 5, 2021, 09:02 PM IST\nബിജെപി നേതാവിനെ കര്‍ഷക സമരക്കാര് ക്ഷേത്രത്തിനകത്ത് തടഞ്ഞുവെച്ചിരിക്കുന്നു. | സമൂഹമാധ്യമങ്ങളില് പ്രചരിക്കുന്ന ചിത്രം\nഗുഡ്ഗാവ്: ഹരിയാനയിലെ ക്ഷേത്രത്തില് പ്രധാനമന്ത്രി നരേന്ദ്രമോദിയുടെ കേദാര്‍നാഥ് പ്രസംഗം കേള്‍ക്കാനെത്തിയ ബിജെപി നേതാക്കളെ തടഞ്ഞ് കര്‍ഷകസമരക്കാര്. കേന്ദ്രത്തിന്റെ മൂന്ന് കാര്‍ഷിക നിയമങ്ങള്‍ക്കെതിരേ ക്ഷേത്രത്തിന് സമീപം പ്രതിഷേധിച്ചിരുന്ന കര്‍ഷകരാണ് ബിജെപി നേതാവായ മനീഷ് ഗ്രോവറെയും സംഘത്തേയും വളഞ്ഞത്. റോഹ്തക് ജില്ലയിലെ കിലോയ് ഗ്രാമത്തിലായിരുന്നു സംഭവം.\nകര്‍ഷകര്‍ക്കെതിരേ ബിജെപി നേതാവ് നടത്തിയ മോശം പ്രസ്താവനകള് പിന്‍വലിക്കണമെന്നായിരുന്നു കര്‍ഷകരുടെ ആവശ്യം. എട്ട് മണിക്കൂറോളം ബിജെപി നേതാവിനേയും സംഘത്തേയും കര്‍ഷകര് വളഞ്ഞു. പ്രസ്താവനകള് പിന്‍വലിച്ച് മാപ്പ് പറയുന്നതുവരെ പുറത്തേക്ക് വിടില്ലെന്ന് കര്‍ഷകര് നിലപാടെടുത്തതോടെ മനീഷ് ഗ്രോവര് ക്യാമറയ്ക്കു മുന്നില് കൈകൂപ്പ് മാപ്പ് പറഞ്ഞതായി ദേശീയ മാധ്യമങ്ങള് റിപ്പോര്‍ട്ട് ചെയ്തു. അതേസമയം കര്‍ഷകരോട് മാപ്പപേക്ഷിച്ച കാര്യം മനീഷ് ഗ്രോവര് നിഷേധിച്ചു. പുറത്തുനില്‍ക്കുന്ന ജനങ്ങളെ കൈവീശി കാണിക്കണമെന്ന് ചില ഗ്രാമവാസികളെത്തി തന്നോട് ആവശ്യപ്പെട്ടത് പ്രകാരം അങ്ങനെയാണ് താന് ചെയ്തത്. ആരോടും മാപ്പ് പറഞ്ഞിട്ടില്ലെന്നാണ് മനീഷ് ഗ്രോവര് പ്രതികരിച്ചത്.\nവിവരമറിഞ്ഞ് സംഭവസ്ഥലത്തെത്തിയ പോലീസ് ഏതാനും കര്‍ഷകസമരക്കാരെ കസ്റ്റഡിയിലെടുത്തു. രവീന്ദ്ര രാജു, മേയറായ മന്‍മോഹന് ഗോയല്, ബിജെപി ജില്ലാ തലവന് അജയ് ബന്‍സാല്, സതീഷ് നന്ദാന് എന്നിവരായിരുന്നു മനീഷ് ഗ്രോവര്‍ക്കൊപ്പമുണ്ടായിരുന്നത്. നേതാക്കള് ക്ഷേത്രത്തിനകത്ത് പ്രവേശിച്ചതോടെ ക്ഷേത്രം വളയാന് കര്‍ഷകരോട് കര്‍ഷക നേതാക്കള് ആവശ്യപ്പെടുകയായിരുന്നു.\nകാര്‍ഷിക നിയമങ്ങള്‍ക്കെതിരേ കര്‍ഷകര് മാസങ്ങളായി നടത്തുന്ന പ്രതിഷേധസമരകേന്ദ്രത്തിന് സമീപമായിരുന്നു മുന് മന്ത്രി കൂടിയായ മനീഷ് ഗ്രോവറും സംഘവും സന്ദര്‍ശിച്ച ക്ഷേത്രം.\nBJP leaders had gathered in an Mandir in Rohtak's Kiloi vill, to watch live proceedings of PM Modi's Kedarnath visit. As soon as the villagers came to know about the presence of an Ex-Minister Manish Grover,the entire congregation was gheraoed. Here Neta ji is begging forgiveness pic.twitter.com/EorPB6C87F\n— Ramandeep Singh Mann (@ramanmann1974) November 5, 2021\nContent Highlights: Ex-Minister's Apology After Haryana Farmers Hold Him Hostage In Temple


കന്യാസ്ത്രീയെ ബലാത്സംഗം ചെയ്ത കേസ്: ഫ്രാങ്കോ മുളക്കലിന്റെ റിവിഷന് ഹര്‍ജി തള്ളി ഹൈക്കോടതി | www.vyganews.com\nകന്യാസ്ത്രീയെ ബലാത്സംഗം ചെയ്ത കേസ്: ഫ്രാങ്കോ മുളക്കലിന്റെ റിവിഷന് ഹര്‍ജി തള്ളി ഹൈക്കോടതി\nകൊച്ചി: കന്യാസ്ത്രീയെ ബലാത്സംഗം ചെയ്ത കേസിലെ പ്രതി ബിഷപ്പ് ഫ്രാങ്കോ മുളക്കലിന്റെ റിവിഷന് ഹര്‍ജി ഹൈക്കോടതി തള്ളി. തനിക്കെതിരെ തെളിവുകളില്...\nകൊച്ചി: കന്യാസ്ത്രീയെ ബലാത്സംഗം ചെയ്ത കേസിലെ പ്രതി ബിഷപ്പ് ഫ്രാങ്കോ മുളക്കലിന്റെ റിവിഷന് ഹര്‍ജി ഹൈക്കോടതി തള്ളി. തനിക്കെതിരെ തെളിവുകളില്ലെന്നും കേസ് കെട്ടിച്ചമച്ചതാണെന്നും അതിനാല് തന്നെ കുറ്റവിമുക്തനാക്കണമെന്നാവശ്യപ്പെട്ട് ഫ്രാങ്കോ മുളയ്ക്കല് നല്‍കിയിരുന്ന ഹര്‍ജി ഹൈക്കോടതി തള്ളുകയായിരുന്നു.\nവിചാരണ കൂടാതെ തന്നെ വെറുതെ വിടണമെന്നാവശ്യപ്പെട്ടാണ് ഹര്‍ജി നല്‍കിയിരുന്നത്. സാക്ഷിമൊഴിയില് വൈരുദ്ധ്യമുണ്ടെന്നും കേസില് നടപടി തുടരാനുള്ള വസ്തുതകളില്ലെന്നുമായിരുന്നു ഹര്‍ജിക്കാരന്റെ വാദം.\nമാര്‍ച്ച് 16 ന് ഇതേ ആവശ്യമുന്നയിച്ചു നല്‍കിയിരുന്ന ഹര്‍ജി കോട്ടയം അഡീഷനല് ജില്ലാ സെഷന്‍സ് കോടതി തള്ളിയിരുന്നു. ഇതേതുടര്‍ന്ന് ഹൈക്കോടതിയെ സമീപിക്കുകയായിരുന്നു.\nഎന്നാല് പ്രഥമദൃഷ്ട്യാ കേസ് നിലനില്‍ക്കുന്നുണ്ടെന്നും നടപടികള് വൈകിക്കാനുള്ള ശ്രമമാണ് പ്രതി ഭാഗത്തുനിന്ന് നടത്തുന്നതെന്നുമായിരുന്നു പ്രോസിക്യുഷന് വാദം. ഇത് അംഗീകരിച്ച കോടതി കേസില് തെളിവുണ്ടെന്ന് അംഗീകരിച്ച് ഹര്‍ജി തള്ളുകയായിരുന്നു.\nKeywords: Bishop Franco Mulakkal, High court, Plea, Rejects\nwww.vyganews.com: കന്യാസ്ത്രീയെ ബലാത്സംഗം ചെയ്ത കേസ്: ഫ്രാങ്കോ മുളക്കലിന്റെ റിവിഷന് ഹര്‍ജി തള്ളി ഹൈക്കോടതി


You are at:Home»രചനകൾ»കഥ»വരൻ പേർഷ്യക്കാരനാവണം\nBy ഷെരിഫ് ഇബ്രാഹിം on\t May 19, 2014 കഥ, രചനകൾ\nഞാനും എന്റെ ആത്മാര്‍ത്ഥ സുഹൃത്തായ രാജനും കൂടെ ഒരേ ദിവസമാണ് നെടുമ്പാശേരിയിൽ വന്നിറങ്ങിയത്. ഞാൻ ദുബായിലും അവൻ ഖത്തറിലും ആണ്. ചെറുപ്പം മുതൽ ഒന്നിച്ച് കളിച്ചു, പഠിച്ചു വളർന്ന കളിക്കൂട്ടുകാരൻ. ഞാൻ ഒരു മാസത്തെ ലീവിന്നാണ് നാട്ടിലേക്ക് വന്നത്. പക്ഷെ കഷ്ടം എന്നല്ലാതെ എന്ത് പറയാൻ, രാജൻ വിസ ക്യാന്‍സല് ചെയ്ത് നോ എൻട്രി അടിച്ചാണ് വരുന്നത്.\nഎനിക്ക് 32 വയസ്സായി. എന്റെ കല്യാണത്തെപ്പറ്റി ആർക്കും ഒരു ചിന്തയുമില്ല. പലരൂപത്തിലും അച്ഛനെയും അമ്മയെയും മനസ്സിലാക്കിക്കാൻ ശ്രമിച്ചു. ഒരു രക്ഷയുമില്ല. എന്റെ അതെ പ്രായക്കാരനായ രാജനും കല്യാണം കഴിച്ചിട്ടില്ലല്ലോ എന്ന സമാധാനം മാത്രം. ഒടുവിൽ ദൈവം തുണച്ചു. കല്യാണം കഴിച്ചോളാൻ സമ്മതം കിട്ടി.\nബ്രോക്കർ (സോറി – മാര്യേജ് ബ്യൂറോ എജെന്റ്) കുമാരേട്ടനോട് വിവരം പറഞ്ഞു.’സിദ്ധൻ എന്താണ് നിന്റെ ഡിമാന്റ്?’ കുമാരേട്ടന്റെ ഇന്റർവ്യൂ. ‘ഓ. അങ്ങിനെ വലിയ ഡിമാന്റ് ഒന്നുമില്ല. ഒരു ഇരുന്നൂറ്റമ്പത് പവൻ സ്വര്ണം, ഒരു കാറും മതി’ നിസ്സാരമായി ഞാൻ പറഞ്ഞു. ‘അങ്ങിനെയാണെങ്കിൽ ഒരു കുട്ടിയുണ്ട്. വയസ്സ് ഒരു പതിനേഴ്.’ കുമാരേട്ടൻ സംസാരിക്കുന്നതിന്നിടയിൽ ഞാൻ പറഞ്ഞു ‘അത് മതി, അത് മതി’\nകുമാരേട്ടന്റെ ബാക്കി വാചകം കേട്ടപ്പോൾ എന്റെ സന്തോഷത്തിന്നു അധികം ആയുസ്സുണ്ടായിരുന്നില്ല. ‘ഞാൻ പറഞ്ഞു വന്നത് പതിനേഴ് വയസ്സ് നിന്നെക്കാൾ കൂടുതലുണ്ടാവുമെന്നാണ്’. ഞാൻ തോറ്റു. ഡിമാന്റ് ഒന്നും ഇല്ല എന്ന് പറഞ്ഞു. രണ്ട് ദിവസം കഴിഞ്ഞ് കുമാരേട്ടൻ വന്നു. മുതുക്കാലടിയിൽ നല്ലൊരു പെണ്‍കുട്ടി ഉണ്ടെന്നും ഒക്കുമെങ്കിൽ ഇന്ന് തന്നെ പോകാമെന്നും കുമാരേട്ടന്റെ തേൻമൊഴി. ഭാഗ്യത്തിന്നു രാജൻ അടുത്ത് തന്നെയുണ്ട്. അവനാണെങ്കിൽ വിവാഹം ഒരിക്കലും കഴിക്കില്ലെന്ന് ദൃഡപ്രതിജ്ഞയെടുത്തിരിക്കുകയാണ്. കൂടെ വരാൻ രാജനെ ക്ഷണിച്ചു. ഇലക്ഷൻ ആയതു കൊണ്ട് പ്രവർത്തനത്തിന്നു പോവുകയാണെന്നും വരാൻ ബുദ്ധിമുട്ടാണെന്നും ആയിരുന്നു രാജന്റെ മറുപടി. എങ്കിലും ഞാൻ കുറച്ചു കാര്യങ്ങൾ പറഞ്ഞപ്പോൾ അവൻ വരാമെന്നേറ്റു.\nപേർഷ്യക്കാരെന്ന് മാത്രമേ വിവാഹം കഴിച്ചു കൊടുക്കുകയുള്ളൂ എന്ന കാര്യം പോകുന്നതിന്ന് മുമ്പ് കുമാരെട്ടൻ ഞങ്ങളെ ഓർമിപ്പിച്ചു. രണ്ട് പെങ്ങന്മാരേയും പെണ്ണ് കാണാൻ പോകാൻ ക്ഷണിച്ചു. മൂത്തപെങ്ങൾക്ക് ഒരു ഡിമാന്റ്. നല്ല ഒരു സാരി വേണമെന്ന്. അത് കേട്ടപ്പോൾ അനിയത്തിക്കും അത് പോലെ ഒരു സാരി വേണമത്രേ. അത് രണ്ടും ഏറ്റു. പുരകത്തുമ്പോഴല്ലേ വാഴ വെട്ടാൻ പറ്റൂ. ഞാഞ്ഞൂലിന്നും വിഷം വരുന്ന സമയമാണല്ലോ ഇതൊക്കെ. അന്തോണിയേട്ടന്റെ അംബാസഡർ കാർ വിളിപ്പിച്ചു. 1970കളിൽ അത്തരം കാറുകളല്ലേ ഉള്ളൂ. നാല് മണിക്ക് തന്നെ പുറപ്പെട്ടു, യാത്രക്കിടെ രാജനോട് ചോദിച്ചു ‘എന്തെ നീ വിവാഹം കഴിക്കാത്തത്?’ അവന്റെ മറുപടി പെട്ടെന്നായിരുന്നു. ഞാൻ ജീവിതകാലത്ത് ഒരിക്കലും വിവാഹം കഴിക്കില്ല’ അത് പറഞ്ഞ് നിമിഷ കവിയായ അവൻ ഒരു കവിത ചൊല്ലി.\n”നാരികൾ, നാരികൾ പാരിൽ പുരുഷന്ന്\nനരകം നൽകുന്ന പോരാളിയാണവർ”\nഎന്നിട്ട് പിൻസീറ്റിലേക്ക് നോക്കി എന്റെ സഹോദരിമാരെ നോക്കി അവൻ പറഞ്ഞു ‘ഇതിൽ നിങ്ങൾപ്പെടത്തില്ല’ മുതുക്കാലടി തികച്ചും ഒരു കുഗ്രാമം. ചെമ്മണ്‍പാതയിലൂടെ പൊടിപാറിച്ച് കാർ അവരുടെ വീട്ടിലെത്തി. വീട്ടിൽ ഞങ്ങളെ പ്രതീക്ഷിച്ചു കുറെ ആളുകളുണ്ടായിരുന്നു. ഞങ്ങൾ എല്ലാവരും പരസ്പരം പരിചയപ്പെടുത്തി. കൂട്ടത്തിൽ പ്രായം ചെന്ന ഒരാൾ പറഞ്ഞു ‘എന്റെ മകനും പേർഷ്യയിലാണ്’ പേർഷ്യയിൽ എവിടെയാണെന്ന് രാജൻ ആ മനുഷ്യനോട് ചോദിച്ചു. പേർഷ്യയിൽ ദുബായിലാണത്രെ. ദുബായിൽ എവിടെയാണെന്ന രാജന്റെ ചോദ്യത്തിന്നു കിട്ടിയ മറുപടി രസാവഹമായിരുന്നു. ദുബായിൽ ഖത്തറിൽ ആണ്. ദുബായിൽ ഖത്തറിലോ എന്ന അടുത്ത രാജന്റെ ചോദ്യത്തിന്നു ആ മനുഷ്യൻ വിശദീകരിച്ച് മറുപടി നൽകി. പേർഷ്യ രാജ്യം എല്ലാം അടങ്ങുന്ന സ്ഥലത്തിന്റെ പേരാണ് ദുബായ്. അതിലുള്ള ഒരു പട്ടണമാണ് ഖത്തർ. ഞങ്ങൾ ചിരി അടക്കിപ്പിടിച്ചു. ഭാഗ്യത്തിന്നു അപ്പോഴേക്കും എന്റെ ഭാവി വധു സൗമ്യ ഒരു താലത്തിൽ കുറച്ചു സോഫ്റ്റ് ഡ്രിങ്ക്സ്മായി വന്നു.\nഅവൾ സോഫ്റ്റ്‌ഡ്രിങ്ക്സ് എല്ലാവര്ക്കും കൊടുത്തു. അവൾ നാണം കൊണ്ട് തലകുനിച്ചു നിൽക്കുകയാണ്. കുറച്ചു കഴിഞ്ഞപ്പോൾ അവളോട് പൊയ്ക്കൊള്ളാൻ ആരോ പറഞ്ഞു. ഞാൻ രാജനേയും കൂട്ടി കിണറിന്നടുത്തെക്ക് നടന്നു. അവളുടെ മുടി കണ്ടിട്ട് ഞാൻ രാജനോട് പറഞ്ഞു. ‘ഡാ, അവളുടെ മുടി അഴിച്ചിട്ടാൽ താഴെ കിടക്കും’ ‘നീ ഒന്ന് പോടാ സത്യാ, അത് വല്ല തിരുപ്പനുമായിരിക്കും’ എന്നായിരുന്നു അവന്റെ മറുപടി. ‘എന്ത് ഭംഗിയാണെടാ അവളെ കാണാൻ’..’ഉവ്വേ, ഏതെങ്കിലും ബ്യൂട്ടിപാർലറിൽ പോയി ഒപ്പിച്ചതായിരിക്കും’. അകത്തു സൌമ്യയുടേയും ഒരു സ്ത്രീയുടെയും സംസാരം കേൾക്കാം. ഞങ്ങൾ പുറത്ത് നിൽക്കുന്നത് അവർ കണ്ടിട്ടില്ല. ‘എനിക്ക് ഇപ്പോൾ കല്യാണം വേണ്ടമ്മേ’ ‘പിന്നെ ഇനി വയസ്സായി മൂത്ത് നരച്ച് മൂക്കിൽ പല്ല് വന്നിട്ടോ. എത്ര നാള് കഴിയാനാണ് നീ പറയുന്നത്?’ അമ്മയുടെ ചോദ്യത്തിൽ സ്വല്പം ദേഷ്യം ഉണ്ട്. ‘അമ്മെ ഞാൻ പഠിക്കുകയല്ലേ? നാളെ മുതൽ പരീക്ഷയല്ലേ? ഒരാഴ്ച പരീക്ഷയില്ലേ. അത് കൊണ്ട് ഒരാഴ്ച കഴിഞ്ഞു മതി കല്യാണം’. അമ്മയുടെ ചിരി പുറത്തേക്ക് കേൾക്കാം. കുറച്ച് കഴിഞ്ഞു അളിയൻ വന്നു ഞങ്ങളെ വിളിച്ചു.\n‘അല്ല, ഇന്നത്തെ കാലമല്ലേ, അവർക്ക് എന്തെങ്കിലും സംസാരിക്കാനുണ്ടാവും’. അളിയൻ ഇത് എല്ലാവരോടുമായി പറഞ്ഞപ്പോൾ അവർ സമ്മതിച്ചു. എന്റെ മനസ്സിലൊരു ലഡ്ഡു പൊട്ടി. ഏതോ ഒരു റൂമിൽ ഞാനെത്തി. കസേരയിൽ ഇരുന്നു. മേശപ്പുറത്ത് ഒരു വലിയ പുസ്തകം. അഷ്ടാംഗഹൃദയം. എന്റെ മനസ്സ് തുടികൊട്ടുകയാണ്. കുറച്ച് കഴിഞ്ഞപ്പോൾ സൗമ്യ റൂമിലേക്ക് വന്നു. എന്റെ മനസ്സിൽ വീണ്ടും ലഡ്ഡു പൊട്ടി. പക്ഷെ, കൂടെ സൗമ്യയുടെ വാലായി ഒരു പത്ത് വയസ്സായ പെണ്‍കുട്ടിയും. അടുത്ത കസേരയിൽ ഇരുന്നോളാൻ പറഞ്ഞു. അവർ ഇരുന്നില്ല. സ്വതവേ പാചകവീരനല്ലെങ്കിലും വാചകവീരനായ ഞാൻ എന്റെ നാവ് വായിൽ തന്നെയില്ലേ എന്നൊരു സംശയം. ഒരു വിധം ധൈര്യം സംഭരിച്ചു ഞാൻ ചോദിച്ചു ‘സൌമ്യെ സൗമ്യയുടെ പേരെന്താ?’ സൗമ്യ താഴെ നോക്കി കാൽവിരൽ കൊണ്ട് കളം വരയ്ക്കുകയാണ്. അവൾ ചെറുതായി ചിരിച്ചോ എന്ന് സംശയം\n‘സൗമ്യ മാമിയുടെ പേര് കല്യാണിക്കുട്ടീന്നാ’ മറുപടി പറഞ്ഞത് ആ ചീട് പെണ്‍കുട്ടിയാണ്. ഇവൾ ആള് കൊള്ളാമല്ലോ എന്ന് തോന്നി. എന്റെ ഒരു ഫ്യൂസ് പോയി.’എന്തിനാ പഠിക്കുന്നെ?’ ഞാൻ അടുത്ത ചോദ്യം ഇട്ടു. ‘വെറുതെ വീട്ടിലിരിക്കണ്ട എന്ന് കരുതി പറഞ്ഞയക്കുന്നതാ’ അതും ആ നത്തോലി പറഞ്ഞുഎന്നെ ഇഷ്ടപ്പെട്ടോ എന്ന ചോദ്യത്തിനു ഉവ്വ് എന്ന അർത്ഥത്തിൽ തലയാട്ടി. കുറച്ചു കഴിഞ്ഞപ്പോൾ ഞാൻ പുറത്ത് വന്നു. എന്നെ ബ്രോക്കർ പുറത്തേക്ക് വിളിച്ചു അഭിപ്രായം ചോദിച്ചു. അളിയന്മാരുടെ, പെങ്ങൾമാരുടെ സൗമ്യയുടെ വീട്ടുകാരുടെ അഭിപ്രായം എന്താണെന്ന് കുമാരേട്ടനോട് ഞാൻ ചോദിച്ചു. അവർക്കെല്ലാവർക്കും ഇഷ്ടമാണെന്ന് മറുപടി കിട്ടി. സാധാരണ ആലോചിച്ചു പറയാമെന്നാണ് പറയുക. പക്ഷെ, എന്റെ ലീവ് കുറവായത് കൊണ്ടാണ് കാര്യങ്ങളൊക്കെ അസാധാരണമായാത്. എനിക്ക് നൂറുവട്ടം ഇഷ്ടമാണെന്ന് പറഞ്ഞു. ഞങ്ങൾ തിരിച്ചു പോന്നു.\nഇനി നിശ്ചയം എന്ന ചടങ്ങ് വേണ്ടെന്നും. കാർന്നവന്മാർ തമ്മിൽ സംസാരിച്ചു നല്ല മുഹുർത്തം നോക്കി വിവാഹം നടത്താമെന്നും തീരുമാനിച്ചു ഫോണ് ചെയ്തു സംസാരിക്കാനുള്ള സംവിധാനമൊന്നും 1970ൽ ഇല്ലല്ലോ?. ഒരാഴ്ച കഴിഞ്ഞു.. ഒരു ദിവസം ബ്രോക്കർ കുമാരേട്ടൻ ഓടി കിതച്ചു കൊണ്ട് വന്ന് പറഞ്ഞു ‘ഈ കല്യാണത്തിന്നു ചില പ്രശ്നങ്ങളുണ്ട്’. ഇത് കേട്ടപ്പോൾ അത് വരെ ഞാൻ കൊണ്ട് നടന്ന മനക്കൊട്ടയെന്ന ചില്ലുകൊട്ടാരം തകർന്നു വീണു. തലചുറ്റുന്നത് പോലെ തോന്നി. ഒരു വിധം പരിസരബോധം വന്നപ്പോൾ ഞാൻ ചോദിച്ചു. ‘എന്താ കുമാരേട്ടാ കാരണം? ജാതകചേർച്ചയില്ലാത്തത് കൊണ്ടാണോ?’ ‘ജാതകം ചേരുന്നതാണ്. മറ്റെന്തോ കാരണമാണെന്ന് തോന്നുന്നു’.കുമാരേട്ടൻ തന്റെ നിസ്സഹായാവസ്ഥ പറഞ്ഞു. സംഭവിച്ചതെല്ലാം നല്ലതിനു എന്ന് കരുതി ഞാനൊരു തീരുമാനമെടുത്തു. ഇപ്രാവശ്യം ഇനി വിവാഹം വേണ്ട എന്ന്. എന്റെ ലീവ് തീർന്നു. ഞാൻ ദുബായിലെത്തി. രണ്ട് ദിവസം കഴിഞ്ഞുള്ള ഒരു മലയാളപത്രത്തിൽ എന്റെ സഹമുറിയന്മാർ ഒരു ആശംസ പരസ്യം കൊടുത്തു. അത് ഇങ്ങിനെയായിരുന്നു.\n‘അഞ്ചാം പ്രാവശ്യവും വിവാഹത്തിന്നു നാട്ടിൽ പോയി വിവാഹം നടക്കാതെ തിരിച്ചു വന്ന സത്യന്നു ആശംസകൾ’. കുറച്ചു ദിവസങ്ങൾക്കു ശേഷം പോസ്റ്റിലൂടെ വന്ന ഒരു കല്യാണകത്ത് ഞാൻ പൊട്ടിച്ചു വായിച്ചു. അത് ജീവിത കാലം മുഴുവൻ അവിവാഹിതനായി കഴിയുമെന്നും നാരികൾ മോശമാണെന്നും പറഞ്ഞ എന്റെ ആൽമാർത്തസുഹൃത്ത് രാജന്റെയായിരുന്നു. വധു ആരാണെന്നോ. അതെ അത് സൗമ്യ തന്നെ. വിവരങ്ങൾ അന്വേഷിച്ച് ഞാൻ നാട്ടിലേക്ക് കത്തെഴുതി ചോദിച്ചു. അതിന്നു കിട്ടിയ മറുപടി ഇങ്ങിനെയായിരുന്നു.\nഞാൻ പെണ്ണ്കണ്ടു പോന്നതിന്ന് ശേഷം രാജൻ അവരുടെ വീട്ടിൽ ചെന്ന് ഞാൻ വിസ കെൻസൽ ചെയ്തു വന്നതാണെന്ന് പറഞ്ഞത്രേ. അത് കേട്ട അവർ എന്റെ ആലോചന വേണ്ട എന്ന് തീരുമാനിക്കുകയും സൗമ്യയെ രാജന് വിവാഹം കഴിച്ചു കൊടുക്കാൻ തീരുമാനിക്കുകയും ചെയ്തു. എന്റെ ആൽമാർത്തസുഹൃത്ത് എന്നെ വഞ്ചിച്ചു എന്നുള്ള വിഷമത്തെക്കാൾ എന്നെ ചിന്തിപ്പിച്ചത് പേർഷ്യക്കാരന്നു മാത്രമേ വിവാഹം കഴിച്ചു കൊടുക്കുകയുള്ളൂ എന്ന് നിശ്ചയിച്ച ആ വീട്ടുകാരുടെ ഗതിയാണ്.\nസുന്ദരിയായ പെണ്‍കുട്ടിയെ പെണ്ണ് കാണാൻ പോകുമ്പോൾ ആൽമാർത്ത സുഹൃത്തുക്കളെ കൊണ്ട് പോവാതിരിക്കുകയും, പെണ്‍കുട്ടികൾ സുന്ദരിയായ കൂട്ടുകാരികളെ വരനാകാൻ പോകുന്ന ആളുടെ മുന്നിൽ വരുത്താതിരിക്കുകയും ചെയ്യുക.\nദാറുസ്സലാം, തൃപ്രയാർ, തൃശ്ശൂർ


സീറോ മലബാര് സഭയുടെ പ്രേഷിതവാരാചരണം തുടങ്ങി | mangalam.com\nസീറോ മലബാര് സഭയുടെ പ്രേഷിതവാരാചരണം തുടങ്ങി\nStory Dated: Sunday, January 10, 2016 01:28\nകൊച്ചി: മിഷനെ അറിയുക, മിഷനറിയാകുക എന്ന ചിന്താവിഷയവുമായി സീറോ മലബാര് സഭയുടെ പ്രേഷിതവാരാചരണത്തിനു തുടക്കമായി.\nസഭയുടെ പ്രേഷിതപ്രവര്‍ത്തനങ്ങളെക്കുറിച്ച് ആഴത്തില് അറിയാനും ലോകത്തിന്റെ ദീപമായി പ്രശോഭിക്കാനും സഹായിക്കുന്നതാണ് പ്രേഷിതവാരാചരണമെന്ന് ഉദ്‌ഘാടനപ്രസംഗത്തില് മേജര് ആര്‍ച്ച് ബിഷപ് കര്‍ദിനാള് മാര് ജോര്‍ജ് ആലഞ്ചേരി പറഞ്ഞു. മിഷന് പഠനങ്ങളെ അറിയാനും സാമ്പത്തികമായി പ്രേഷിതരെയും പ്രേഷിതമേഖലകളെയും സഹായിക്കാനുമാണ് വാരാചരണത്തിനു രൂപംനല്‍കിയിരിക്കുന്നത്. എല്ലാ വര്‍ഷവും നടത്തുന്ന സീറോ മലബാര് മിഷന് ഞായര് ആചരണം കൂടുതല് ഫലപ്രദവും അര്‍ഥപൂര്‍ണവും ആകേണ്ടത് ആവശ്യമാണെന്ന് സീറോ മലബാര് സിനഡ് വിലയിരുത്തിയെന്നും മാര് ആലഞ്ചേരി ഓര്‍മിപ്പിച്ചു.\nദനഹാ തിരുനാള് ദിനം മുതല് ഒരാഴ്‌ചയാണ് സീറോ മലബാര് സഭയിലെ രൂപതകളിലും ഇടവകകളിലും പ്രേഷിതവാരമായി ആചരിക്കുന്നത്. സീറോ മലബാര് മിഷന് സപ്പോര്‍ട്ട് ഡയറക്‌ടര് ബിഷപ് മാര് റാഫേല് തട്ടില്, സെക്രട്ടറി ഫാ. ജോസഫ് പുലവേലില്, ഓഫീസ് സെക്രട്ടറിമാരായ സിസ്‌റ്റര് ആന്‍സി, സിസ്‌റ്റര് അല്‍ഫോന്‍സ എന്നിവര് പങ്കെടുത്തു.\nപൊയ്‌കയില് ശ്രീകുമാരഗുരുദേവന്റെ ജന്മദിന മഹോത്സവത്തിനു കൊടിയേറി\nതിരുവല്ല: പൊയ്‌കയില് ശ്രീകുമാരഗുദേവന്റെ 136-ാമത് ജന്മദിനമഹോത്സവത്തിന്...\nമഞ്ഞിനിക്കര പെരുന്നാളിന് ഫെബ്രുവരി ഏഴിന് കൊടിയേറും\nമഞ്ഞിനിക്കര: മഞ്ഞിനിക്കര ദയറായില് കബറടങ്ങിയിരിക്കുന്ന ഇഗ്നാത്തിയോസ് ഏലിയാസ് തൃതീയന്...\nഇന്നു തൃശൂര് പൂരം : ഗരിമയോടെ ശക്‌തന്റെ തട്ടകം\nതൃശൂര്: രണ്ടുനൂറ്റാണ്ടിനപ്പുറത്തെ ചടങ്ങുകളുടെ ഗരിമയില് ശക്‌തന്റെ തട്ടകമൊരുങ്ങി. ഇന്ന്...\nതിരുനക്കര തേവര്‍ക്ക് ഇന്ന് പകല് പൂരം\nകോട്ടയം: നാദപ്രപഞ്ചം തീര്‍ക്കാന് മട്ടന്നൂരിന്റെ മേള പ്രമാണം... ഗിരിവരന്റെ തിടമ്പേറ്റിയ...\nവിശ്വാസസാഗരം ഇരമ്പി; കപ്പല് പ്രദക്ഷിണം ഭക്‌തിസാന്ദ്രം\nമര്‍ത്തമറിയം ഫൊറോനാ പള്ളി മൂന്നുനോമ്പു തിരുനാളില് പരിശുദ്ധ മാതാവിന്റെ അനുഗ്രഹം തേടി...\nചാവറ ഏലിയാസച്ചന്റെ കൂറ്റന് പ്രതിമ കൂനമ്മാവില്\nവരാപ്പുഴ: ചാവറ കുര്യാക്കോസ് ഏലിയാസച്ചന്റെ വിശുദ്ധ നാമകരണ പരിപാടികളുടെ ഭാഗമായി...\nസി.ബി.സി.ഐ. ഒരുക്കങ്ങള് പൂര്‍ത്തിയായി\nപാലാ: പാലായില് ആരംഭിക്കുന്ന കാത്തലിക് ബിഷപ്‌സ് കോണ്‍ഫറന്‍സ് ഓഫ് ഇന്‍ഡ്യയുടെ 31-ാമത്...


ഫ്രെ യി മി ലൂ ടെ . . .: അമ്മ.\nPosted by Kumar Neelakantan © (Kumar NM) at 12:11 AM\nDinkan-ഡിങ്കന് 1:21 AM\nകഴുത്തൊപ്പം വെള്ളം കയറുന്നതുവരെയുള്ള ബന്ധം\nDinkan-ഡിങ്കന് 1:24 AM\nI remember reading one story about Birbal, the Mughal Emperor Akbar’s minister, one of the navratnas of Akbar's court! Akbar and Birbal are arguing on "Love".\nAkbar states thataMother’s love for her child is the greatest kind of Love on the earth.\nBirbal states that the greatest love on earth is the love for oneself, one of self preservation.\nAkbar challenges Birbal to prove it.\nBirbal arrangesafemale monkey and its child to be put intoadeep pit and the pit to be flooded with water gradually.\nThe female monkey first tries to protect its child by keeping it on hits head and at one stage when it realises that the water has risen to suchalevel that it will drown, it throws the baby away, tries and escapes from the pit. The female monkey knew that since it is alive, it could have other babies, but if its own life is gone, where would the babies come from?\n(Taken from http://www.unexplained-mysteries.com/forum/index.php?showtopic=119669)\nManoj മനോജ് 2:23 AM\nദസ്തക്കിര് 4:31 AM\nഡിങ്കന് പറഞ്ഞ കഥ വായിച്ച് പണ്ടെന്നോ കലാകൗമുദിയില് വായിച്ചിരുന്ന ഒരു സംഭവം ഓര്‍മ്മ വന്നു. തമിഴ്നാട്ടില് 'ഉതവും കരങ്ങള്' എന്ന കാരുണ്യസ്ഥാപനം നടത്തുന്ന ദിനകറുമായുള്ള അഭിമുഖത്തില് അദ്ദേഹം പറഞ്ഞ ഒരു സംഭവം.\nഅബോധാവസ്ഥയിലായിരുന്ന ഒരു വൃദ്ധസ്ത്രീയുമായി ഒരിക്കല് ഒരു യുവതി അദ്ദേഹത്തിന്റെയടുക്കല് ചെന്നു. വഴിയില് തളര്‍ന്നു കിടക്കുന്നതു കണ്ട് മനസ്സലിഞ്ഞ് കൂട്ടിക്കൊണ്ടു വന്നതാണെന്ന് യുവതി പറഞ്ഞപ്പോള്, തെരുവു കുട്ടികള്‍ക്കായി നടത്തുന്നതെങ്കിലും ആ സ്ത്രീയുടെ അവസ്ഥ കണ്ട് അദ്ദേഹം അവരെ അവിടെ താമസിപ്പിക്കാമെന്നു സമ്മതിച്ചു. യുവതിയുടെ അനുകമ്പയില് അദ്ദേഹത്തിനു മതിപ്പും തോന്നി. യുവതി പോയ് കുറേ കഴിഞ്ഞാണ് ആ വൃദ്ധക്ക് ബോധം വന്നത്. താന് മറ്റെവിടെയോ ആണെന്നു മനസ്സിലാക്കിയ അവര് ആദ്യം അദ്ദേഹത്തോട് ചോദിച്ചതെന്താണെന്നോ.\n'എവിടെ എന്റെ മകള്?'\nകാര്യങ്ങള് പിന്നീട് മനസ്സിലാക്കിയെങ്കിലും മകളുടെ അടുത്തേക്ക് തിരിച്ചു പോകാന് കൂട്ടാക്കാതെ അവര് ശേഷിച്ച ജീവിതം ഉതവും കരങ്ങളില് തന്നെ ജീവിച്ചു തീര്‍ക്കാനും തീരുമാനിച്ചു.\nപാഞ്ചാലി :: Panchali 6:08 AM\nവളരെ ഇഷ്ടമായി സുഹൃത്തേ!\nkumar © 8:22 AM\nഡിങ്കനിവിടെ പറഞ്ഞ കഥ രസിച്ചു.\nകാന്താരിക്കുട്ടി 8:45 AM\nInji Pennu 9:25 AM\nnardnahc hsemus 12:12 PM\nnardnahc hsemus 12:14 PM\nപ്രളയത്തിന്റെ കുത്തിയൊഴുക്കില് തകര്‍ന്ന അവശിഷ്ടങ്ങള്‍ക്കിടയില് ശരീരമാസകലം പരിക്കുകളുമായി ഒരമ്മയും കുഞ്ഞും കിടക്കുകയാണ്.. രണ്ടോ മൂന്നോ ദിവസമായിക്കാണും... രണ്ടുപേരും വിശപ്പുമൂലം മരണത്തോടടുക്കുവാന് തുടങ്ങിയിരിയ്ക്കുന്നു... ഒരു മരത്തിന്റെ താഴെ ആണ് അവര് കിടക്കുന്നത് .. അതിലൊരു പഴം തൂങ്ങിക്കിടക്കുന്നത് ഇരുവര്‍ക്കും കാണാം.. പക്ഷെ അതെത്തിപ്പിടിയ്യ്കാന് ഒരു വഴിയും കാണാതെ അമ്മ വിഷമിയ്ക്കുന്നതിനിടയില് കുഞ്ഞ് മരിയ്ക്കുന്നു... അല്പനേരം കുഞ്ഞിനോടൊപ്പമിരുന്ന അമ്മ, കുഞ്ഞിന്റെ മൃതശരീരത്തില് ചവിട്ടിനിന്നുകൊണ്ട് ആ പഴം പറിച്ച് തന്റെ വിശപ്പടക്കുകയാണ് പിന്നീട് ചെയ്തത്...\nഈയിടെ അടുത്താണ് ഈ കഥ കേട്ടത്.. ഓര്‍മ്മ വരുന്നില്ല ഇത് ബ്ലോഗില് വായിച്ചതാണോ അതോ ആരെങ്കിലും പറഞ്ഞതാണോ എന്ന്.. എന്തായാലും ഡിങ്കന്റെ കമന്റിനോടൊപ്പം ഇതും ഇരിയ്ക്കട്ടെ..\nപ്രതിപക്ഷന് 12:35 PM\nകുമാര്‍ജിയും ‘ബ്ലാവൈ’യിലേയ്ക്ക് മാറിയോ?\nഭൂമിപുത്രി 12:36 PM\n‘ആരെടാ എന്റെ കുഞ്ഞിനെ വിരട്ടാൻ വരുന്നത്?’\nkrish | കൃഷ് 2:12 PM\nഅയ്യോ, ഇത് ഭൂമിപുത്രിയുടേതാരുന്നോ..അങ്ങ് ക്ഷമീ. :)\nബ്ലാവൈ പടം കൊള്ളാം.\nഭൂമിപുത്രി 6:08 PM\nഇതാൺ വർഗ്ഗബോധം!കൃഷ്ണയ്ക്ക് തിരിച്ചറിയാൻ പറ്റീതേ :-))


എന്റെ മോങ്ങം ന്യൂസ് ബോക്സ് ഒരു മാസം പിന്നിടുന്നു ~ ente mongam\nഎന്റെ മോങ്ങം ന്യൂസ് ബോക്സ് ഒരു മാസം പിന്നിടുന്നു\nTuesday, November 23, 2010 ALAVI KUTTY C.T No comments\nസി.ടി.അലവി കുട്ടി മോങ്ങം (ചീഫ് എഡിറ്റര് )\nമലപ്പൂറം ജില്ലയിലെ മൊങ്ങമെന്ന കൊച്ചു ഗ്രാമത്തിലെ വാര്‍ത്തകളും വിശേഷങ്ങളും പങ്കുവെക്കാനായി ഇന്റര്‍നെറ്റില് ആരംഭിച്ച "എന്റെ മോങ്ങം ന്യൂസ് ബോക്സ് " അതിന്റെ പ്രവര്‍ത്തന പാത ഒരു മാസം പിന്നിടുകയാണ്. 2010 ഒക്ടോബര് ഇരുപത്തി മൂന്നിനു 'മോങ്ങത്ത് തീ പാറുന്ന പോരാട്ടമെന്ന' തിരഞ്ഞെടുപ്പ് വാര്‍ത്ത പ്രസിദ്ധീകരിച്ചുകൊണ്ട് തുടക്കം കുറിച്ച ഈ എളിയ സംരംഭം പിന്നീട് വന്ന തിരഞ്ഞെടുപ്പ് ഫലങ്ങളും തുടര്‍ന്ന് നാട്ടിലെ മറ്റ് സമകാലിക സംഭവങ്ങളും വിശേഷങ്ങളും ദു:ഖ വാര്‍ത്തകളും എല്ലാം ജനങ്ങളുടെ മുമ്പിലെത്തിച്ച് ഒരു പുതിയ സംവിധാനത്തിനു തുടക്കമിട്ടിരിക്കുകയാണ്.\nശൈശവത്തിന്റെ അമ്മിഞ്ഞ പ്രായമായ ഒരു മാസം പിന്നിടുമ്പോള് ഒരു പാടൊന്നും ഞങ്ങള്‍ക്ക് അവകാശപെടാനില്ലങ്കിലും വാര്‍ത്തകള്‍ക്ക് പുറമെ മോങ്ങത്തിന്റെ സര്‍ഗ വാസനകള് പ്രോത്സാഹിപ്പിക്കാനും,മോങ്ങവുമായി ബന്ധപെട്ട ചിത്രങ്ങള് പ്രദര്‍ശിപ്പിക്കാനും,മോങ്ങത്തെ പ്രവാസികളുടെ വിവരങ്ങള് പങ്കുവെക്കാനും കൊച്ചു കൊച്ചു ജാലകങ്ങളെങ്കിലും തുറന്നിടാന് ഞങ്ങള് ശ്രമിച്ചിട്ടുണ്ട്. മോങ്ങത്തിന്റെ ഒരു പൊതു സമ്പൂര്‍ണ വെബ് സൈറ്റ് എന്ന ആശയവുമായി ഇറങ്ങി തിരിച്ച ഇതിന്റെ പിന്നണിയിലുള്ളവര്‍ക്ക് സാങ്കേതിക മേഖലയിലെ അറിവുകള് വളരെ പരിമിതമാണ്. പലപ്പോഴും ഇരുട്ടില് തപ്പുന്ന ഞങ്ങള്‍ക്ക് രാജ്യ-ദേശാ അതിര്‍ത്തികള്‍കപ്പുറത്ത് നിന്ന് വെളിച്ചം കാണിച്ച് തരുന്നവരുടെ പ്രേരണയിലും പിന്തുണയിലുമാണ് ഞങ്ങള് മുന്നോട്ട് നീങ്ങുന്നത്.\nമോങ്ങമെന്ന വളരെ പരിമിതമായ ചട്ടകൂടില് ഇതിനെ ഒതുക്കി നിര്‍ത്തുമ്പോള് അവിടുത്തെ ഓരോ ചലനങ്ങളും നമുക്കു വാര്‍ത്തയാണ്. സംഭവങ്ങളെ റിപ്പോര്‍ട്ട് ചെയ്യുമ്പോള് വ്യക്തികളുടെ ഭാവപകര്‍ച്ചകള് ഞങ്ങള് കാര്യമായെടുക്കാറില്ല. എന്നാല് ഒരാളുടെയും വ്യക്തിത്വത്തിനും ഞങ്ങള്‍കാരണം ക്ഷതമേല്‍ക്കരുതെന്നും ഇതിന്റെ പിന്നണിയിലുള്ളവര്‍ക്ക് നിര്‍ബന്ധമുണ്ട്. ഒരു സമ്പൂര്‍ണ്ണ വെബ് സൈറ്റ് എന്ന തലത്തിലേക്ക് എത്താന് കടമ്പകള് ഇനിയുമൊരുപാട് മുന്നിലുണ്ടെങ്കിലും മോങ്ങത്തെ നാട്ടുവര്‍ത്തമാനങ്ങള് പറയുന്നതോടൊപ്പം തന്നെ ഗവണ്‍മെന്റ് വെബ് സൈറ്റുകള് , മലയാള പത്രങ്ങള് ,കമ്പ്യൂട്ടര് പഠനസഹായം തുടങ്ങി സുപ്രധാന ലിങ്കുകള് ഉള്‍പെടുത്തിയിട്ടുണ്ട്. അതോടൊപ്പം തന്നെ മോങ്ങത്തിന്റെ ചരിത്രവും നമ്മുടെ നാട്ടില് നിന്നു മണ്‍മറഞ്ഞ മഹത് വ്യക്തിത്വങ്ങളെയും പുതു തലമുറക്കു പരിചയപെടുത്താനും, മോങ്ങത്തെ രക്ത ദാധാക്കളുടെ സമ്പൂര്‍ണ്ണ വിവരങ്ങളും പ്രസിദ്ധീകരിക്കാനുള്ള ശ്രമങ്ങള് അണിയറയില് നടന്ന് വരികയാണ്.\nഈ ഒരു മാസ കാലത്തെ ചെറിയ കാലയളവില് മാത്രം ആറായിരത്തില് പരം പ്രാവശ്യം നമ്മുടെ നാടിന്റെ ഈ കൊച്ചു സംരംഭത്തെ വെബ് ലോകം തുറന്നു നോക്കിയിട്ടുണ്ട് എന്നതു ഒരു അതിശയിപ്പിക്കുന്ന നേട്ടം തന്നെയാണ്. ഉള്ളംകയ്യില് ഇന്റര്‍നെറ്റുമായി നടക്കുന്ന ആധുനികതയുടെ ഈ യുഗത്തില് മോങ്ങമെന്ന നമ്മുടെ കൊച്ചു ഗ്രമത്തിന്റെ വാര്‍ത്തകള് വെബ് ലോകത്തെത്തിക്കാനുള്ള ഈ പരിശ്രമത്തിന് പിന്നണിയില് ചലിപ്പിക്കുന്നവരും പിന്തുണ നല്‍കുന്നവരും രാജ്യ-ദേശാ അതിര്‍ത്തികള്‍ക്കപ്പുറത്ത് ഒട്ടനവധി പേര് ഉള്ളതിനാല് ആരെയും പേരെടുത്തു പറയുന്നില്ല എങ്കിലും വിശിഷ്യാ നാട്ടില് നിന്നു തത്സമയം തന്നെ വാര്‍ത്തകള് എത്തിക്കുന്ന റിപ്പോര്‍ട്ടര്‍മാര് സാങ്കേതിക സഹായികള് തുടങ്ങി എല്ലാവരോടുമുള്ള കടപ്പാടും നന്ദിയും ഈ വേളയില് അറിയിക്കുകയാണ്. "എന്റെ മോങ്ങം ന്യൂസ് ബോക്സ്" എന്ന മോങ്ങത്തിന്റെ ഈ പൊതു സൈറ്റിന്റെ മുന്നോട്ടുള്ള ഗമനത്തിനു നിങ്ങള് ഓരോരുത്തരുടെയും പൂര്‍ണ പിന്തുണ പ്രതീക്ഷിച്ച് കൊണ്ട് കക്ഷി രാഷ്ട്രീയത്തിനും ജാതി മത സങ്കുചിതങ്ങള്‍ക്കുമപ്പുറം മോങ്ങം എന്ന നമ്മുടെ നാടിന്റെ ഒരു പൊതു ശബ്ദമായി "എന്റെ മോങ്ങം ന്യൂസ് ബോക്സ്" സജീവമായി നിലകൊള്ളുമെന്നും നിങ്ങള്‍ക്ക് ഉറപ്പ് നല്‍കി കൊണ്ട് ഞങ്ങള് അടുത്ത വാര്‍ത്തക്ക് കണ്ണും കാതും കൂര്‍പ്പിച്ചിരിക്കട്ടെ.


കൃത്യമായ ശമ്ബളമോ സൗകര്യങ്ങളോ ലഭിക്കുന്നില്ല ; കൊച്ചി മെട്രോയിയില് തീരാദുരിതവുമായി ട്രാന്�\nജീവനക്കാര്‍ക്കു കൃത്യമായ ശമ്ബളമോ മതിയായ സൗകര്യങ്ങളോ ലഭിക്കുന്നില്ലെന്ന പോസ്റ്റിനു പിന്നാലെ പരസ്പരം പഴിചാരി കുടുംബശ്രീയും കെ.എം.ആര്.എല്ലും രംഗത്തെത്തി. ജനുവരിയിലെ അര്‍ഹതപ്പെട്ട ശമ്ബളത്തോടുകൂടിയ അവധി ലഭിച്ചിട്ടില്ലെന്നും ഇനിമുതല് 18 ദിവസം ജോലിയും മൂന്നു പെയിഡ് ഓഫും മാത്രമാണു ലഭിക്കുകയെന്നും അറിയിപ്പു ലഭിച്ചതായി തീര്‍ഥ പറയുന്നു.\nഡബിള് ഡ്യൂട്ടി എടുത്തതിന്റെ വേതനമില്ല. ഓഫ് ദിവസങ്ങള് പരസ്പരം മാറ്റിയെടുത്തോട്ടെ എന്നു ചോദിച്ചപ്പോള് പകരം ഡ്യൂട്ടി കട്ട് ചെയ്യും എന്നായിരുന്നു മറുപടിയെന്നും തീര്‍ഥ ആരോപിക്കുന്നു. വേദനയോടെ യൂണിഫോം ഉപേക്ഷിക്കുന്നുവെന്നു പറഞ്ഞാണു പോസ്റ്റ് അവസാനിപ്പിക്കുന്നത്.\nകുടുംബശ്രീ വഴിയുള്ള നിയമനമായതിനാല് ജീവനക്കാരുടെ പ്രശ്നങ്ങള് പരിഹരിക്കേണ്ടതു കുടുംബശ്രീ ആണെന്നാണു കെ.എം.ആര്.എല്ലിന്റെ നിലപാട്. അതേസമയം ജീവനക്കാര്‍ക്കു ശമ്ബളത്തോടുകൂടി അവധി പ്രഖ്യാപിച്ച കെ.എം.ആര്.എല്. ഈ ഇനത്തില് ഒരു രൂപ പോലും കുടുംബശ്രീക്കു നല്‍കിയിട്ടില്ലെന്നും ഇക്കാരണത്താലാണു ജീവനക്കാര്‍ക്കു മുഴുവന് ശമ്ബളവും നല്‍കാനാകാത്തതെന്നും കുടുംബശ്രീയും വ്യക്തമാക്കി.\nഭിന്നലിംഗക്കാരെ സമൂഹത്തിന്റെ മുന്‍നിരയിലേക്ക് എത്തിക്കുന്നതിനുള്ള നീക്കത്തിന്റെ ഭാഗമായിരുന്നു കൊച്ചി മെട്രോയില് 23 പേരെ ജോലിക്കു നിയമിച്ചത്. ഹൗസ് കീപ്പിങ്, ടിക്കറ്റിങ് വിഭാഗങ്ങളിലാണ് ഭിന്നലിംഗക്കാര്‍ക്കു ജോലി നല്‍കിയത്.\nഎന്നാല് മാസങ്ങള്‍ക്കുള്ളില്‍ത്തന്നെ പലരും ജോലി ഉപേക്ഷിച്ചു. ട്രാന്‍സ്ജെന്‍ഡേഴ്സിനു താമസസൗകര്യം ലഭിക്കുന്നതിനു ബുദ്ധിമുട്ടു നേരിട്ടപ്പോള് സര്‍ക്കാര് ഇടപെട്ടു കാക്കനാട് ജ്യോതിസ് ഭവനില് 500 രൂപ വാടകയ്ക്കു താമസസൗകര്യം ഒരുക്കിയിരുന്നു. എന്നാല് പ്രശ്നങ്ങള് പരിഹരിച്ചില്ലെന്ന സൂചനയാണു ഫെയ്സ്ബുക്ക് പോസ്റ്റിലൂടെ വ്യക്തമാകുന്നത്.


സാമൂഹിക ശാസ്ത്രം Archives | Page3of6| Keraleeyam Masika Digital Archives\nApril, 2012 | സി.പി. ഗംഗാധരന്\t| തത്വശാസ്ത്രം\nആസക്തികള് ഒഴിവാക്കുന്നതിലൂടെയാണ് മനുഷ്യന് സ്വാതന്ത്ര്യം നേടാന് കഴിയുന്നതെന്നും വ്യക്തി കരുത്ത് നേടുന്നത് പ്രപഞ്ചമെന്ന, ചുറ്റും നിറഞ്ഞുനില്‍ക്കുന്ന ശക്തിസാഗരത്തിലേക്ക് നമ്മെ ബന്ധപ്പെടുത്തുമ്പോഴാണെന്നും\nവായനക്കാരുടെ കത്തുകള് / പ്രതികരണങ്ങള്\nMarch, 2012 | | സാമൂഹിക ശാസ്ത്രം\nചേലോറക്കാരുടെ ദുരിതം തുടരുന്നു.\nകൂടംകുളം: വിദേശസഹായവും മനോരമയും\nMarch, 2012 | ഗസ്റ്റ് എഡിറ്റോറിയല്\t| സാമൂഹിക ശാസ്ത്രം\nഗാന്ധി മാര്‍ക്‌സ് ലോഹ്യ നാഗരികതയുടെ രാഷ്ട്രീയം\nMarch, 2012 | വിജയരാഘവന് ചേലിയ\t| സാമൂഹിക ശാസ്ത്രം\nമാര്‍ക്‌സിസം എത്രത്തോളം ശരിയാണെന്ന് ഗാന്ധിസത്തിന്റെ അടിസ്ഥാനത്തില് അന്വേഷിക്കുന്നു\nMarch, 2012 | കെ.കെ. കൊച്ച്\t| സാമൂഹിക ശാസ്ത്രം\nസമത്വത്തിനുവേണ്ടി നടത്തുന്ന ദലിത് സമരങ്ങളെ ശക്തിപ്പെടുത്താന് ഗാന്ധിജി ബോധപൂര്‍വ്വം ശ്രമിച്ചുണ്ടെന്ന്\nMarch, 2012 | കെ.പി.എ. റഹീം\t| സാമൂഹിക ശാസ്ത്രം\nഗാന്ധിജിയും നാരായണഗുരുവും രണ്ടുപേര്‍ക്കും ബോദ്ധ്യമുള്ള സത്യങ്ങള് ഉദ്ധരിച്ചുക്കൊണ്ട്\nഅന്വേഷകരെ സുനിശ്ചിതമായ അറിവിലേയ്ക്ക് നയിക്കുകയായിരുന്നു\nബാപ്പുജി, ഞങ്ങളെ അഭിമുഖീകരിക്കൂ…\nMarch, 2012 | സിവിക് ചന്ദ്രന്\t| സാമൂഹിക ശാസ്ത്രം\nഒന്നും മാറ്റാന് കഴിയാത്ത, ശക്തിയില്ലാത്ത ഒരു ദൈവമായി വാഴ്ത്തപ്പെട്ട ഗാന്ധി ഒടുവില് സ്വന്തം വിധി\nMarch, 2012 | ജിയോ ജോസ്\t| സാമൂഹിക ശാസ്ത്രം\nഗാന്ധിയുടെ അഹിംസാത്മക സമരങ്ങളുടെ ഉന്നതമായ ഗുണവിശേഷങ്ങള് ലോകമെമ്പാടും നടക്കുന്ന പ്രക്ഷോഭങ്ങളെ എങ്ങനെ സ്വാധീനിച്ചു എന്ന് വിലയിരുത്തുന്നു\nMarch, 2012 | എം. പീതാംബരന്\t| സാമൂഹിക ശാസ്ത്രം\nപരിമിതമായ സ്ഥലത്തോ ആശ്രമങ്ങളിലോ മാത്രം പരീക്ഷണാര്‍ത്ഥം പ്രയോഗിക്കാന് സാധിക്കുന്നതാണ്\nഗാന്ധിജിയുടെ ചിന്താഗതി എന്ന് പലരും തെറ്റിദ്ധരിച്ചതായി\nഗാന്ധിയും നെഹ്‌റുവും ഒരു കത്തും മറുപടിയും\nMarch, 2012 | ഗാന്ധി\t| സാമൂഹിക ശാസ്ത്രം\nഗാന്ധിയും നെഹ്‌റുവും തമ്മില് നടത്തിയ വളരെ പ്രധാനപ്പെട്ട ഒരു കത്തിടപാട്. 1908ല് ഹിന്ദ് സ്വരാജ് എന്ന പുസ്തകത്തില് വിഭാവനം ചെയ്ത ഭരണസംവിധാനത്തില് താന് ഉറച്ചുനില്‍ക്കുന്നതായും അതിനെക്കുറിച്ചുള്ള നെഹ്‌റുവിന്റെ അഭിപ്രായം വ്യക്തമാക്കണമെന്നും ഗാന്ധി കത്തിലൂടെ ആവശ്യപ്പെടുന്നു. ഹിന്ദ്‌സ്വരാജില് പറയുന്ന കാര്യങ്ങള് അയഥാര്‍ത്ഥമാണ്\nഎന്ന് മറുപടി പറയുന്ന നെഹ്‌റു ആധുനിക വികസനത്തെ നിര്‍ബ്ബന്ധമായും പിന്തുടരേണ്ടതും വികസിപ്പിക്കേണ്ടതും ഇന്ത്യയ്ക്ക് അനിവാര്യമാണെന്നും വ്യക്തമാക്കുന്നു. സ്വതന്ത്ര ഇന്ത്യയുടെ ഭാവി തീരുമാനിച്ച ആ വീക്ഷണവ്യത്യാസങ്ങളിലേക്ക്…\nലോക്കല് ഇക്കോണമിയിലേക്ക് മടങ്ങുക\nMarch, 2012 | ഡോ. എം.പി. പരമേശ്വരന് / കേരളീയം\t| സാമൂഹിക ശാസ്ത്രം\nലാര്‍ജ്ജ് സ്‌കെയില് ഇക്കോണമിയോട് കലഹിച്ചുകൊണ്ട്, അതില് നിന്നും ലോക്കല് ഇക്കോണമിയിലേക്കുള്ള പിന്മടക്കം ഇന്ന് വ്യാപകമാണ്. ലാര്‍ജ്ജ് സ്‌കെയില് എക്കോണമി നിലനില്‍ക്കില്ല എന്ന തിരിച്ചറിവില് നിന്നാണ് ഇന്ന് ഗാന്ധിയന് സമ്പദ്‌വ്യവസ്ഥയിലേക്ക് ആളുകള് എത്തിച്ചേരുന്നത്.\nMarch, 2012 | സി.എ. അജിതന് / കേരളീയം\t| സാമൂഹിക ശാസ്ത്രം\nസഹനസമരങ്ങളിലൂടെ ഭരണകൂടത്തിന് പ്രതിസന്ധികളൊന്നുമുണ്ടാകുന്നില്ല. അതുകൊണ്ടാണ് ഇത്തരം സമരങ്ങളെ\nഅവഗണിച്ച് ഭരണകൂടം അവരുടെ പദ്ധതികളുമായി മുന്നോട്ട് പോകുന്നത്. ആ സാഹചര്യത്തില് ജനങ്ങള് ഒരു പ്രതിരോധത്തിലേക്ക് ഉയര്‍ന്നുവരണം.\nസ്വയം തിരുത്തലിനുള്ള സമയമാകുന്നു\nMarch, 2012 | ടി.ആര്.എന്. പ്രഭു\t| സാമൂഹിക ശാസ്ത്രം\nകാലഘട്ടം ആവശ്യപ്പെടുന്ന വിധത്തിലുള്ള പ്രവര്‍ത്തനങ്ങള് നടത്താന്\nഗാന്ധിയന് പ്രസ്ഥാനങ്ങള്‍ക്ക് കഴിയുന്നില്ലെന്ന് സര്‍വ്വസേവാ സംഘം ജനറല് സെക്രട്ടറി\nMarch, 2012 | പി.എം. ജയന്\t| സാമൂഹിക ശാസ്ത്രം\nഗാന്ധിയന് സംഘടനകള് ഏറെയുണ്ടായിട്ടും കേരളത്തിലെ ജനകീയ സമരങ്ങളിലോ സാമൂഹിക പ്രശ്‌നങ്ങളിലോ അവയ്ക്ക് എന്തുകൊണ്ട് ഇടപെടാന് കഴിയുന്നില്ല? ഗാന്ധിയന് സംഘടനകളുടെ പ്രവര്‍ത്തനം തൃപ്തികരമല്ലെന്നും അതില് ഏറെ വിഷമവുമുണ്ടെന്നും കേരളത്തിലെ പ്രമുഖ ഗാന്ധിയന് സംഘടനയായ കേരള സര്‍വ്വോദയ മണ്ഡലത്തിന്റെ പ്രസിഡന്റ്\nMarch, 2012 | പി. രാമചന്ദ്രന് നായര്\t| സാമൂഹിക ശാസ്ത്രം\nഖാദിയുള്‍പ്പെടെയുള്ള ഗാന്ധിയന് നിര്‍മ്മാണാത്മക പ്രവര്‍ത്തനങ്ങള് സമര്‍പ്പണത്തിന്റെ അഭാവം കാരണം ക്ഷയിച്ച് പോകുന്നതായി കേരള സര്‍വ്വോദയ മണ്ഡലത്തിന്റെയും സര്‍വ്വോദയ സംഘത്തിന്റെ മുന് പ്രസിഡന്റ്\nMarch, 2012 | കെ. പരമേശ്വര ശര്‍മ്മ\t| സാമൂഹിക ശാസ്ത്രം\nഗാന്ധി പീസ് ഫൗണ്ടേഷന്\nഗാന്ധിയന് ബദലുകള് ജനങ്ങളിലേക്കെത്തണം\nMarch, 2012 | കെ.ജി. ജഗദീശന്\t| സാമൂഹിക ശാസ്ത്രം\nജനങ്ങളെ പൗരസമൂഹമായി കാണുവാനും ജനാധിപത്യപരവും വികേന്ദ്രീകൃതവും സുതാര്യവുമായ പ്രവര്‍ത്തന സംസ്‌കാരം സൃഷ്ടിക്കാനും ഗാന്ധിയന് പ്രസ്ഥാനങ്ങള്‍ക്ക് കഴിയണമെന്ന് മാരാരിക്കുളം ഗാന്ധി സ്മാരക ഗ്രാമസേവാ കേന്ദ്രം സെക്രട്ടറി\nഗാന്ധിയന് പ്രസ്ഥാനം: ചരിത്രഗതികള്\nMarch, 2012 | കേരളീയം ലേഖകര്\t| സാമൂഹിക ശാസ്ത്രം\nബ്രിട്ടീഷുകാര്‍ക്കെതിരായ പോരാട്ടങ്ങള് കോണ്‍ഗ്രസ്സിന്റെ വിശാല ബാനറിലായിരുന്നുവെങ്കിലും, നിര്‍മ്മാണപ്രവര്‍ത്തനങ്ങള്‍ക്കും സാമൂഹിക തിന്മകള്‍ക്കെതിരായ പോരാട്ടങ്ങള്‍ക്കും ഗാന്ധി പ്രത്യേകം സംഘടനകളും സ്ഥാപനങ്ങളും രൂപീകരിച്ചിരുന്നു. അതിന്റെ തുടര്‍ച്ചയായി ഇന്ത്യയിലും കേരളത്തിലും പില്‍ക്കാലത്തുണ്ടായ ഗാന്ധിയന് സംഘടനകളെ പരിചയപ്പെടുത്തുന്നു\nനാടിനു നല്ലത് നാടന്\nJanuary, 2012 | | സാമൂഹിക ശാസ്ത്രം\nനാടന് വിത്ത് സംരക്ഷണ സന്ദേശ യാത്ര\nട്രാജഡിയുടെ ചാരുത നമുക്ക് അന്യമാണെന്ന് ആര് പറഞ്ഞു?\nDecember, 2011 | ടിയെന് ജോയ്\t| തത്വശാസ്ത്രം\nഭീരുത്വം എന്ന ഒറ്റ സൗകര്യത്തില് മലയാളിയുടെ ചിന്താവൈവിദ്ധ്യങ്ങളെ ന്യൂനീകരിക്കേണ്ടതുണ്ടോ?\nപക്ഷേ നിങ്ങള് ഒരു ഭീരുവാണെങ്കില് സ്വന്തം ഭീരുത്വത്തിലാണ് ജീവിക്കേണ്ടത്. മറ്റൊരാളുടെ ധീരതയുടെ അനുഭാവിയാകുമ്പോള് ചോരുന്നത് അവനവനായിത്തീരലിന്റെ ആര്‍ജ്ജവമാണെന്ന് ടിയെന് ജോയ്


റഹ്‌മാൻ ഷോയും കോപ്പിറൈറ്റും | niraksharan (നിരക്ഷരൻ)\nMay 26, 2018 @ 7:25 പരിസ്ഥിതി, പ്രതികരണം, മാദ്ധ്യമങ്ങൾ, സംഗീതം, സാമൂഹികംManoj Ravindran\nഷാജി ടി.യു. വർഷങ്ങളായി എന്റെ സുഹൃത്താണ്. ഇരുമ്പനത്ത് പാടം നികത്താൻ വേണ്ടി ഏർപ്പാടാക്കിയ എ.ആർ.റഹ്‌മാൻ ഷോയ്ക്ക് ടിക്കറ്റെടുത്ത്, മഴയും ചെളിയും കാരണം പരിപാടി നടക്കാത്തതിന്റെ പേരിൽ അനുഭവിച്ച ദുരിതങ്ങളെല്ലാം ഷാജി ഫേസ്ബുക്കിൽ എഴുതിയിട്ടിരുന്നു. ആ വിഷയത്തെപ്പറ്റി കൂടുതൽ പഠിച്ച് കുറിച്ചിടണമെന്ന് എനിക്കാഗ്രഹമുണ്ടായിരുന്നതുകൊണ്ട് ഷാജിയുമായി ഫോണിൽ സംസാരിച്ച് കൂടുതൽ വിവരങ്ങൾ ശേഖരിക്കുകയും ചെയ്തിരുന്നു. പക്ഷെ, സമയക്കുറവുകാരണം എഴുതിയിടാൻ സാധിച്ചില്ല.\nചിത്രത്തിന് കടപ്പാട്:- ഫ്ലവേർസ് ചാനൽ\nഷാജി അന്ന് എഴുതിയിട്ട ആ ഫേസ്ബുക്ക് പോസ്റ്റ് ഫ്ലവേർസ് ചാനൽ ഇടപെട്ട് ഇപ്പോൾ ഫേസ്ബുക്കിൽ നിന്ന് നീക്കം ചെയ്തിരിക്കുന്നു. അതിനവർ പറയുന്ന കാരണം ” The content infringes their copyright(s) ” എന്നാണ്. എന്നുവെച്ചാൽ, സ്വന്തം ദുരിതങ്ങൾ ചൂണ്ടിക്കാണിച്ച് ഷാജി എഴുതിയിട്ട പോസ്റ്റിന്റെ കോപ്പി റൈറ്റ് ഫ്ലവേർസ് ചാനലിനാണ് പോലും !! ഇനിയും ഇത്തരം കോപ്പിറൈറ്റ് വ്യതിയാനങ്ങൾ വരുത്തിയാൽ ഷാജിയുടെ ഫേസ്ബുക്ക് അക്കൌണ്ട് തന്നെ ഡിലീറ്റ് ചെയ്യുമെന്നും ഭീഷണിയുണ്ട്. ആ രേഖകൾ താഴെ കാണാം.\nഗോകുലം ഗോപാലൻ, മെഡിക്കൽ ട്രസ്റ്റ്, ശ്രീകണ്ഠൻനായർ എന്നിങ്ങനെയുള്ള വൻ‌കക്ഷികൾ മറുഭാഗത്തുണ്ടെങ്കിൽ, ഓൺലൈൻ ഇടങ്ങളിൽ പിറവി കൊള്ളുന്ന പോസ്റ്റുകളുടെ പിതൃസ്ഥാനം പോലും അവർ പിടിച്ചെടുക്കുമെന്നും അതിനെതിരെ തോന്ന്യവാസ നടപടികൾ കൈക്കൊള്ളുമെന്നുമല്ലേ ഇതിൽ നിന്ന് മനസ്സിലാക്കേണ്ടത് ?\nഒന്നുകൂടെ മനസ്സിലാക്കേണ്ടതുണ്ട്. റഹ്‌മാൻ ഷോ അലങ്കോലമായതിനെപ്പറ്റി ദേശാഭിമാനിയിൽ ഉൾപ്പേജിലെങ്ങോ ഒരുകോളം വാർത്തയും ന്യൂ ഇന്ത്യൻ എക്സ്പ്രസ്സിലും വാർത്ത വന്നു എന്നതൊഴിച്ചാൽ കേരളത്തിലെ മറ്റൊരു പത്രങ്ങളിലും അതൊരു വാർത്തയായിരുന്നില്ല. മാദ്ധ്യമങ്ങൾ ചെയ്യുന്ന നെറികേടുകൾ അവർ പരസ്പരം മറച്ചുവെക്കുകയാണ് പതിവ്. ഏതാനും മാസങ്ങൾക്ക് മുൻപ്, ഒരു ‘പ്രമുഖ‘ ചാനലിന്റെ, പാടം നികത്തി പണിതീർത്ത കെട്ടിടസമുച്ചയം, ഉത്ഘാടനത്തിന് മുൻപ് ഇടിഞ്ഞുവീണിട്ടും പത്രങ്ങളിലൊന്നും വാർത്തയാകാഞ്ഞതും അതുകൊണ്ടുതന്നെയാണ്. ഒരു പരിധിക്കപ്പുറം പരസ്പരം ചെളിവാരി എറിയാൻ മാദ്ധ്യമങ്ങൾ മുതിരില്ല. അവരാരും തന്നെ പുണ്യവാളന്മാർ അല്ലെന്നതുതന്നെ കാരണം. ഇന്നല്ലെങ്കിൽ നാളെ അവർ ഓരോരുത്തരുടേയും തെറ്റുകുറ്റങ്ങൾ വിമർശിക്കപ്പെട്ടേക്കാം എന്നതുകൊണ്ട് ഇത്തരം വാർത്തകൾക്ക് നേരെ സൌകര്യപൂർവ്വം അവർ കണ്ണടക്കുന്നു.\nഇതൊരു നല്ല പ്രവണതയല്ല. ഒരു പത്രസ്ഥാപനമോ ചാനലോ സ്വന്തമായിട്ടുള്ളവർക്ക് എന്തുമാകാം എന്ന അവസ്ഥ അരാജകത്വമല്ലാതെ മറ്റെന്താണ് ? പത്ര-ദൃശ്യമാദ്ധ്യമങ്ങൾ വിഴുങ്ങുന്ന വാർത്തകൾ സധൈര്യം പ്രസിദ്ധീകരിക്കുന്ന ഓൺലൈൻ പത്രങ്ങൾക്കും വ്യക്തികൾക്കും എതിരെ പണക്കൊഴുപ്പുകൊണ്ടും കൈയ്യൂക്ക് കൊണ്ടും മാദ്ധ്യമ വല്യച്ഛന്മാർ ജയിച്ചുപോകുന്ന അവസ്ഥയുണ്ടെങ്കിൽ അതൊട്ടും തന്നെ അഭിലഷണീയമല്ല. പാർട്ടിക്കാർ കുറ്റം ചെയ്താൽ ചോദ്യം ചെയ്യാൻ എതിർ കക്ഷികളെങ്കിലുമുണ്ട്. സമുദായ സംഘടനകളോ നേതാക്കന്മാരോ തെറ്റ് ചെയ്താലും ചോദ്യം ചെയ്യാൻ മറുവശത്ത് ആരെങ്കിലുമൊക്കെയുണ്ട്. പക്ഷെ മാദ്ധ്യമങ്ങൾക്കെതിരെ ഒന്നും സാദ്ധ്യമല്ലെന്നാണ് അവസ്ഥയെങ്കിൽ അതിന് പരിഹാരം ഉണ്ടായേ തീരൂ.\nഎന്തായാലും കാര്യങ്ങൾ ഇങ്ങനെയൊക്കെ ആയ സ്ഥിതിയ്ക്ക്, എ.ആർ.റഹ്‌മാൻ ഷോയുടെ മറവിൽ നടന്ന പാടം നികത്തൽ ഗൂഢാലോചനയെക്കുറിച്ച്, സമയക്കുറവ് കാരണം എഴുതാൻ വിട്ടുപോയ ആ വരികൾ അൽ‌പ്പം വൈകിയാണെങ്കിലും ഞാൻ എഴുതിയിടുകയാണ്. ആരൊക്കെയാണ് ഇത് ഡിലീറ്റ് ചെയ്യിക്കാൻ വരുന്നതെന്ന് അറിയണമല്ലോ. ഷാജി രണ്ടാമതും ഈ വിഷയത്തിൽ പോസ്റ്റ് ഇട്ടിട്ടുണ്ട്. സമയമുള്ളവർ അതുകൂടെ വായിക്കുക.\nഅലങ്കോലമായ എ.ആർ.റഹ്‌മാൻ ഷോയെപ്പറ്റി എനിക്ക് പറയാനുള്ള കാര്യങ്ങൾ അക്കമിട്ട് നിരത്തുന്നു.\n1. പാടം നികത്തുക എന്നതായിരുന്നു ആ ഷോയ്ക്ക് പിന്നിലുള്ള മുഖ്യ അജണ്ട. അല്ലെങ്കിൽ എറണാകുളത്ത് മറ്റ് പലയിടങ്ങൾ ഉണ്ടായിട്ടും എന്തിന് ഇരുമ്പനത്തെ പാടം ഷോയ്ക്ക് വേണ്ടി തിരഞ്ഞെടുത്തു. മെയ് മാസത്തിൽ അലങ്കോലമായ ഷോ, ജൂൺ 23, 24 തീയതികളിൽ വീണ്ടും നടത്തുന്നത് അങ്കമാലിയിലെ കൺ‌വെൻഷൻ സെന്ററിൽ വച്ചാണ്. അതെന്തുകൊണ്ട് ആദ്യം ചെയ്തില്ല ? പാടം നികത്തിക്കഴിഞ്ഞല്ലോ. ഇനി എവിടെ വച്ച് വേണമെങ്കിലും നടത്താം എന്നതാണ് അതിനുത്തരം. പാടം പൂർവ്വസ്ഥിതിയിലാക്കാൻ റവന്യൂ വകുപ്പ് ഇണ്ടാസ് ഇറക്കിയിട്ടുണ്ടെങ്കിലും അതെത്രത്തോളം നടക്കുമെന്ന് കാത്തിരുന്ന് തന്നെ കാണേണ്ടിവരും. മൂന്നാറിലെ കൈയ്യേറ്റങ്ങൾ ഒഴിപ്പിക്കാൻ പോയി മുട്ടുമടക്കിയ അതേ റവന്യൂ വകുപ്പ് തന്നെയല്ലേ ഈ ഉത്തരവിന്റെ പിന്നിലും ?\n2. ഇരുമ്പനം പോലുള്ള, പോകാനും വരാനും നല്ലൊരു വഴിപോലും ഇല്ലാത്ത ഒരു സ്ഥലത്ത് അത്രയും വലിയ ഒരു ജനക്കൂട്ടത്തെ സമ്മേളിപ്പിക്കാൻ അധികാരികൾക്കെങ്ങനെ കഴിഞ്ഞു. ഒരു അത്യാഹിതം ഉണ്ടായാൽ ഫയർ‌ഫോർസിനോ ആംബുലൻസിനോ പോലും പോകാൻ പറ്റാത്ത തരത്തിലുള്ള ദുരിതം പിടിച്ച ഒരു വഴിയാണ് അങ്ങോട്ടുള്ളതെന്ന് ഇപ്പോൾ പോയി നോക്കിയാലും ആർക്കും മനസ്സിലാക്കാവുന്നതേയുള്ളൂ. ഇത്തരം പരിപാടികൾക്ക് അനുമതി നൽകുമ്പോൾ പൊലീസ് ഇതൊന്നും അന്വേഷിക്കാറില്ലേ ?\n3. അത്യാഹിതം എന്ന് പറയുമ്പോൾ പലതരത്തിൽ ഉണ്ടാകാം.\n(a) മഴക്കാലമായതുകൊണ്ട്, നനഞ്ഞുകിടക്കുന്ന മൈതാനത്ത് ഒരു ഷോർട്ട് സർക്യൂട്ട് ഉണ്ടായാൽ അതുമൂലം സാദ്ധ്യതയുള്ള വലിയൊരു അപകടം.\n(b) പരിപാടി നടക്കുമ്പോൾ പരിസരത്തുള്ള പാടത്തുനിന്ന് ഒരു പാമ്പ് കയറി വന്ന് ജനങ്ങൾക്കിടയിൽ ഇഴയാൻ തുടങ്ങിയാൽ എന്താകുമായിരുന്നു ? തലങ്ങും വിലങ്ങും ഓടുന്ന ജനങ്ങൾ കുറേപ്പേരെങ്കിലും പരസ്പരം ചവിട്ടേറ്റ് അവസാനിക്കും. സത്യത്തിൽ അങ്ങനെ ഒരാളെ അന്നവിടെ പാമ്പ് കടിച്ചിരുന്നു. വിശദവിവരങ്ങൾ അറിയണമെന്നുണ്ടെങ്കിൽ അന്നവിടെ ആംബുലൻസ് സർവ്വീസ് നടത്തിയവരോട് അന്വേഷിച്ചാൽ മതിയാകും. ആംബുലൻസിലാണ് കടിയേറ്റ വ്യക്തിയെ ആശുപത്രിയിലേക്ക് കൊണ്ടുപോയത്. അങ്ങനെ നോക്കിയാൽ അന്നവിടെ പരിപാടി നടക്കാതിരുന്നത് ജനങ്ങളുടെ ഭാഗ്യമെന്ന് മാത്രം കരുതിയാൽ മതി.\n(c) ഇതൊന്നുമല്ലാതെ തന്നെ ഒരാൾക്കൊരു ശാരീരിക അസ്വാസ്ഥ്യം ഉണ്ടായാൽ ആ ചെളിക്കുഴിയിൽ നിന്ന് വെളിയിൽ കൊണ്ടുവന്ന് ജീവൻ രക്ഷിക്കുകയെന്നത് ബുദ്ധിമുട്ടുള്ള കാര്യം തന്നെയായിരുന്നു.\n4. ഈ പരിപാടിയുടെ പേരിൽ അന്ന് നഗരത്തിലുണ്ടായ ഗതാഗതസ്തംഭനം ഇക്കാലത്തിനിടയ്ക്കൊന്നും കാണാത്ത തരത്തിലുള്ളതായിരുന്നു. IPL ക്രിക്കറ്റും ഫുട്ട്ബോളുമൊക്കെ നടക്കുമ്പോഴും നഗരഹൃദയത്തിൽ ഗതാഗതക്കുരുക്ക് ഉണ്ടാകാറുണ്ട്. പക്ഷേ, അതൊക്കെ നിയന്ത്രിക്കപ്പെടാറുമുണ്ട്. നഗരത്തിന് വെളിയിലല്ലേ നടക്കുന്നതെന്ന ചിന്തയിൽ, കാര്യമായ നിയന്ത്രണങ്ങൾ ഏർപ്പെടുത്താതെ പദ്ധതിയിട്ട ഈ ഷോ എല്ലാത്തരത്തിലും അധികൃതരുടെ അനാസ്ഥയുടെ അങ്ങേയറ്റമായിരുന്നു.\n5. എ.ആർ.റഹ്‌മാൻ എന്ന വ്യക്തിയോടുള്ള ആദരവ് കാരണമാണ് ജനങ്ങൾ ഇത്രയെങ്കിലും ക്ഷമിച്ചതെന്ന് വേണം കരുതാൻ. എങ്കിലും അദ്ദേഹത്തോട് ഒന്ന് പറയണമെന്നുണ്ട്. സ്വന്തം പരിപാടി നടക്കാൻ പോകുന്ന ഇടം നേരത്തേ കാലത്തെ കണ്ട് വിലയിരുത്തി സുരക്ഷ, വാഹനസൌകര്യം, എന്നീ കാര്യങ്ങൾ പരിഗണിക്കപ്പെടുന്നുണ്ടോയെന്ന് മനസ്സിലാക്കി മാത്രം പരിപാടി ചെയ്യാമെന്ന് സമ്മതിച്ചാൽ അങ്ങയോടുള്ള ആദരവ് ഇനിയും വർദ്ധിക്കുകയേ ഉള്ളൂ.\nഇനി, കോപ്പിറൈറ്റ് ഫ്ലവേർസ് ചാനലിനാണെന്ന് അവകാശപ്പെട്ട് ഫേസ്ബുക്കിൽ നിന്ന് ഡിലീറ്റ് ചെയ്യിപ്പിച്ച ഷാജിയുടെ പോസ്റ്റിലെ വരികൾ ഷാജി അയച്ചുതന്നത് അതേപടി താഴെ ചേർക്കുന്നു.\nചില കാര്യങ്ങള് സ്വാഭാവികമായും പരാജയപ്പെടേണ്ടതാണ്. കേവലം രണ്ടോ മൂന്നോ ഖണ്ഡികയുള്ള ഒരു കുറിപ്പിലൂടെ കൈ കഴുകാനാവില്ല ഫ്ലവേഴ്സ് ടിവിക്ക്.\nഎ.ആര് റഹ്മാന് ഷോയുടെ ടിക്കറ്റ് എടുക്കുന്നത് മെയ് ഒന്നിനാണ്. ബുക്ക് മൈ ഷോയില് വില്‍പ്പന തുടങ്ങി ഏറെ താമസിയാതെ. അതിന് കാരണം ടിക്കറ്റുകള് പെട്ടെന്ന് വിറ്റുതീര്‍ന്നേക്കാമെന്ന തോന്നലായിരുന്നു. ഇത്രയധികം ആരാധകരുള്ള ഒരു സംഗീത പരിപാടിക്ക് ഇരുട്ടിവെളുക്കുമ്പോള് പോലും വേണമെങ്കില് ടിക്കറ്റുകള് തീര്‍ന്നു പോകാമെന്നത് തീര്‍ത്തും സ്വാഭാവികവുമാണ്.\nഅവസാനമായി ഈ പരിപാടിയുടെ മറവില് പാടം നികത്തിയെങ്കില് പാഠം പഠിപ്പിക്കേണ്ടതാണ്, യാതൊരു സംശയവും വേണ്ട.\n- ഷാജി ടി.യു.\nഅവസാനമായി ഫേസ്ബുക്ക് മേധാവി മാർക്ക് സുക്കർബർഗ്ഗിനോട് കൂടെ ഒന്ന് പറയാനുണ്ട്. ഫേസ്ബുക്കിൽ കുറേയധികം മലയാളികളെക്കൂടെ നിയമിക്കണം. പ്രത്യേകിച്ചും ഇത്തരം കോപ്പിറൈറ്റ്, ഡിലീറ്റ് വിഷയങ്ങൾ കൈകാര്യം ചെയ്യുന്ന വകുപ്പിൽ. ആരെങ്കിലുമൊക്കെ വന്ന് കോപ്പിറൈറ്റ് അവകാശം ഉന്നയിച്ചാലുടൻ അതവരെക്കൊണ്ട് വായിപ്പിച്ച് നോക്കി തീരുമാനമെടുക്കണം. അതല്ലാതെ പോസ്റ്റുകൾ ഡിലീറ്റ് ചെയ്യുന്നത് ആണും പെണ്ണും കെട്ട ഏർപ്പാടാണെന്ന് പറയാതെ വയ്യ.\nവാൽക്കഷണം:- പാടം നികത്തൽ മാത്രം ഗംഭീരമാക്കി ബാക്കിയെല്ലാം തകിടം മറിഞ്ഞ, ഇത്രയൊക്കെ പിടിപ്പുകെട്ട ഒരു പരിപാടിയുടെ പേരിൽ ഇപ്പോഴും ശ്രീകണ്ഠ‌നായരേയും ഗോഗുലം ഗോപാലനേയും സ്തുതിക്കുന്ന പോസ്റ്റുകൾ ഓൺലൈനിൽ സുലഭമാണ്. അതെല്ലാം അർഹിക്കുന്ന അവജ്ഞയോടെ തള്ളിക്കളയുന്നു.\n← ദിശ തെറ്റിച്ച് വരുന്ന അപകടങ്ങൾ !\t രണ്ട് പൊലീസ് അനുഭവങ്ങൾ →\n3 thoughts on “ റഹ്‌മാൻ ഷോയും കോപ്പിറൈറ്റും”\nപാട്ട് പാടിയും പാടം നികതാമല്ലേ…\nമുഖ്യധാരാ മാദ്ധ്യമങ്ങൾ മൂടിവെയ്ക്കുന്ന വാർത്തകൾ സാമൂഹ്യമാദ്ധ്യമങ്ങൾ വഴിയാണ് ഇപ്പോൾ ഞാൻ ഉൾപ്പടെ പലരും അറിയുന്നത്. അതുപോലെ മുഖ്യധാരക്കാർ പടച്ചുവിടുന്ന കപടവാർത്തകൾക്ക് പിന്നിലെ സത്യം അറിയാനും സാമൂഹ്യമാദ്ധ്യമങ്ങൾ തന്നെ ആശ്രയം. അവിടെ പോസ്റ്റ് ഡിലീറ്റ് ചെയ്യിക്കുന്നതു പോലത്തെ ഗുണ്ടായിസം അനുവദിക്കപ്പെടരുത്. ഈ എഴുത്ത് എന്തായാലും നന്നായി. പലപ്പോഴും ഇത്തരം വൻകിടക്കാരോട് പൊരുതാനുള്ള ആൾബലവും അർത്ഥവും സാധാരണക്കാരനുണ്ടാകുന്നില്ല എന്നതാണ്. അതുകൊണ്ട് പലരും മൗനം അവലംബിക്കുന്നു എന്നുമാത്രം.\nഇത് റഹ്മാന്‍റെ ശ്രദ്ധയില് കൊണ്ടുവരാന് പറ്റില്ലേ? അദ്ദേഹം ഇമ്മാതിരി ഊളത്തരത്തിനു കൂട്ട് നില്‍ക്കില്ല എന്ന് തോന്നുന്നു!\nLast7days: 27,585\nLast 30 days: 100,815


ജില്ലയില് നാല് പേര്‍ക്കുകൂടി കോവിഡ് 19 സ്ഥിരീകരിച്ചു - Malappuram News - Malayalam news from Malappuram,acomplete portal from malappuram, local news from malappuram\nജില്ലയില് നാല് പേര്‍ക്കുകൂടി കോവിഡ് 19 സ്ഥിരീകരിച്ചു\nമലപ്പുറം:മലപ്പുറം ജില്ലയില് നാല് പേര്‍ക്കുകൂടി ഇന്ന് കോവിഡ് 19 സ്ഥിരീകരിച്ചു. മുംബൈയില് നിന്നെത്തിയ വഴിക്കടവ് മടപ്പൊയ്ക സ്വദേശി 25 കാരന്, വളാഞ്ചേരി വടക്കുംപുറം സ്വദേശി 61 കാരന്, കോയമ്പത്തൂരില് നിന്നെത്തിയ താനാളൂര് സ്വദേശി 33 കാരന്, ചെന്നൈയില് നിന്നെത്തിയ എടപ്പാള് കോലൊളമ്പ് സ്വദേശി 23 കാരന് എന്നിവര്‍ക്കാണ് രോഗബാധയെന്ന് ജില്ലാ കലക്ടര് ജാഫര് മലിക് അറിയിച്ചു. സര്‍ക്കാര് അനുമതിയോടെ നാട്ടില് തിരിച്ചെത്തിയ ഇവരെല്ലാം കോവിഡ് പ്രത്യേക ചികിത്സാ കേന്ദ്രമായ മഞ്ചേരി ഗവ. മെഡിക്കല് കോളജ് ആശുപത്രിയില് ഐസൊലേഷനിലാണ്.\nമുംബൈയിലെ ജ്വല്ലറിയില് ജീവനക്കാരനാണ് വൈറസ് ബാധയുള്ള വഴിക്കടവ് മടപ്പൊയ്ക സ്വദേശി. മുംബൈ കൊളാബയിലെ താമസ സ്ഥലത്ത് നിന്ന് മെയ് 11 ന് രാത്രി 10 മണിയ്ക്ക് മറ്റ് 23 പേര്‍ക്കൊപ്പം സ്വകാര്യ ബസില് യാത്ര തിരിച്ച് മെയ് 13 ന് രാവിലെ എട്ട് മണിയ്ക്ക് കോഴിക്കോടെത്തി. അവിടെ നിന്ന് പിതാവിനും സഹോദരനുമൊപ്പം സ്വകാര്യ കാറില് വഴിക്കടവ് മണിമൂളിയിലെ കോവിഡ് കെയര് സെന്ററിലെത്തി ഉച്ചയ്ക്ക് 12 മുതല് പ്രത്യേക നിരീക്ഷണം ആരംഭിച്ചു. തലവേദനയും ശരീര വേദനയും അനുഭവപ്പെട്ടത്തിനെ തുടര്‍ന്ന് മെയ് 14 ന് വൈകുന്നേരം 4.45 ന് 108 ആംബുലന്‍സില് എത്തി മഞ്ചേരി ഗവ. മെഡിക്കല് കോളജ് ആശുപത്രിയില് ഐസൊലേഷനില് പ്രവേശിച്ചു.\nമുബൈ സിറ്റിയില് ഇളനീര് കച്ചവടക്കാരനാണ് വളാഞ്ചേരി വടക്കുംപുറം സ്വദേശി 61 കാരന്. മുംബൈയിലെ മദ്രാസ്‌വാടി ചേരിയിലെ ലോട്ടസില് ഇയാള് താമസിച്ചിരുന്ന സ്ഥലത്ത് കൂടെയുണ്ടായിരുന്ന അഞ്ച് പേര്‍ക്ക് കോവിഡ് ലക്ഷണങ്ങളുണ്ടായിരുന്നു. മെയ് 12 ന് വൈകുന്നേരം ആറ് മണിയ്ക്ക് രണ്ട് ബസുകളില് 46 പേര്‍ക്കൊപ്പം നാട്ടിലേയ്ക്ക് യാത്ര ആരംഭിച്ചു. മെയ് 13 ന് രാത്രി എട്ട് മണിയ്ക്ക് കാസര്‍ക്കോട് തലപ്പാടിയിലെത്തി പരിശോധനകള്‍ക്ക് ശേഷം മെയ് 14 ന് രാവിലെ എട്ട് മണിയ്ക്ക് എടയൂരിലെത്തി സര്‍ക്കാര് ഒരുക്കിയ കോവിഡ് കെയര് സെന്ററില് പ്രവേശിച്ചു. പ്രകടമായ രോഗലക്ഷണങ്ങളെ തുടര്‍ന്ന് അന്നു തന്നെ രാവിലെ ഒമ്പത് മണിയ്ക്ക് മഞ്ചേരി ഗവ. മെഡിക്കല് കോളജ് ആശുപത്രിയില് പ്രവേശിപ്പിച്ചു.\nരോഗബാധ സ്ഥിരീകരിച്ച താനാളൂര് സ്വദേശി 33 കാരന് കോയമ്പത്തൂര് ഉക്കടത്ത് ബേക്കറിയിലെ ജോലിക്കാരനാണ്. മെയ് ആറിന് മറ്റൊരു തിരൂര് സ്വദേശിക്കൊപ്പം രാവിലെ 6.15 ന് ബൈക്കില് നാട്ടിലേയ്ക്ക് തിരിച്ചു. രാവിലെ 8.15 ന് വാളയാറെത്തി. പരിശോധനകള്‍ക്ക് ശേഷം യാത്ര തുടര്‍ന്ന് കൂടെയുള്ളയാളെ തിരൂര് മൂച്ചിക്കലില് ഇറക്കി ഉച്ചയ്ക്ക് ഒരുമണിയോടെ താനാളൂരിലെ വീട്ടിലെത്തി. ചുമ അനുഭവപ്പെട്ടത്തിനെ തുടര്‍ന്ന് ആരോഗ്യ വകുപ്പ് ഏര്‍പ്പെടുത്തിയ 108 ആംബുലന്‍സില് മെയ് 14 ന് വൈകുന്നേരം ആറ് മണിയ്ക്ക് മഞ്ചേരി ഗവ. മെഡിക്കല് കോളജ് ആശുപത്രിയില് പ്രവേശിപ്പിച്ചു. ഇയാളുമായി അടുത്ത സമ്പര്‍ക്കമുണ്ടായ പിതാവ്, മാതാവ്, ഭാര്യ, സഹോദരന്, കൂടെ യാത്രചെയ്‌തെത്തിയ തിരൂര് സ്വദേശി എന്നിവര് ആരോഗ്യ വകുപ്പിന്റെ പ്രത്യേക നിരീക്ഷണത്തിലാണ്.\nചെന്നൈ കെ.പി. പാര്‍ക്കില് ബേക്കറി തൊഴിലാളിയാണ് എടപ്പാള് കോലൊളമ്പ് സ്വദേശി 23 കാരന്. ചെന്നൈ പട്ടാളം മാര്‍ക്കറ്റില് സഹോദരിക്കും കുടുംബത്തിനുമൊപ്പമായിരുന്നു താമസം. സഹോദരി, ഭര്‍ത്താവ്, രണ്ട് കുട്ടികള് എന്നിവരുള്‍പ്പെടെ വീട്ടിലുണ്ടായിരുന്ന ഏഴ് പേര്‍ക്കും രോഗ ലക്ഷണങ്ങളുണ്ടായിരുന്നു. മെയ് 13 ന് മറ്റ് 10 പേര്‍ക്കൊപ്പം സ്വകാര്യ വാഹനത്തില് രാത്രി 9.30 ന് നാട്ടിലേക്ക് യാത്ര ആരംഭിച്ചു. മെയ് 14 ന് രാവിലെ 7.30 ന് വാളയാറിലെത്തി പരിശോധനകള് പൂര്‍ത്തിയാക്കി. അവിടെ നിന്ന് മറ്റൊരു വാഹനത്തില് യാത്ര തുടര്‍ന്ന് ഉച്ചയ്ക്ക് രണ്ട് മണിയിക്ക് വളാഞ്ചേരിയിലെത്തി. രോഗലക്ഷണങ്ങളുണ്ടെന്ന് മുന്‍കൂട്ടി വിവരം നല്‍കിയിരുന്നതിനാല് ആരോഗ്യ വകുപ്പ് വളാഞ്ചേരിയിലെത്തിച്ച 108 ആംബുലന്‍സില് വൈകുന്നേരം നാല് മണിയ്ക്ക് മഞ്ചേരി ഗവ. മെഡിക്കല് കോളജ് ആശുപത്രിയിലെ ഐസൊലേഷനില് പ്രവേശിപ്പിച്ചു.\nഇതോടെ മലപ്പുറം ജില്ലയില് കോവിഡ് 19 സ്ഥിരീകരിച്ചവരുടെ എണ്ണം 43 ആയി. 21 പേരാണ് ജില്ലയില് രോഗബാധിതരായി ചികിത്സയില് കഴിയുന്നത്. ഇപ്പോള് രോഗം സ്ഥിരീകരിച്ചവരുമായി ഏതെങ്കിലും വിധത്തില് സമ്പര്‍ക്കമുണ്ടായവര് സ്വന്തം വീടുകളില് പൊതു സമ്പര്‍ക്കമില്ലാതെ പ്രത്യേക മുറികളില് നിരീക്ഷണത്തില് കഴിയണമെന്ന് ജില്ലാ കലക്ടര് ജാഫര് മലിക് അറിയിച്ചു. ഈ വിവരം ആരോഗ്യ പ്രവര്‍ത്തകരെ അറിയിക്കുകയും വേണം. വീടുകളില് നിരീക്ഷണത്തിന് സൗകര്യങ്ങളില്ലാത്തവര്‍ക്ക് സര്‍ക്കാര് ഒരുക്കിയ കോവിഡ് കെയര് സെന്ററുകള് ഉപയോഗപ്പെടുത്താം. ആരോഗ്യ പ്രശ്‌നങ്ങളുണ്ടായാല് ഒരു കാരണവശാലും നേരിട്ട് ആശുപത്രികളില് പോകരുത്. ജില്ലാതല കണ്‍ട്രോള് സെല്ലില് വിളിച്ച് ലഭിക്കുന്ന നിര്‍ദേശങ്ങള് പൂര്‍ണമായും പാലിക്കണം. ജില്ലാതല കണ്‍ട്രോള് സെല് നമ്പറുകള്: 0483 2737858, 2737857, 2733251, 2733252, 2733253.


അഞ്ജു ബോബി ജോര്‍ജ്ജ് കേന്ദ്ര സമിതിയില് | Muhimmath\nHome » National , Popular » അഞ്ജു ബോബി ജോര്‍ജ്ജ് കേന്ദ്ര സമിതിയില്\nഅഞ്ജു ബോബി ജോര്‍ജ്ജ് കേന്ദ്ര സമിതിയില്\nWritten By Muhimmath News on Sunday, 26 June 2016 | 16:03\nന്യൂഡല്‍ഹി: സ്‌പോര്‍ട്‌സ് കൗണ്‍സില് പ്രസിഡന്റ് സ്ഥാനം രാജിവെച്ച ഒളിമ്പ്യന് അഞ്ജു ബോബി ജോര്‍ജിനെ കേന്ദ്ര സര്‍ക്കാറിന്റെ 'ഖേലോ ഇന്ത്യ' പദ്ധതിയുടെ എക്‌സിക്യൂട്ടിവ് കമ്മിറ്റി അംഗമാക്കി. അഞ്ജുവിനെ കൂടാതെ ബാഡ്മിന്റണ് താരവും കോച്ചുമായ പുല്ലേല ഗോപിചന്ദിനെയും കമ്മിറ്റിയില് ഉള്‍പ്പെടുത്തിയിട്ടുണ്ട്.\n'ഖേലോ ഇന്ത്യ' ഭരണസമിതി അംഗം എന്നത് വലിയ ഉത്തരവാദിത്തമാണെന്ന് അഞ്ജു ബോബി ജോര്‍ജ് മാധ്യമങ്ങളോട് പറഞ്ഞു. കേരളത്തിലെ താരങ്ങള്‍ക്ക് മികവ് തെളിയിക്കാനാവുന്ന ഇനങ്ങള്‍ക്ക് പ്രത്യേക പരിഗണന നല്‍കുമെന്നും അവര് വ്യക്തമാക്കി.\nനേരത്തെ, 'ഖേലോ ഇന്ത്യ' പദ്ധതിയിലേക്കുള്ള കേന്ദ്രസര്‍ക്കാര് ക്ഷണത്തിന് അഞ്ജു സമ്മതം അറിയിച്ചിരുന്നു. കേന്ദ്ര കായിക സെക്രട്ടറിയാണ് ആറംഗ ഭരണസമിതിയുടെ ചെയര്‍മാന്. പുരുഷ, വനിതാ കായിക താരങ്ങളുടെ പ്രതിനിധികളായാണ് അഞ്ജു ബോബി ജോര്‍ജിനെയും പുല്ലേല ഗോപിചന്ദിനെയും സമിതിയില് ഉള്‍പ്പെടുത്തിയത്.\nരാജീവ്ഗാന്ധി ഖേല് അഭിയാന് പദ്ധതിയാണ് എന്.ഡി.എ സര്‍ക്കാര് 'ഖേലോ ഇന്ത്യ' എന്ന് പുനര്‍നാമകരണം ചെയ്തത്. രാജ്യത്തെ എല്ലാ സംസ്ഥാനങ്ങള്‍ക്കും കായിക വികസനത്തിനായുള്ള പദ്ധതികള് ആസൂത്രണം ചെയ്യുന്നതും ഓരോ സംസ്ഥാനങ്ങള്‍ക്കുമുള്ള സാമ്പത്തിക സഹായങ്ങള് അനുവദിക്കുന്നത് അടക്കമുള്ളവയുടെ മേല്‍നോട്ടവും ഈ സമിതിക്കാണ്.